Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
bc925927-bdde-4e42-b19b-38fd1e4969d9	ខេត្តត្បូងឃ្មុំ រកឃើញមនុស្ស៤នាក់បន្ថែមទៀតវិជ្ជមានជំងឺកូវីដ១៩ នៅស្រុកអូររាំងឪ, ក្រុងសួង និងស្រុកត្បូងឃ្មុំ ជាអ្នកដំណើរមកពីភ្នំពេញ	រដ្ឋបាលខេត្តត្បូងឃ្មុំ នៅរសៀលថ្ងៃទី១២ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការរកឃើញមនុស្សចំនួន៤នាក់បន្ថែមទៀត ដែលវិជ្ជមានជំងឺកូវីដ១៩ រស់នៅស្រុកអូររាំងឪ, ស្រុកត្បូងឃ្មុំ និងក្រុងសួង ខេត្តត្បួងឃ្មុំ ជាអ្នកដំណើរមកពីរាជធានីភ្នំពេញ។ * ទី១៖ ឈ្មោះ ម៉ោង វិចិត្រ ភេទប្រុស អាយុ៣៤ឆ្នាំ រស់នៅភូមិក្បាលអូរ ឃុំដំរិល ស្រុកអូររាំងឪ * ទី២៖ ឈ្មោះ លន់ ម៉ៃ អាយុ២៨ឆ្នាំ រស់នៅភូមិក្បាលអូរ ឃុំដំរិល ស្រុកអូររាំងឪ * ទី៣៖ ឈ្មោះ លាង ម៉េងលី ភេទប្រុស អាយុ២៨ឆ្នាំ រស់នៅភូមិធ្លក សង្កាត់សួង ក្រុងសួង * ទី៤៖ ឈ្មោះ ព្រុំ ហុន ភេទប្រុស អាយុ៧៩ឆ្នាំ រស់នៅភូមិទួលសំបូរ ឃុំជប់ ស្រុកត្បួងឃ្មុំ។ បច្ចុប្បន្នអ្នកវិជ្ជមានជំងឺកូវីដខាងលើ កំពុងសម្រាកព្យាបាលនៅមន្ទីរពេទ្យបង្អែកព្រះនរោត្ដម សីហនុ ត្បូងឃ្មុំ និងមន្ទីរពេទ្យបង្អែកពញាក្រែក៕	2021-05-12T23:46:00+07:00	freshnewsasia.com	https://m.freshnewsasia.com/index.php/en/localnews/197502-2021-05-12-09-46-22.html
abb6e3e1-0772-4681-b93b-688259cbfae3	ក្រសួងមុខងារសាធារណៈ ពិនិត្យឯកសារបេក្ខជនជ្រើសរើស បញ្ចូលក្របខ័ណ្ឌមន្ដ្រីសុខាភិបាល សម្រាប់ប្រយុទ្ធជំងឺកូវីដ	តាមសេចក្ដីសម្រេចរបស់ ក្រសួងមុខងារសាធារណៈ នាថ្ងៃទី១២ ខែឧសភា ឆ្នាំ២០២១ លោក ព្រុំ សុខា បានឲ្យដឹងថា ក្រុមការងារត្រូវត្រួតពិនិត្យ និងផ្ទៀងផ្ទាត់សំណុំលិខិតបេក្ខជនម្នាក់ៗ ដែលផ្ដល់ដោយ ក្រសួងសុខាភិបាល ដើម្បីបញ្ជាក់ភាពត្រឹមត្រូវ សមស្របតាមលក្ខខណ្ឌ និងនីតិវិធីនៃការជ្រើសរើស បញ្ចូលក្នុងក្របខណ្ឌមន្ដ្រីរាជការ ៕	2021-05-12T23:41:00+07:00	dap-news.com	https://dap-news.com/national/2021/05/12/145677/
7f7d776c-ea52-495b-96d4-20e4a15f126c	រដ្ឋបាលរាជធានីភ្នំពេញ អ៊ុតកៅស៊ូផ្លូវលេខ៣៦១ នៅមុខសាលាខណ្ឌច្បារអំពៅ បើទោះបីក្នុងដំណាក់កាល ការរីករាលដាលជំងឺកូវីដ-១៩ក្តី	រដ្ឋបាលរាជធានីភ្នំពេញ បើទោះបីក្នុងដំណាក់កាល នៃការរីករាលដាលជំងឺកូវីដ-១៩ ក៏ពិតមែន ប៉ុន្តែការអភិវឌ្ឍ ក៏នៅតែបន្តធ្វើ ពោលគឺដៃម្ខាងធ្វើការអភិវឌ្ឍ និងដៃម្ខាងទៀត ធ្វើការទប់ស្កាត់ នៃការរីករាលដាលជំងឺកូវីដ-១៩។ ជាក់ស្តែង ការជួសជុល និងអ៊ុតកៅស៊ូកំណាត់ផ្លូវទាំង២៩ខ្សែ ដែលទទួលរងការខូចខាត ក្រោយជំនន់ទឹកភ្លៀង នារដូវវស្សាកន្លងមកនេះ រដ្ឋបាលរាជធានីភ្នំពេញ ក្រោមការដឹកនាំរបស់លោក ឃួង ស្រេង អភិបាលរាជធានីភ្នំពេញ បាននិងកំពុងបន្តធ្វើយ៉ាងសកម្ម ទៅតាមគម្រោងដែលបានគ្រោងទុក ដោយគិតមកដល់ពេលនេះ បានឈានដល់ជិតទីបញ្ចប់ហើយ។ នៅព្រឹកថ្ងៃទី១២ ខែឧសភា ឆ្នាំ២០២១នេះ លោក ចេង មុនីរ៉ា អភិបាលខណ្ឌច្បារអំពៅ ជាតំណាងលោក ឃួង ស្រេង បានអញ្ជើញចុះត្រួតពិនិត្យមើល ការងារជួសជុល និងអ៊ុតកៅស៊ូផ្លូវ៣៦១នេះ។ មន្ត្រីរដ្ឋបាលរាជធានីភ្នំពេញ បានឲ្យដឹងថា នៅថ្ងៃទី១២ ខែឧសភានេះ រដ្ឋបាលរាជធានីភ្នំពេញ បាននិងកំពុងអ៊ុតកៅស៊ូផ្លូវលេខ៣៦១ ស្ថិតនៅក្នុងភូមិព្រែក សង្កាត់ច្បារអំពៅទី១ ខណ្ឌច្បារអំពៅ ដោយកំណាត់ផ្លូវនេះ ត្រូវប្រើប្រាស់ពេលវេលា នៃការអ៊ុតកៅស៊ូ AC ចំនួន២ថ្ងៃ ហើយក្រោយការអ៊ុតកៅស៊ូ AC លើផ្លូវលេខ៣៦១នេះ រួចហើយ រដ្ឋបាលរាជធានីភ្នំពេញ នឹងបន្តទៅស៊ុតកៅស៊ូ នៅផ្លូវ៦០ម៉ែត្របន្តទៀត ដែលជាផ្លូវបញ្ចាប់គម្រោងតែម្តង។ បើតាមលោក ញាណ ចាន់សោភា នាយករដ្ឋបាលខណ្ឌច្បារអំពៅ បានឲ្យដឹងថា ការអ៊ុតជួសជុលផ្លូវកៅស៊ូ លេខ៣៦១នេះ គឺជាគម្រោងជួសជុលផ្លូវ ដែលរងការខូចខាត ដោយទឹកភ្លៀង របស់រដ្ឋបាលរាជធានីភ្នំពេញ ដែលមានប្រវែងប្រមាណ៣០០ម៉ែត្រ ទទឹង៨ម៉ែត្រ តភ្ជាប់ពីផ្លូវជាតិលេខ១ កាត់មុខសាលាខណ្ឌច្បារអំពៅ ឆ្លងកាត់មុខបន្ទាយប៉េអឹមខណ្ឌ រហូតដល់មុខស្នាក់ការពន្ឋដារខណ្ឌ ស្ថិតនៅក្នុងភូមិព្រែក សង្កាត់ច្បារអំពៅទី១។ មន្ត្រីរដ្ឋបាលរាជធានីភ្នំពេញ បានឲ្យដឹងទៀតថា ក្រោយទឹកជំនន់ទឹកភ្លៀងផ្លូវចំនួន២៩ខ្សែ ក្នុងភូមិសាស្ត្ររាជធានីភ្នំពេញ បានទទួលរងការខូចខាត។ ក្រោមអនុសាសន៍ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងការដឹកនាំផ្ទាល់ពីលោក ឃួង ស្រេង ផ្លូវដែលខូចខាតទាំងអស់ ត្រូវជួសជុលកែលំអរឡើងវិញ។ ប៉ុន្តែទោះបីជាយ៉ាងណាក្តី អាជ្ញាធរ ក៏ដូចមន្ត្រីជំនាញ បានសុំការយោគយល់ ពីបងប្អូនប្រជាពលរដ្ឋអ្នកធ្វើដំណើរ ចំពោះការរំខានដោយមានការបិទផ្លូវ ឬបិទទីតាំងបណ្តោះអាសន្ន នៅពេលការដ្ឋានកំពុងដំណើរការ៕	2021-05-12T23:27:00+07:00	freshnewsasia.com	https://m.freshnewsasia.com/index.php/en/localnews/197500-2021-05-12-09-27-56.html
0d4bf236-562b-4754-aacb-60b36b515504	រដ្ឋបាលខេត្តកណ្ដាល ចែកជូនពលរដ្ឋ១២០គ្រួសារ នៅសង្កាត់កោះអន្លង់ចិន ក្រុងតាខ្មៅ ក្រោយខ្ទប់ក្រុងតាខ្មៅ រយៈពេល២១ថ្ងៃ ដើម្បីទប់ស្កាត់ជំងឺកូវីដ១៩	លោក នុត ពុធដារ៉ា អភិបាលរងខេត្តកណ្ដាល នៅថ្ងៃទី១២ ខែឧសភា ឆ្នាំ២០២១នេះ បាននាំយកអំណោយរបស់រដ្ឋបាលខេត្តកណ្ដាលចែកជូនប្រជាពលរដ្ឋមានជីវភាពខ្វះខាតចំនួន ១២០គ្រួសារ ក្នុងសង្កាត់កោះអន្លង់ចិន ក្រុងតាខ្មៅ បន្ទាប់ពីរាជរដ្ឋាភិបាល បានសម្រេចបិទខ្ទប់ក្រុងតាខ្មៅ រយៈពេល២១ថ្ងៃ ដើម្បីបង្ការទប់ស្កាត់ការឆ្លងរាលដាលនៃជំងឺកូវីដ១៩។ នាឱកាសនោះដែរ លោកអភិបាលរងខេត្តកណ្ដាល បានមានលើកឡើងថា ប្រមុខរាជរដ្ឋាភិបាលសម្ដេចតេជោ នាយករដ្ឋមន្ត្រី តែងតែគិតគូរពីសុខទុក្ខរបស់ប្រជាពលរដ្ឋ ពិសេសស្ថិតក្នុងកាលៈទេសៈដែលប្រទេសកម្ពុជា កំពុងប្រយុទ្ធប្រឆាំងទៅនឹងមេរោគដ៏កាចសាហាវ កូវីដ១៩ ហើយក្រុងតាខ្មៅ នៃខេត្តកណ្ដាល ត្រូវបានរាជរដ្ឋាភិបាលសម្រេចបិទខ្ទប់ ដើម្បីបង្ការទប់ស្កាត់ការឆ្លងរាលដាលនៃជំងឺកូវីដ១៩ បានធ្វើឱ្យប៉ះពាល់ដល់ជីវភាព រស់នៅរបស់បងប្អូនប្រជាពលរដ្ឋ ទើបតម្រូវឱ្យរដ្ឋបាលខេត្តកណ្ដាល ផ្ដល់នូវស្បៀងអាហារជូនបងប្អូនប្រជាពលរដ្ឋ ដែលកំពុងមានជីវភាពខ្វះខាតជាក់ស្ដែងនៅពេលនេះ ដោយអនុវត្តតាមអនុសាសន៍របស់សម្តេចតេជោ នាយករដ្ឋមន្ត្រី គឺមិនឱ្យប្រជាពលរដ្ឋណាម្នាក់ស្លាប់ដោយសារអត់ស្បៀងអាហារឡើយ។ ទន្ទឹមនឹងនោះ លោក នុត ពុធដារ៉ា បានសំណូមពរដល់ប្រជាពលរដ្ឋទាំងអស់ សូមមេត្តាអនុវត្តឱ្យបានត្រឹមត្រូវ តាមការណែនាំរបស់ក្រសួងសុខាភិបាល សម្តេចតេជោ នាយករដ្ឋមន្ត្រី គឺ «៣ការពារ និង៣កុំ» ដើម្បីបង្ការ និងទប់ស្កាត់ ការឆ្លងរាលដាលនៃជំងឺកូវីដ១៩ ដើម្បីឈានទៅដល់ការបញ្ចប់ព្រឹត្តិការណ៍ «សហគមន៍ ២០ កុម្ភៈ» ឱ្យបាននាពេលខាងមុខ។ បន្ថែមពីនេះ លោកអភិបាលរងខេត្ត ក៏បានក្រើនរម្លឹកដល់ប្រជាពលរដ្ឋទាំងអស់ មិនត្រូវធ្វេសប្រហែសអំពីជំងឺកូវីដ១៩ ពីព្រោះវាជាបញ្ហាប្រឈមរួមរបស់យើងទាំងអស់គ្នា ដែលតម្រូវឱ្យយើងត្រូវតែបង្កើនការយកចិត្តទុកដាក់ខ្ពស់ និងត្រៀមទប់ស្កាត់គ្រប់ពេលវេលា ដោយត្រូវធ្វើអនាម័យសុខភាពឱ្យបានជាប្រចាំ ដើមី្បការពារអាយុជីវិតសម្រាប់ខ្លួនឯងផ្ទាល់ និងក្រុមគ្រួសារកុំឱ្យមានឆ្លងមេរោគកូវីដ១៩ ចូលក្នុងសហគមន៍ ពិសសេសសង្កាត់កោះអន្លង់ចិនយើងនេះ ត្រូវរួមគ្នាប្រយុទ្ធប្រឆាំងបង្កាទប់ស្កាត់ជំងឺដ៏កាចសាហាវនេះ ជាមួយអជ្ញាធរ និងរាជរដ្ឋាភិបាល ដើម្បីឈានទៅបញ្ចប់ព្រឹត្តិការណ៍ ២០កុម្ភៈ ឱ្យបាននាពេលខាងមុខនេះ។ អំណោយដែលបានផ្ដល់ជូនប្រជាពលរដ្ឋទាំង១២០គ្រួសារ ដោយក្នុងមួយគ្រួសារទទួលបានអង្ករ ១០គីឡូ មី១កេស និងត្រីខ២យួរ៕	2021-05-12T23:15:00+07:00	freshnewsasia.com	https://m.freshnewsasia.com/index.php/en/localnews/197496-2021-05-12-09-15-22.html
e833e3a2-ed65-4b85-8e64-892aa1c2212e	លោកបណ្ឌិត ម៉ៅ ភិរុណ ចែកអំណោយដល់ពលរដ្ឋ៣៨០គ្រួសារ នៅក្រុងតាខ្មៅ ក្រោយបិទខ្ទប់រយ:ពេល២១ថ្ងៃ ដើម្បីទប់ស្កាត់ការឆ្លងជំងឺកូវីដ១៩	លោកបណ្ឌិត ម៉ៅ ភិរុណ ប្រធានក្រុមប្រឹក្សាខេត្តកណ្តាល អមដំណើរដោយលោក តាំង ម៉េងលាន អភិបាលរងខេត្តកណ្ដាល និងសហការីជាច្រើនរូប នៅថ្ងៃពុធទី១២ ខែឧសភា ឆ្នាំ២០២១នេះ បានចែកអំណោយជូនពលរដ្ឋក្រីក្រចំនួន ៣៨០គ្រួសារ មកពីភូមិ ព្រែកសំរោង, ភូមិព្រែកសំរោង១, ភូមិព្រែកសំរោង២ និងភូមិព្រែកសំរោង៣ សង្កាត់តាខ្មៅ ក្រុងតាខ្មៅ។ លោកបណ្ឌិត ម៉ៅ ភិរុណ បានលើកឡើងថា នេះជាការឆ្លើយតបតាមប្រសាសន៍ដឹកនាំដ៏ខ្ពង់ខ្ពស់របស់សម្តេចតេជោ ហ៊ុនសែន នាយករដ្ឋមន្ត្រីនៃកម្ពុជា មិនទុកឱ្យគ្រួសារណាមួយដាច់បាយដោយអាជ្ញាធរមិនបានដឹងនោះឡើយ។ ស្ថិតក្នុងឱកាសនេះដែរ លោកបណ្ឌិត ម៉ៅ ភិរុណ បានលើកឡើងទៀតថា ។ លោកបានបន្តថា ប៉ុន្តែទោះយ៉ាងណាសម្ដេចតេជោ បានប្រឹងប្រែងធ្វើការទប់ស្កាត់បានយ៉ាងមានប្រសិទ្ធភាពខ្ពស់ដោយមិនឲ្យមានការផ្ទុះទ្រង់ទ្រាយធំឡើយ ពោលគឺអាចទប់ស្ថានការណ៍បាន។ អាស្រ័យហេតុនេះសូមប្រជាពលរដ្ឋ ជឿទុកចិត្តថ្នាក់ដឹកនាំប្រទេសជាតិយើងចុះ ហើយត្រូវចូលរួមអនុវត្តន៍តាមវិធានការ ឱ្យមានប្រសិទ្ធភាពបំផុត ព្រោះថានៅពេលដែលបងប្អូនទាំងអស់គ្នានៅផ្ទះ មិនជួបជុំគ្នាច្រើន មិនចេញក្រៅជាដើម ជាឱកាសល្អសម្រាប់ប្រមូលយកអ្នកផ្ទុកជំងឺកូវីដ-១៩ ទៅព្យាបាល ហើយធានាបានថាគ្មានការចម្លងទៅកាន់អ្នកដទៃទៀត៕	2021-05-12T23:14:00+07:00	freshnewsasia.com	https://m.freshnewsasia.com/index.php/en/localnews/197495-2021-05-12-09-14-04.html
8665dda8-b84f-43ba-a81b-aba5466d65b0	អាជ្ញាធររាជធានីភ្នំពេញ បង្ហាញអត្តសញ្ញាណ អ្នកជំងឺកូវីដ១៩ថ្មី ២៧៩នាក់	សូមមើលឈ្មោះអ្នកជំងឺកូវីដ១៩ នៅក្នុងសេចក្ដីជូនដំណឹង ខាងក្រោយ៖	2021-05-12T22:09:00+07:00	dap-news.com	https://dap-news.com/national/2021/05/12/145648/
ae769df9-9e91-4c45-a34c-67ce50a034b1	TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន២៧៩នាក់ ដែលទើបរកឃើញថ្មី	រដ្ឋបាលរាជធានីភ្នំពេញ នៅរសៀលថ្ងៃទី១២ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន២៧៩នាក់ ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-05-12T21:51:00+07:00	freshnewsasia.com	https://m.freshnewsasia.com/index.php/en/localnews/197480-2021-05-12-07-51-13.html
5369e045-951e-4b7b-95d4-64f50ea32a69	អ្នកជំងឺកូវីដ១៩ ចំនួន ៣៣៣នាក់ទៀត នៅមណ្ឌលព្យាបាលកម្រិតស្រាល កោះពេជ្រជាសះស្បើយ	ពួកគាត់ក៏នឹងត្រូវធ្វើចត្តាឡីស័ក ខ្លួនឯងដាច់ដោយឡែករយៈពេល ១៤ថ្ងៃបន្តទៀត ដើម្បីតាមដានសុខភាព ៕	2021-05-12T21:07:00+07:00	dap-news.com	https://dap-news.com/national/2021/05/12/145591/
a475bbc5-935d-4743-8972-1ed1432b2adb	អាជ្ញាធរខេត្តព្រះសីហនុ បង្ហាញអត្តសញ្ញាណ អ្នកឆ្លងកូវីដថ្មី ២៨នាក់ទៀត	សូមអានសេចក្ដីជូនដំណឹងលម្អិត របស់រដ្ឋបាលខេត្តព្រះសីហនុ ដូចខាងក្រោម៖	2021-05-12T19:51:00+07:00	dap-news.com	https://dap-news.com/national/2021/05/12/145580/
d7794384-83b2-48a1-88e6-4088694a8370	អភិបាលខេត្តព្រះសីហនុ សម្រេចបង្កើតក្រុមការងារចម្រុះថ្នាក់ខេត្ត សម្រាប់វិនិច្ឆ័យក្នុងការផ្អាក និងបើកឡើងវិញសកម្មភាពអាជីវកម្ម/ផលិតកម្ម ដើម្បីទប់ស្កាត់ជំងឺកូវីដ	លោក គួច ចំរើន អភិបាលខេត្តព្រះសីហនុ បានចេញសេចក្ដីសម្រេចស្ដីពី ការបង្កើតក្រុមការងារបច្ចេកទេសចម្រុះថ្នាក់ខេត្ត សម្រាប់វិនិច្ឆ័យក្នុងការផ្អាក និងបើកឡើងវិញនូវសកម្មភាពអាជីវកម្ម ផលិតកម្ម ដោយវិធានការរដ្ឋបាលដើម្បីទប់ស្កាត់ការឆ្លងរាលដាលនៃជំងឺកូវីដ១៩ និងវិធានការចាំបាច់ពេលបើកដំណើរការឡើងវិញ។ នេះបើតាមសេចក្ដីសម្រេចដែលបណ្ដាញព័ត៌មាន Fresh News ទទួលបាននៅថ្ងៃទី១២ ខែឧសភា ឆ្នាំ២០២១។	2021-05-12T19:47:00+07:00	freshnewsasia.com	https://m.freshnewsasia.com/index.php/en/localnews/197454-2021-05-12-05-47-45.html
c4b80d7f-050e-4b01-b874-a0c9ffe5921d	អាជ្ញាធរស្រុកត្រាំកក់ រកឃើញអ្នកឆ្លងជំងឺកូវី១៩ ថ្មីម្នាក់ ជាអាជីវករលក់ឪឡឹក នៅផ្សារដើមគរ	No Content	2021-05-12T19:44:00+07:00	dap-news.com	https://dap-news.com/national/2021/05/12/145567/
3e9530ec-3207-4844-847f-c59dac58a8ee	BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន២៨នាក់ ដែលទើបរកឃើញឆ្លងថ្មី	រដ្ឋបាលខេត្តព្រះសីហនុ នៅព្រឹកថ្ងៃទី១២ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន២៨នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕	2021-05-12T19:32:00+07:00	freshnewsasia.com	https://m.freshnewsasia.com/index.php/en/localnews/197453-2021-05-12-05-32-36.html
a71228e3-afda-49dd-a6d6-ad32908be0a7	កម្ពុជា រកឃើញ អ្នកឆ្លងជំងឺកូវីដថ្មីចំនួន៤៧២នាក់ទៀត ជាសះស្បើយ ៣៦៩នាក់ និងស្លាប់៥នាក់	ភ្នំពេញ ៖ ក្រសួងសុខាភិបាលកម្ពុជា បានប្រកាសពីការរកឃើញ អ្នកឆ្លងជំងឺកូវីដថ្មីចំនួន៤៧២នាក់ទៀត និងជាសះស្បើយ ៣៦៩នាក់ ខណៈមានអ្នកស្លាប់ថ្មី៥នាក់។ ក្នុងចំណោម៤៧២នាក់នេះ ករណីឆ្លងសហគមន៍៤៦៩នាក់ និងអ្នកដំណើរពីបរទេស៣នាក់។ គិតត្រឹមព្រឹកថ្ងៃទី១២ ខែឧសភា ឆ្នាំ២០២១ កម្ពុជា មានអ្នកឆ្លងសរុបចំនួន ២០៦៩៥នាក់ អ្នកជាសះស្បើយ៨៥៣៩នាក់ និងអ្នកស្លាប់ចំនួន១៣៦នាក់៕	2021-05-12T19:14:00+07:00	dap-news.com	https://dap-news.com/national/2021/05/12/145558/
e3fca92d-236a-40f0-9624-5476cda1aa5d	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ៥នាក់បន្ថែមទៀត ដោយសារជំងឺកូវីដ១៩ (Video inside)	ក្រសួងសុខាភិបាល នៅព្រឹកថ្ងៃទី១២ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស៥នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមថ្ងៃទី១២ ខែឧសភា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើនរហូតដល់១៣៦នាក់ នៅទូទាំងប្រទេស៕	2021-05-12T19:05:00+07:00	freshnewsasia.com	https://m.freshnewsasia.com/index.php/en/localnews/197450-2021-05-12-05-05-13.html
8f5f071d-702d-439e-978b-7aec960ade0e	អំណោយសម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិត ត្រូវបានយកទៅប្រគល់ជូនគ្រួសារសព៤គ្រួសារ ដែលស្លាប់ដោយសារជំងឺកូវីដ១៩ នៅខណ្ឌឫស្សីកែវ	(ភ្នំពេញ)៖ លោក ជា ពិសី អភិបាលខណ្ឌឫស្សីកែវ បានចាត់ឱ្យលោក ឡេង ច័ន្ទវិសិទ្ធិ ប្រធានការិយាល័យហេរញ្ញវត្ថុខណ្ឌ នាំយកថវិការបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយះអភិបាលរាជធានីភ្នំពេញ ចំនួន៥លានរៀល និងអង្ករ១០០គីឡូក្រាម ដើម្បីចូលរួមរំលែកទុក្ខសាច់ញ្ញាតិក្រុមគ្រួសារសព ៤គ្រួសារ ដែលបានទទួលមរណៈភាពដោយសារជំងឺកូវីដ១៩ និងជំងឺប្រចាំកាយធ្ងន់ធ្ងរមួយចំនួនទៀត។ សកម្មភាពសមភាពធម៌ជាបន្តបន្ទាប់នេះ បានរៀបចំធ្វើឡើងនៅភូមិចុងខ្សាច់ និងភូមិទួលសង្កែ សង្កាត់ទួលសង្កែទី១ ភូមិបឹងឈូក និងភូមិក្រោលគោ សង្កាត់គីឡូម៉ែត្រលេខ៦ (សរុប៤ភូមិ) ក្នុងខណ្ឌប្ញស្សីកែវ រាជធានីភ្នំពេញ នាថ្ងៃទី១១ ខែឧសភា ឆ្នាំ២០២១។ ក្នុងឱកាសរំលែកមរណៈទុក្ខនេះ លោក ឡេង ច័ន្ទវិសិទ្ធិ បានពាំនាំនូវការផ្តាំផ្ញើរបស់លោក ជា ពិសី ក្នុងការចូលរួមរំលែកទុក្ខដ៏ក្រៀមក្រំជាទីបំផុត ចំពោះក្រុមគ្រួសារសពទាំង៤ ដែលបានទទួលមរណភាព ដោយសារជំងឺកូវីដ-១៩ និងជំងឺប្រចាំកាយធ្ងន់ធ្ងរមួយចំនួនទៀត ពិសេសសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងលោកអភិបាលរាជធានីភ្នំពេញ។ សូមជម្រាបថា អ្នកដែលបានទទួលមរណៈភាពដោយសារជំងឺកូវីដ-១៩ និងជំងឺប្រចាំកាយធ្ងន់ធ្ងរមួយចំនួនទៀតទី១-ឈ្មោះ ឃួន រិទ្ធ ភេទប្រុស អាយុ៥៧ឆ្នាំ ទី២-ឈ្មោះ ញ៉ិល វ៉ាន់ឌី ភេទប្រុស អាយុ៦៧ឆ្នាំ ទី៣-ឈ្មោះ ទេព យាន ភេទប្រុស អាយុ៧០ឆ្នាំ និងទី៤-ឈ្មោះ ពត វន ភេទប្រុស អាយុ៣៧ឆ្នាំ ដោយក្នុងមួយគ្រួសារៗទទួលបានថវិកា ចំនួន៥លានរៀល និងអង្ករ១០០គីឡូក្រាម របស់សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា៕	2021-05-12T18:37:00+07:00	freshnewsasia.com	https://m.freshnewsasia.com/index.php/en/localnews/197445-2021-05-12-04-37-45.html
d785798f-9560-4c1c-a79c-ae6b139f7228	TOP NEWS: រដ្ឋបាលរាជធានីភ្នំពេញ បានបង្រួមតំបន់ក្រហមកាន់តែតូចជាងមុន ក្រោយការឆ្លងរីករាលដាលជំងឺកូវីដ១៩ធ្លាក់ចុះ (Video inside)	រដ្ឋបាលរាជធានីភ្នំពេញ នៅថ្ងៃទី១២ ខែឧសភា ឆ្នាំ២០២១នេះ បានចេញសេចក្តីសម្រេច ដាក់ចេញវិធានការរដ្ឋបាលបន្ត សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលជំងឺកូវីដ១៩ ដោយបែងចែក ជា និង សម្រាប់រយៈពេល១សប្តាហ៍ទៀត គិតចាប់ពីម៉ោងសូន្យ ថ្ងៃទី១៣ ដល់ថ្ងៃទី១៩ ខែឧសភា ឆ្នាំ២០២១ ដោយបង្រួមតំបន់ក្រហមកាន់តែតូចជាងមុន។ ការបង្រួម កាន់តែតូចជាងមុន ហើយពង្រីក កាន់តែធំជាងមុននេះ ធ្វើឡើងបន្ទាប់ប៉ុន្មានថ្ងៃចុងក្រោយនេះ តួលេខអ្នកឆ្លងជំងឺកូវីដ១៩ នៅក្នុងរាជធានីភ្នំពេញ បានធ្លាក់ចុះជាបន្ដបន្ទាប់ តាំងពីចន្លោះ៥០០នាក់ក្នុងមួយថ្ងៃ មកចន្លោះត្រឹមប្រមាណជាង២០០នាក់ប៉ុណ្ណោះ។ នេះមានន័យថា វិធានការរបស់រាជរដ្ឋាភិបាល និងរដ្ឋបាលរាជធានីភ្នំពេញ កាន់តែមានប្រសិទ្ធភាពដើម្បីទប់ស្កាត់ការឆ្លងរាលដាលជំងឺកូវីដ១៩។ * ខណ្ឌទួលគោក៖ ភូមិ២៣ នៃសង្កាត់បឹងកក់ទី២, ភូមិ១០ នៃសង្កាត់បឹងសាឡាង * ខណ្ឌពោធិ៍សែនជ័យ៖ ភូមិត្រពាំងថ្លឹង១ និងភូមិត្រពាំងថ្លឹង២ នៃសង្កាត់ចោមចៅទី១ * ខណ្ឌឫស្សីកែវ៖ ផ្នែកខ្លះ នៃភូមិទួលសង្កែ, ផ្នែកខ្លះ នៃភូមិចុងខ្សាច់ និងផ្នែកខ្លះ នៃភូមិបាក់ទូក ក្នុងសង្កាត់ទួលសង្កែទី២ * ខណ្ឌមានជ័យ៖ ផ្នែកខ្លះនៃភូមិ៥ សង្កាត់ស្ទឹងមានជ័យទី២, ផ្នែកខ្លះនៃភូមិទ្រា៤ ផ្នែកខ្លះនៃភូមិដំណាក់ធំ២ និងផ្នែកខ្លះនៃភូមិដំណាក់ធំ៣ សង្កាត់ស្ទឹងមានជ័យទី៣ * ខណ្ឌ៧មករា៖ ប្លុកបុរីកីឡា ចំនួន៨អគារ នៃសង្កាត់វាលវង់ * ខណ្ឌច្បារអំពៅ៖ ផ្នែកខ្លះនៃភូមិដើមចាន់ (ទីតាំងនៅខាងក្រោយយឿត្រី) នៃសង្កាត់ច្បារអំពៅទី២។ ដោយឡែក ខណ្ឌដែលសុទ្ធតែតំបន់លឿង គ្មានតំបន់ក្រហម និងតំបន់លឿងទុំនោះ មានចំនួន៦ខណ្ឌ រួមមាន៖ ទី១៖ ខណ្ឌចំការមន, ទី២៖ ខណ្ឌដូនពេញ, ទី៣៖ ខណ្ឌសែនសុខ, ទី៤៖ ខណ្ឌជ្រោយចង្វារ, ទី៥៖ ខណ្ឌបឹងកេងកង និងទី៦៖ ខណ្ឌព្រែកព្នៅ។ ជាការកត់សម្គាល់ ក្នុងសេចក្ដីសម្រេចថ្មីនេះ តំបន់លឿង កាន់តែមានច្រើននៅក្នុងភូមិសាស្ដ្ររាជធានីភ្នំពេញ ខណៈតំបន់ក្រហម មានតែផ្នែកខ្លះនៃសង្កាត់មួយចំនួនប៉ុណ្ណោះ។ យ៉ាងណាក៏ដោយ បើទោះបីស្ថានភាពការឆ្លងរីករាលដាលជំងឺកូវីដ១៩ នៅក្នុងភូមិសាស្ដ្ររាជធានីភ្នំពេញ កាន់តែធូរស្រាលក៏ពិតមែន ប៉ុន្ដែរដ្ឋបាលរាជធានីភ្នំពេញ នៅបន្ដអំពាវនាវដល់ប្រជាពលរដ្ឋត្រូវតែចូលរួមគោរពតាមការណែនាំរបស់រាជរដ្ឋាភិបាល និងអាជ្ញាធរមានសមត្ថកិច្ច ពិសេសអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» ដើម្បីចូលរួមទប់ស្កាត់ និងឈានដល់ការកាត់ផ្ដាច់ជំងឺកូវីដ១៩៕	2021-05-12T17:45:00+07:00	freshnewsasia.com	https://m.freshnewsasia.com/index.php/en/localnews/197438-2021-05-12-03-45-18.html
9c0b32dd-48da-4c58-8739-3d727a6c75c0	BREAKING: សហរដ្ឋអាមេរិក៖ មនុស្ស ៣.៤ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៤៣នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៣៤,៩០៤នាក់ទៀតបានឆ្លងជំងឺ COVID-19 ខណៈអ្នកជំងឺ ៧៤៣នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី១២ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,៥៥០,១១៥ករណី ក្នុងនោះមានអ្នកស្លាប់សរុបចំនួន ៥៩៦,៩៤៦នាក់ និងជាសះស្បើយឡើងសរុប ២៦,៥៥៨,១៣៨នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ កាលពីដើមសប្តាហ៍នេះ រដ្ឋបាលឱសថ និងចំណីអាហារ (FDA) នៃសហរដ្ឋអាមេរិក បានអនុម័តឲ្យប្រើវ៉ាក់សាំងបង្ការ COVID-19 របស់ក្រុមហ៊ុន Pfizer-BioNTech ទៅលើក្មេងៗវ័យជំទង់អាយុចន្លោះពី ១២-១៥ឆ្នាំ។ ការអនុម័តនេះត្រូវបានគេមើលឃើញថា នឹងជួយជំរុញការចាក់វ៉ាក់សាំង នៅទូទាំងសហរដ្ឋអាមេរិក ឲ្យមានសន្ទុះកើនឡើងវិញ ខណៈជាងមួយសប្តាហ៍ចុងក្រោយនេះ អត្រានៃការចាក់វ៉ាក់សាំងប្រចាំថ្ងៃ បានធ្លាក់ចុះជាលំដាប់។ គួរបញ្ជាក់ថា គិតត្រឹមថ្ងៃទី១១ ខែសភា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុប ២៦២លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៥២.៨២លាននាក់ (៤៦.៦%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១១៥.៥៣លាននាក់ (៣៥.២% នៃចំនួនប្រជាជនសរុប) បានទទួលការចាក់គ្រប់ដូស៕	2021-05-12T17:40:00+07:00	freshnewsasia.com	https://m.freshnewsasia.com/index.php/en/internationalnews/197435-2021-05-12-03-40-35.html
e66135b5-3f5d-438d-8136-e4df56108cc4	ខេត្តកំពង់ចាម រកឃើញអ្នកវិជ្ជមានកូវីដ១៩ ថ្មី ចំនួន៥នាក់ នៅស្រុកកងមាស និងជាអ្នកដំណើរទៅ ពីរាជធានីភ្នំពេញម្នាក់	No Content	2021-05-12T17:16:00+07:00	dap-news.com	https://dap-news.com/national/2021/05/12/145484/
80676ea6-ea72-4cb8-ac3f-1cc03fe65d00	ទម្លាប់មិនល្អទាំងនេះ មានន័យថាយើងកំពុងបំផ្លាញប្រព័ន្ធភាពស៊ាំខ្លួនឯង	ប្រព័ន្ធភាពស៊ាំក្នុងខ្លួនយើង មានតួនាទីសំខាន់ណាស់ ការពាររាងកាយពីការវាយប្រហាររបស់មេរោគ ហើយនៅពេលប្រព័ន្ធភាពស៊ាំចុះខ្សោយ មេរោគនឹងងាយវាយប្រហាររាងកាយយើង នាំឲ្យសុខភាពកាន់តែចុះខ្សោយ។ ក្រៅពីជំងឺ មានទម្លាប់ប្រចាំថ្ងៃខ្លះៗរបស់យើង អាចធ្វើឲ្យប្រព័ន្ធភាពស៊ាំចុះខ្សោយខូតខាតដែរ។ បញ្ហាគេងមិនគ្រប់គ្រាន់ ឬទម្លាប់គេងមិនល្អ ជាមូលហេតុធ្វើឲ្យប្រព័ន្ធភាពស៊ាំការពាររាងកាយយើងខូចខាត។ ទម្លាប់គេងមិនល្អ មានទំនាក់ទំនងទៅនឹងមុខងារប្រព័ន្ធភាពស៊ាំចុះខ្សោយ និងចំនួនថយចុះកោសិកាឈាមស (T-Killer Cells) ដែលមាននាទីប្រយុទ្ធប្រឆាំងសម្លាប់ពពួកមេរោគចូលមកបៀតបៀនរាងកាយយើង។ ការស្រាវជ្រាវរកឃើញថា ប្រុសៗដេកត្រឹមតែ ៤ ម៉ោង/ថ្ងៃ រយៈពេលមួយសប្តាហ៍ មានត្រឹមតែពាក់កណ្តាលប៉ុណ្ណោះនៃចំនួនកោសិកាឈាមស សម្រាប់ប្រយុទ្ធជំងឺផ្តាសាយធំនៅក្នុងឈាម (អាចធ្វើឲ្យកើនឡើងសាជាថ្មីដោយថ្នាំចាក់បង្ការផ្តាសាយ) បើធៀបនឹងប្រុសៗគេងគ្រប់គ្រាន់ចន្លោះពី ៧,៥-៨,៥ ម៉ោង/ថ្ងៃ។ ជាទូទៅ មនុស្សធម្មតាត្រូវការគេងពី ៧-៩ ម៉ោង/យប់ ដោយគ្មានការរំខានបង្អាក់ដំណេកឡើយ។ ទោះយ៉ាងនេះក្តី ដើម្បីឲ្យកាន់តែប្រសើរ ត្រូវចេះកម្រិតថាមពលរបស់យើងនៅពេលព្រឹក និងពេញមួយថ្ងៃ ព្រោះបើយើងអស់កម្លាំងពេលភ្ញាក់ពីគេងនៅពេលព្រឹក មានន័យថា យើងគេងមិនបានគ្រប់គ្រាន់ ឬស្កប់ស្កល់ឡើយ។ យើងងាយនឹងឆ្លងមេរោគ តាមរយៈការប៉ះពាល់ពីដៃមួយទៅដៃមួយទៀត។ ជំនួសការប្រើប្រាស់ប៊ិកដែលគេផ្តល់ជូន ដូចជា នៅធនាគារ កន្លែងផ្ទេរប្រាក់ ឬកន្លែងណាមួយទាមទារការប្រើប្រាស់ប៊ិក ចាំថាត្រូវប្រើប្រាស់ប៊ិករបស់យើងផ្ទាល់ ដើម្បីបន្ថយហានិភ័យជាប់ដោយមេរោគ។ ហេតុនេះ រាល់ពេលព្រឹកមុនពេលចាកចេញពីផ្ទះ សូមដាក់ប៊ិកនៅក្នុងកាបូប ហើយយកវាតាមជាមួយយើងទៅគ្រប់កន្លែងដែលយើងបានទៅ។ សូម្បីតែនៅការិយាល័យវេជ្ជបណ្ឌិតក៏ដោយ សូមកុំសន្មតថា ប៊ិកវេជ្ជបណ្ឌិតស្អាតឲ្យសោះ ត្រូវប្រើប្រាស់ប៊ិកផ្ទាល់ខ្លួនជាប់ជានិច្ច។ មិនហាត់ប្រាណ ជាមូលហេតុមួយទៀត ងាយស្រួលមួយប៉ះពាល់ដល់ប្រព័ន្ធភាពស៊ាំ។ តាមការស្រាវជ្រាវបង្ហាញថា ហាត់ប្រាណ សូម្បីតែដើរក្នុងល្បឿនលឿន អាចធ្វើឲ្យបង្កើនមុខងារប្រព័ន្ធភាពស៊ាំដល់ទៅជិតទ្វេដងឯណោះ។ ដើម្បីប្រព័ន្ធការពារកាន់តែប្រសើរប្រឆាំងនឹងជំងឺ អាចធ្វើលំហាត់ប្រាណបែប Aerobic រយៈពេល ៣០ នាទី។ ផ្ទុយមកវិញ ការបើកបរអាចនឹងងាយស្រួល ផ្តល់ផាសុកភាពក៏ពិតមែន តែជាក់ស្តែង ទម្លាប់នេះគឺនាំទុក្ខទោសអាក្រក់ច្រើនជាងល្អដល់រាងកាយយើង។ ហេតុនេះ ព្យាយាមមានសកម្មភាពឲ្យបានច្រើន ប្រព័ន្ធភាពស៊ាំយើងកាន់តែប្រសើរ៕ ចុចអាន៖ ចុចអាន៖	2021-05-12T17:14:00+07:00	kampucheathmey.com	https://www.kampucheathmey.com/health/119284
3535a0ea-067e-4edf-b413-326cf6595318	អ្នកជំងឺកូវីដ១៩ ចំនួន៣នាក់ នៅខេត្តបន្ទាយមានជ័យ បានជាសះស្បើយនៅថ្ងៃនេះ	No Content	2021-05-12T17:13:00+07:00	dap-news.com	https://dap-news.com/national/2021/05/12/145477/
ba980100-617e-41b3-bccf-259233c0eb4c	កម្លាំងកងរាជអាវុធហត្ថ ១៤០រូប អវិជ្ជមានកូវីដ១៩ ក្រោយធ្វើតេស្ត២ថ្ងៃ	បើតាមលោក អេង ហ៊ី ដដែល ការយកសំណាក់នេះ ដើម្បីបង្ការទប់ស្កាត់ជំងឺឆ្លងកូវីដ១៩ ក្នុងកងរាជអាវុធហត្ថ ដោយសារកម្លាំងកងរាជអាវុធហត្ថបានចុះប្រតិបត្តិការ សហការជាមួយកងកម្លាំង និងអាជ្ញាធរមានសមត្ថកិច្ចនានា ក្នុងការអនុវត្តវិធានការហាមឃាត់ការធ្វើដំណើរ ការបិទខ្ទប់តំបន់ក្រហម តំបន់លឿងទុំ និងតំបន់លឿន នាពេលកន្លងទៅ។ លោកថា លោកនាយឧត្តមសេនីយ៍ សៅ សុខា បានដាក់ចេញនូវយុទ្ធសាស្ត្រសម្អាត ការសង្ស័យនានាអំពីសុខភាព របស់កម្លាំងកងរាជអាវុធហត្ថទាំងអស់ នេះជាទស្សនវិស័យវែងឆ្ងាយ ដើម្បីរក្សាបានកម្លាំងមានសុខភាពល្អ ក្នុងកិច្ចប្រតិតបត្តិការបន្តទៀត។ ទោះយ៉ាងណា នាយឧត្តមសេនីយ៍ នៅតែរំលឹកដាស់តឿន កម្លាំងទាំងអស់ឲ្យប្រយ័ត្នប្រយែង ប្រកាន់ជាប់ជានិច្ចនូវ៣ការពារ និង៣កុំ ព្រមទាំងគោរពនូវវិធានការនានា របស់ក្រសួងសុខាភិបាល គោរពវិន័យកងទ័ព។ សូមបញ្ជាក់ថា កាលពីថ្ងៃ១០ ឧសភា កងកម្លាំងជាង៨០នាក់ ដែលយាមកាម នៅតំបន់ក្រហម បិទខ្ទប់ត្រូវបានរកឆ្លងជំងឺកូវីដ-១៩ ៕	2021-05-12T17:10:00+07:00	dap-news.com	https://dap-news.com/national/2021/05/12/145473/
25f674a1-9da6-40fa-aa01-223f4b007bd4	ខេត្តកំពង់ចាម រកឃើញមនុស្ស៥នាក់បន្ថែមទៀត ឆ្លងជំងឺកូវីដ១៩ និងម្នាក់ជាសះស្បើយ	នៅព្រឹកថ្ងៃទី១២ ខែឧសភា ឆ្នាំ២០២១នេះ រដ្ឋបាលខេត្តកំពង់ចាម បានប្រកាសពីការរកឃើញមនុស្សចំនួន៥នាក់បន្ថែមទៀត ដែលបានឆ្លងជំងឺកូវីដ១៩ (ម្នាក់មកពីរាជធានីភ្នំពេញ) និងម្នាក់ទៀតជាសះស្បើយពីជំងឺនេះ។ ក្នុងសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ចាម បញ្ជាក់ថា អ្នកដែលទើបរកឃើញឆ្លងជំងឺកូវីដ១៩នេះ រស់នៅស្រុកកងមាស ចំនួន៤នាក់ និងម្នាក់ទៀត រស់នៅក្រុងកំពង់ចាម។ រដ្ឋបាលខេត្តកំពង់ចាម កំពុងបន្ដស្វែងរកទីតាំង និងអ្នកប៉ះពាល់ជាមួយអ្នកជំងឺកូវីដ១៩ និងសូមអំពាវនាវដល់អ្នកពាក់ព័ន្ធនឹងករណីនេះ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ តាមរយៈទូរស័ព្ទលេខ 070 828 788 / 012 736 755៕	2021-05-12T16:54:00+07:00	freshnewsasia.com	https://m.freshnewsasia.com/index.php/en/localnews/197431-2021-05-12-02-54-05.html
3217d8ae-612b-4186-9767-b3dc6cf300fc	អភិបាលខេត្តកំពង់ចាម សម្រេចបើកដំណើរការភូមិ-ឃុំមួយចំនួន នៅស្រុកកងមាស បន្ទាប់ពីបិទដោយសារពលរដ្ឋកើតជំងឺកូវីដ១៩	លោក អ៊ុន ចាន់ដា អភិបាលខេត្តកំពង់ចាម នៅថ្ងៃទី១២ ខែឧសភា ឆ្នាំ២០២១នេះ បានសម្រេចបើកដំណើរការឡើងវិញនៅភូមិ-ឃុំមួយចំនួន ក្នុងមូលដ្ឋានស្រុកកងមាស ក្រោយបិទមួយរយៈដោយសារប្រជាពលរដ្ឋមានកើតជំងឺកូវីដ១៩។ * ឃុំស្ដៅ * ឃុំរកាអារ * ឃុំកងតាណឹង * ភូមិអន្លង់គគីរ និងភូមិគងជ័យ ឃុំព្រែកុយ។	2021-05-12T16:43:00+07:00	freshnewsasia.com	https://m.freshnewsasia.com/index.php/en/localnews/197430-2021-05-12-02-43-17.html
777ad85d-9cde-49bc-8049-1ba0dfe63d4e	អភិបាលខេត្តកំពង់ចាម សម្រេចបើកដំណើរការភូមិមួយចំនួន ក្នុងមូលដ្ឋានស្រុកស្រីសន្ធរ បន្ទាប់ពីបិទដោយសារពលរដ្ឋកើតជំងឺកូវីដ១៩	លោក អ៊ុន ចាន់ដា អភិបាលខេត្តកំពង់ចាម នៅថ្ងៃទី១២ ខែឧសភា ឆ្នាំ២០២១នេះ បានសម្រេចបើកដំណើរការឡើងវិញនៅភូមិមួយចំនួន ក្នុងមូលដ្ឋានស្រុកស្រីសន្ធរ ក្រោយបិទមួយរយៈដោយសារប្រជាពលរដ្ឋមានកើតជំងឺកូវីដ១៩។ * ភូមិសន្ទៃ និងភូមិច្រស់ ឃុំព្រែកពោធិ៍ * ភូមិជ័យ ឃុំមានជ័យ * ឃុំប្រាំយាម។	2021-05-12T16:40:00+07:00	freshnewsasia.com	https://m.freshnewsasia.com/index.php/en/localnews/197429-2021-05-12-02-40-12.html
623f0aab-b433-4c2d-815d-5b9bbdb73c94	សម្ដេច ទៀ បាញ់ ណែនាំឱ្យកងទ័ព និងពលរដ្ឋប្រុងប្រយ័ត្នបន្ថែមទៀត ទោះបីវ៉ាក់សាំងកូវីដ-១៩ មកដល់កម្ពុជាបន្ដបន្ទាប់ក៏ដោយ	យោងតាមរបាយការណ៍របស់ ក្រសួងសុខាភិបាល បានឱ្យដឹងថា គិតត្រឹមថ្ងៃទី១១ ឧសភា ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ-១៩ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសចំនួន ១,៨៧៧,៨៤០នាក់។ តាមរយៈបណ្ដាញទំនាក់ទំនងសង្គមហ្វេសប៊ុក នាថ្ងៃទី១២ ខែឧសភា ឆ្នាំ២០២១ សម្ដេច ទៀ បាញ់ បានបញ្ជាក់ថា «សូមបងប្អូនកងទ័ព ក៏ដូចជាប្រជាពលរដ្ឋទាំងអស់ បន្តរក្សាការប្រុងប្រយ័ត្នខ្ពស់ និងអនុវត្តឱ្យបានម៉ឺងម៉ាត់ បំផុតនូវ វិធានការ ៣ការពារ ៣កុំ ទោះបីជា វ៉ាក់សាំងការពារជំងឺកូវីដ-១៩បានមកដល់ជាបន្តបន្ទាប់ ហើយយុទ្ធនាការនៃការ ចាក់វ៉ាក់សាំងរបស់យើង ដំណើរការបានយ៉ាងល្អ ទៅតាមផែនការក៏ដោយ»។ សូមបញ្ជាក់ថា កម្ពុជា ទទួលបានវ៉ាក់សាំងជាង ៤លានដូសរួចមកហើយ រួមមាន៖ ស៊ីណូហ្វាម (Sinopharm) ដែលជាជំនួយរបស់រដ្ឋាភិបាលចិន ១.៧លានដូស, វ៉ាក់សាំងស៊ីណូវ៉ាក់(Sinovac) ទិញពីចិន ២លានដូស និងវ៉ាក់សាំងអាស្ត្រាហ្សេនីកា( AstraZeneca ) ៣២៤,០០០ដូស ជាជំនួយរបស់ខូវ៉ាក់ តាមរយៈអង្គការសុខភាពពិភពលោក(WHO)។ ខណៈកម្ពុជា នឹងស្វះស្វែងរកវ៉ាក់សាំង កូវីដ១៩ជាបន្តបន្ទាប់ទៀត ក្នុងការចាក់ជូនប្រជាពលរដ្ឋឱ្យបានជាង ១០លាននាក់ដើម្បីបង្កើតភាពស៊ាំ និងដើម្បីទប់ស្កាត់ការចម្លងរាលដាល ដល់ប្រជាពលរដ្ឋទូទាំងប្រទេស ៕	2021-05-12T16:38:00+07:00	dap-news.com	https://dap-news.com/national/2021/05/12/145462/
99cbbc92-5d9f-4274-aa3d-a602d907d93d	រដ្ឋបាលខេត្តកំពង់ចាម សម្រេចបើកដំណើរការភូមិមួយចំនួន ក្នុងមូលដ្ឋានស្រុកបាធាយ ក្រោយបិទមួយរយៈដោយសារជំងឺកូវីដ	លោក អ៊ុន ចាន់ដា អភិបាលខេត្តកំពង់ចាម នៅថ្ងៃទី១២ ខែឧសភា ឆ្នាំ២០២១នេះ បានសម្រេចបើកដំណើរការឡើងវិញនៅភូមិមួយចំនួន ក្នុងមូលដ្ឋានស្រុកបាធាយ ក្រោយបិទមួយរយៈដោយសារប្រជាពលរដ្ឋមានកើតជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News បញ្ជាក់ថា ភូមិដែលត្រូវបើកដំណើរការឡើងវិញ នៅស្រុកបាធាយនោះរួមមាន៖ * ភូមិតាំងក្រាំង ឃុំជាលា * ភូមិកំពង់ព្រះ និងភូមិជើងឆ្នុក ឃុំតាំងក្រាំង * ភូមិចុង និងភូមិសង្កើម ឃុំសំបូរ។	2021-05-12T16:31:00+07:00	freshnewsasia.com	https://m.freshnewsasia.com/index.php/en/localnews/197425-2021-05-12-02-31-02.html
fa3e9028-3a43-4620-be5d-a9210ecc006d	អ្នកជំងឺកូវីដ១៩ នៅមន្ទីរពេទ្យ «ហ្លួងម៉ែ» សរសេរសារអរគុណគ្រូពេទ្យ ដែលបានមើលថែ និងព្យាបាលខ្លួន	អ្នកជំងឺកូវីដ១៩ម្នាក់ ដែលមានលេខសម្គាល់ «F1-36-07» នៅមន្ទីរពេទ្យ «ហ្លួងម៉ែ» បានបន្សល់នូវសំណេរតាមរយៈក្រដាសកាតុង ទុកនៅលើគ្រែដេករបស់ខ្លួន រៀបរាប់នូវការអរគុណចំពោះក្រុមគ្រូពេទ្យ ដែលបានមើលថែ និងព្យាបាលខ្លួន។ សំណេរលើក្រដាសកាតុង ដែលបង្ហោះដោយលោក ហ៊ុន ម៉ាណែត មេបញ្ជាការកងទ័ពជើងគោក លើបណ្តាញសង្គមហ្វេសប៊ុកនៅថ្ងៃទី១២ ខែឧសភា ឆ្នាំ២០២១នេះ អ្នកជំងឺមានលេខសម្គាល់ «F1-36-07» បានរៀបរាប់នូវការដឹង និងអរគុណក្រុមគ្រូពេទ្យយ៉ាងដូច្នេះ ។ ក្រុមគ្រូពេទ្យមើលថែ និងព្យាបាលអ្នកជំងឺកូវីដ១៩ គឺជាយុទ្ធជនជួរមុខលើសមរភូមិកូវីដ១៩។ ដើម្បីដណ្តើមជីវិតអ្នកជំងឺពីការរាតត្បាតជំងឺឆ្លងកាចសាហាវនេះ ក្រុមគ្រូពេទ្យសុខចិត្តលះបង់សេចក្តីសុខរបស់ខ្លួន ការជួបជុំគ្រួសារ និងមិនអល់អែកឡើយចំពោះភាពប្រឈមនៃការឆ្លងជំងឺ។ បេសកកម្មរបស់ក្រុមគ្រូពេទ្យលើសមរភូមិកូវីដ១៩ គឺជាបេសកកម្មដ៏វិសេសវិសាលបំផុត ព្រោះជាបេសកកម្ម ដែលបានដណ្តើមអាយុជីវិតរបស់អ្នកជំងឺពីមច្ចុរាជកូវីដ១៩។ ការលះបង់របស់ក្រុមគ្រូពេទ្យលើសមរភូមិកូវីដ១៩ គឺជាវីរភាពមួយ ដែលទទួលបានការកោតសរសើរ និងស្ញប់ស្ញែងជាខ្លាំងពីអ្នកជំងឺ។ កន្លងទៅគេធ្លាប់បានឃើញអ្នកជំងឺកូវីដ១៩មួយចំនួន ពេលព្យាបាលជា ហើយត្រឡប់ទៅផ្ទះវិញ បានលុងជង្គង់សម្តែងការដឹងគុណ និងអរគុណចំពោះក្រុមគ្រូពេទ្យ។ កាយវិការទាំងនេះ បានបង្ហាញឱ្យឃើញនូវកាយវិការប្រកបដោយសីលធម៌ និងសុជីវធម៌ល្អរបស់ខ្មែរពីដើមមក គឺតែងតែដឹងគុណ និងតបគុណចំពោះជនទាំងឡាយ ដែលបានធ្វើគុណ និងសេចក្តីល្អចំពោះពួកគេ៕	2021-05-12T16:20:00+07:00	freshnewsasia.com	https://m.freshnewsasia.com/index.php/en/localnews/197423-2021-05-12-02-20-46.html
d28914ed-be47-49fa-827e-16301383e704	TOP NEWS: រដ្ឋបាលរាជធានីភ្នំពេញ សម្រេចបន្តវិធានការរដ្ឋបាល ដើម្បីទប់ស្កាត់ការឆ្លងរាលដាលជំងឺកូវីដ១៩ បែងចែកជា «តំបន់ក្រហម», «តំបន់លឿងទុំ» និង «តំបន់លឿង» សម្រាប់រយៈពេល១សប្តាហ៍ទៀត (Map inside)	រដ្ឋបាលរាជធានីភ្នំពេញ នៅថ្ងៃទី១២ ខែឧសភា ឆ្នាំ២០២១នេះ បានចេញសេចក្តីសម្រេច ដាក់ចេញវិធានការរដ្ឋបាលបន្ត សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលជំងឺកូវីដ១៩ ដោយបែងចែក ជា «តំបន់ក្រហម», «តំបន់លឿងទុំ» និង «តំបន់លឿង» សម្រាប់រយៈពេល១សប្តាហ៍ទៀត គិតចាប់ពីម៉ោងសូន្យ ថ្ងៃទី១៣ ដល់ ថ្ងៃទី១៩ ខែឧសភា ឆ្នាំ២០២១។ ក្នុងសេចក្តីសម្រេចរបស់ លោក ឃួង ស្រេង អភិបាលរាជធានីភ្នំពេញ បានបញ្ជាក់ថា ខណ្ឌចំនួន៦ក្នុងរាជធានីភ្នំពេញ ត្រូវបានកំណត់ជា «តំបន់លឿង» រួមមានខណ្ឌចំការមន ខណ្ឌដូនពេញ ខណ្ឌសែនសុខ ខណ្ឌជ្រោយចង្វារ ខណ្ឌបឹងកេងកង និងខណ្ឌព្រែកព្នៅ។ ចំណែកផ្នែកខ្លះនៃភូមិសាស្ត្រខណ្ឌចំនួន៨ផ្សេងទៀត ត្រូវបានកំណត់ជា «តំបន់លឿងទុំ» និង «តំបន់ក្រហម» ដែលខណ្ឌទាំងនោះរួមមាន ខណ្ឌដង្កោ ខណ្ឌកំបូល ខណ្ឌ៧មករា ខណ្ឌច្បារអំពៅ ខណ្ឌទួលគោក ខណ្ឌពោធិ៍សែនជ័យ ខណ្ឌឫស្សីកែវ និងខណ្ឌមានជ័យ។ វិធានការដែលត្រូវអនុវត្តចំពោះ៖ «តំបន់ក្រហម» ត្រូវអនុលោមតាមប្រការ៣ នៃសេចក្តីសម្រេចលេខ ១00/២១ សសរ ចុះថ្ងៃទី៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញ វិធានការរដ្ឋបាល សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ ដោយបែងចែកជា «តំបន់ក្រហម» «តំបន់លឿងទុំ» និង «តំបន់លឿង» សម្រាប់រយៈពេល ៧ (ប្រាំពីរ)ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១ វិធានការដែលត្រូវអនុវត្តចំពោ៖ «តំបន់លឿងទុំ» ត្រូវអនុលោមតាមប្រការ៤ នៃសេចក្តីសម្រេចលេខ ១០០/២១ សសរ ចុះថ្ងៃទី៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញ វិធានការរដ្ឋបាល សម្រាប់ភូមិសាស្រ្តរាជធានីភ្នំពេញ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ ដោយបែងចែកជា «តំបន់ក្រហម» «តំបន់លឿងទុំ» និង «តំបន់លឿង» សម្រាប់រយៈពេល ៧ (ប្រាំពីរ)ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១ វិធានការដែលត្រូវអនុវត្តចំពោ៖ «តំបន់លឿង» ត្រូវអនុលោមតាមប្រការ៥ នៃសេចក្តីសម្រេចលេខ ១០០/២១ សសរ ចុះថ្ងៃទី៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញ វិធានការរដ្ឋបាល សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ ដោយបែងចែកជា «តំបន់ក្រហម» «តំបន់លឿងទុំ» និង «តំបន់លឿង» សម្រាប់រយៈពេល ៧ (ប្រាំពីរ)ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១៕ *** សូមតាមដានព័ត៌មានផ្លូវការពីគ្រប់បណ្តាញរបស់ Fresh News ពាក់ព័ន្ធដំណឹងភ្លាមៗពីស្ថានភាពជំងឺកូវិដ១៩ ! Please Join Telegram:	2021-05-12T16:09:00+07:00	freshnewsasia.com	https://m.freshnewsasia.com/index.php/en/localnews/197422-2021-05-12-02-09-37.html
c3d72c02-459a-4432-996b-5eed93d5f53e	អាជ្ញាធរ ខេត្តត្បូងឃ្មុំ រកឃើញអ្នកឆ្លងជំងឺកូវីដ១៩ ចំនួន៧នាក់ និងទារិកា ១នាក់	No Content	2021-05-12T15:51:00+07:00	dap-news.com	https://dap-news.com/national/2021/05/12/145444/
54e1a90b-fdfc-489b-adf3-9e37fccf3038	គំនូសតាំងបង្ហាញថា ក្នុងរយៈពេល៣ថ្ងៃខណ្ឌពោធិ៍សែនជ័យមានឆ្លងជំងឺកូវីដច្រើនជាងគេ	តាមគំនូសតាំងបង្ហាញអ្នកឆ្លងក្នុងខណ្ឌទាំង១៤នេះ គឺខណ្ឌពោធិ៍សែនជ័យឆ្លងច្រើនជាងគេ ។ចំពោះខណ្ឌមានឆ្លងតិចជាងគេ គឺបឹងកេងកង ៕	2021-05-12T15:45:00+07:00	dap-news.com	https://dap-news.com/national/2021/05/12/145431/
0c84b9bd-fdce-4377-9823-a8cc57d9ac64	កុំមើលស្រាលលើ ជំងឺរលាកលំពែងស្រួចស្រាវ អាចវិវត្តន៍ទៅធ្ងន់ធ្ងរដល់អាយុជីវិត!	រលាកលំពែងបណ្តាលឲ្យសាច់លំពែងហើម ឬ រហូតឲ្យសាច់លំពែងហើមរលួយ និងចេញឈាមដែលជាទម្រង់មួយធ្ងន់ធ្ងរ។ ១) មុខងារលំពែង៖ – ជួយរំលាយអាហារ (ទ្រីបស៊ីន) – ជួយរក្សាលំនឹងជាតិស្ករនៅក្នុងឈាម (អ័រម៉ូនគ្លុយកាហ្គុង និងអាំងស៊ុយលីន) – បញ្ចេញជាតិទឹក និងពពួកអ៊ីយ៉ុងមួយចំនួនសម្រាប់តម្រូវការខ្លួនមនុស្សយើង ២) មូលហេតុ៖ – មូលហេតុសំខាន់មាន ២ ដែលបណ្តាលឲ្យរលាកលំពែង • ៦០% បណ្តាលមកពីការរំកិលចុះនៃគ្រាប់គ្រួសនៅក្នុងថង់ប្រម៉ាត់ ដែលបណ្តាលឲ្យស្ទះផ្លូវ បង្ហូរទឹកលំពែង • ៤០% បណ្តាលមកពីការពិសារគ្រឿងស្រវឹងដូចជាស្រាឬប៊ីយែរ ជាដើម។ – មូលហេតុផ្សេងៗទៀតមានដូចជាៈ • ការលើសជាតិកាល់ស្យូមនៅក្នុងឈាម • ការលើសជាតិខ្លាញ់នៅក្នុងសរសៃឈាម • ពួកវីរុសមួយចំនួនដូចជា វីរុសរលាកស្រឡទែន វីរុសកុកសាគីជាដើម។ល។ • ការស្ទះផ្លូវបង្ហូរទឹកលំពែងដោយសារមានដុំសាច់សង្កត់ ឬក៏ដោយសារព្រូនចង្កឹះ។ • ការប៉ះទង្គិចទៅលើពោះដោយមូលហេតុផ្សេងៗ។ ៣) រោគសញ្ញានៃការរលាកលំពែង៖ រលាកលំពែងភាគច្រើនស្តែងចេញនូវរោគសញ្ញាមួយចំនួនដូចជាៈ – ចុកពោះ • ចាប់ផ្តើមឡើងឈឺខ្លាំងភ្លាមៗ • ទីកន្លែងនៅត្រង់ចុងដង្ហើម ក្រោមឆ្អឹងជំនីរខាងស្តាំ និងខាងឆ្វេង • ចាក់ទៅឆ្អឹងខ្នង និងទៅស្លាបប្រជៀវខាងឆ្វេង • ការចុកនេះមិនបាត់ដោយការប្រើថ្នាំបំបាត់ការឈឺចាប់ទេ។ តែជួនកាល ការឈឺចាប់នេះបានធូរស្រាលនៅពេលអ្នកជំងឺដេកផ្អៀង • ជួនកាលកើតឡើងក្រោយពេលហូបចំណីអាហារ ឬផឹកគ្រឿងស្រវឹង • ជួនកាលការចុកពោះនេះមានលាយក្អួត ឬចង្អោរ ឬទល់លាមកនិងទល់ខ្យល់ • ក្នុងករណីរលាកលំពែងធ្ងន់ធ្ងរ • មានចេញលឿងតិចៗនៅនឹងភ្នែក ឬនៅនឹងស្បែក។ • មានស្នាមពណ៌ស្វាយនៅជុំវិញផ្ចិត។ • មានស្នាមជំនៅកន្លៀតក្អម។ – សភាពទូទៅរបស់អ្នកជំងឺៈ • មានសភាពទ្រុឌទ្រោមខ្លាំង • មានជីពចរដើរញាប់ហើយខ្សោយ សម្ពាធឈាមចុះ ស្បែកឡើងខ្ជឹង ហត់ នោមតិច កំដៅនៅ ក្នុងខ្លួនឡើង។ ៤) រោគវិនិច្ឆ័យ៖ យើងអាចធ្វើរោគវិនិច្ឆ័យរលាកលំពែងដោយពឹងផ្អែកលើ៖ – ការសួរនាំពីប្រវត្តិ និងទម្លាប់រស់នៅរបស់អ្នកជំងឺ – រោគសញ្ញាគ្លីនិកដែលបានរៀបរាប់ខាងលើ – ការពិនិត្យឈាម – ការពិនិត្យអេកូសាស្ត្រ ស្កែនន័រ ឬក៏អ៊ីអែអឹម ៥) ការវិវត្តន៍៖ – ៨០% នៃការរលាកលំពែងទម្រង់ស្រាលអាចវិវត្តទៅរកការជាសះស្បើយ – ២០%នៃការរលាកលំពែងអាចវិវត្តទៅរកភាពធ្ងន់ធ្ងរ ហើយអាចបណ្តាលឲ្យស្លាប់។ ៦) វិធានការការពារ៖ – បើសិនជាការរលាកលំពែងបណ្តាលមកពីគ្រួសថង់ទឹកប្រម៉ាត់ យើងត្រូវធ្វើការវះកាត់ថង់ប្រម៉ាត់ចេញ – បញ្ឈប់ការពិសាគ្រឿងស្រវឹង – បញ្ឈប់ការជក់បារី – ពិសាចំណីអាហារដែលមានជាតិខ្លាញ់តិច។ “បើសិនលោកអ្នកមានបញ្ហាសុខភាព សូមអញ្ជើញមកមន្ទីរពេទ្យកាល់ម៉ែត ដើម្បីជួបពិគ្រោះជាមួយគ្រូពេទ្យឯកទេស ជាមួយបទពិសោធន៍ជំនាញខ្ពស់ក្នុងការធ្វើរោគវិនិច្ឆ័យ និងការផ្តល់ជូនវិធីសាស្ត្រព្យាបាលបានត្រឹមត្រូវ ប្រកបដោយគុណភាព និងប្រសិទ្ធភាពខ្ពស់”៕	2021-05-12T15:29:00+07:00	kampucheathmey.com	https://www.kampucheathmey.com/health/119143
cf0b7de3-9a79-4769-aa42-a10aaa5f7724	សម្តេចពិជ័យសេនាទៀ បាញ់ ៖ មិនមានអ្នកកើតជំងឺកូវីដ១៩ ហើយមកចាក់វ៉ាក់សាំងនោះទេ	ភ្នំពេញ ៖ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិបានមានប្រសាសន៍បញ្ជាក់ថា ព័ត៌មានដំបូងដែលថាមានអ្នកកើតជំងឺកូវីដ១៩ហើយនៅមកចាកវ៉ាក់សាំងបង្ការជំងឺកូវីដ១៩នោះ គឺមិនពិតនោះទេ។ អ្នកនោះបានឆ្លងកូវីដ១៩ នៅក្រោយពេលចាក់វ៉ាក់សាំងរួចហើយ។ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានមានប្រសាសន៍ប្រាប់ CEN ថា បន្ទាប់ពីសម្តេចបានបញ្ជាឲ្យខាងជំនាញសិក្សាស្រាវជ្រាវព័ត៌មានថា “មានអ្នកដែលដឹងថា មានជំងឺកូវីដ១៩ ហើយ នៅតែបណ្តោយឲ្យមកចាក់វ៉ាក់សាំង។ …សមត្ថកិច្ចដែលមានការពាក់ព័ន្ធទាំងអស់បើសិនជាបណ្តោយឲ្យមនុស្សដែលមានកូវីដ១៩ ហើយ ចូលមកចាក់វ៉ាក់ថ្នាំ គឺត្រូវទទួលខុសត្រូវចំពោះមុខច្បាប់ នេះមានចេតនា ឬមិនចេតនា ខ្ញុំគិតថា វាជាការចេតនាហើយ ដើម្បីចម្លងទៅអ្នកដទៃ នេះគឺខុសច្បាប់យ៉ាងធ្ងន់ធ្ងរ” គឺមិនដូចជាព័ត៌មានដែលទទួលបានកាលពីព្រឹកថ្ងៃទី១១ ខែឧសភា ឆ្នាំ២០២១ នោះទេ។ ទាក់ទទងករណីនេះ សម្តេចពិជ័យសេនា ទៀ បាញ់ បានបញ្ជាក់ថា ចំពោះរឿងនេះ សម្តេចបានឲ្យសិក្សាស្រាវជ្រាវ គឺមិនដូចជាព័ត៌មានដែលទទួលបានដូចកាលពីព្រឹកថ្ងៃទី១១ ខែឧសភា ឆ្នាំ២០២១នោះទេ ពីព្រោះព្រឹកមិញទទួលព័ត៌មានគេសន្ទនាគ្នាតាមវិទ្យុទាក់ទងគឺថា មានករណីអ្នកដែលមានជំងឺកូវីដ១៩ហើយ នៅតែបន្តមកចាក់វ់ាក់សាំងទៀត ដូច្នេះគឺគេបានរៀបចំឲ្យអ្នកដែលចាក់ឲ្យមកយកសំណាកដើម្បីធ្វើតេស្តមើល ព្រោះអ្នកដែលក់តជំងឺកូវីដ១៩ មកចាក់វ៉ាក់សាំង។ បន្ទាប់ពីទទួលបានព័ត៌មាននេះ សម្តេចបានបញ្ជាឲ្យខាងជំនាញចុះទៅស្រាវជ្រាវភ្លាម និងរកឲ្យឃើញអ្នកណាដែលធ្វើរបៀបនេះ គឺមានការខុសធ្ងន់ធ្ងរណាស់ មិនអាចអត់អោនឲ្យបានទេ។ តែបន្ទាប់ពីដំណើរការស្រាវជ្រាវតាមដានរឿងនេះទៅ គឺអ្នកដែលមកចាក់វ៉ាក់សាំងនោះ មិនទាន់កើតជំងឺកូវីដ១៩ នោះទេ គឺតាំងពីថ្ងៃទី៦ ខែឧសភា ឆ្នាំ២០២១ មកម្ល៉េះ ក៏ប៉ុន្តែមកដល់ថ្ងៃទី១០ ខែឧសភា ឆ្នាំ២០២១ គាត់ក៏មានអាការៈមិនស្រួលហើយក៏បាន ទៅយកសំណាករកមេរោគកូវីដ១៩ ដល់ពេលយកសំណាកឃើញថា មានកូវីដ១៩។ ដូច្នេះករណីនេះ គឺវាផុតប៉ុន្មានថ្ងៃហើយ ដោយនៅថ្ងៃគាត់មកចាក់វ៉ាក់សាំង គឺអត់មានកូវីដ១៩ ទេ ដូច្នេះរឿងនេះវាមានការធូរស្រាលឡើងវិញតិច ដល់ពេលធ្វើការស្រាវជ្រាវទៅគឺមិនមែនចឹងទេ ហើយព័តមានដែលបានផ្សព្វផ្សាយកាលពីព្រឹកថ្ងៃទី១១ ខែឧសភា ឆ្នាំ២០២១ គឺមានការឆ្គាំឆ្គងបន្តិច៕ រក្សាសិទ្ធិដោយ៖ចេស្តារ	2021-05-12T11:47:01+07:00	cen.com.kh	https://cen.com.kh/archives/333568.html
4002ec8b-e6e6-4a78-b139-469c20075c7a	ប្រធានមន្ទីរ ៖ ដោយសារមានការគ្រប់គ្រងបានល្អ ទើបធ្វើឱ្យស្ថានភាពជំងឺកូវីដ១៩ ក្នុងខេត្តស្វាយរៀង បានធូរស្រាល	ខេត្តស្វាយរៀង ៖ លោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង ព្រឹកថ្ងៃទី១២ខែឧសភាឆ្នាំ២០២១នេះបានបញ្ជាក់ប្រាប់ក្រុមអ្នកសារព័ត៌មានប្រចាំខេត្តស្វាយរៀង ឲ្យដឹងថា ដោយសារមានការគ្រប់គ្រងបានល្អ ក្នុងការបង្ការទប់ស្កាត់ នូវការឆ្លងរីករាលដាលនៃជំងឺកូវីដ១៩ ដែលដឹកនាំដោយលោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំង នឹងជំងឺកូវីដ១៩ខេត្ត ទើបធ្វើឱ្យស្ថានភាពជំងឺក្នុងខេត្ត បានធូរស្រាលក្នុងរយៈពេលដ៏ខ្លី។ លោកបានបន្តថា នៅក្នុងព្រឹត្តិការណ៍សហគមន៍២០កុម្ភៈ មានអ្នកជំងឺឆ្លងកូវីដ១៩ នៅខេត្តស្វាយរៀង សរុប៣៦៩នាក់ និងអ្នកជាសះស្បើយចំនួន៣០២នាក់ អ្នកកំពុងព្យាបាលមានចំនួន៦១នាក់ ព្រមទាំងមានករណីស្លាប់ចំនួន ៥នាក់ផងដែរ។ លោកបានបន្ថែមថា សព្វថ្ងៃនៅខេត្តស្វាយរៀង មានមន្ទីរពេទ្យព្យាបាលជំងឺកូវីដចំនួន៣ទីតាំង រួមមាន៖ មន្ទីរពេទ្យបង្អែកស្វាយជ្រំ ស្រុកស្វាយជ្រំ និងមន្ទីរពេទ្យ បង្អែកសាមគ្គីរំដួល ស្ថិតនៅក្នុងស្រុករំដួល និងអគារមួយកន្លែងទៀតនៅក្រុងបាវិត។ ចំពោះរថយន្ត ដឹកអ្នកជំងឺ និងសម្ភារបរិក្ខារពេទ្យ និងសម្លៀកបំពាក់ក្រុមគ្រូពេទ្យព្យាបាលជំងឺកូវីដ១៩ ក្រសួងសុខាភិបាល បានឧបត្ថម្ភជាបន្តបន្ទាប់ ធ្វើឲ្យខេត្តស្វាយរៀង រហូតមកដល់ពេលនេះ មានការគ្រប់គ្រងបានល្អ ចំពោះស្ថានភាពជំងឺកូវីដ១៩ និងឈានទៅរកការកាត់ផ្ដាច់ឫសគល់ នៃការចម្លងជំងឺនេះ ឱ្យមានប្រសិទ្ធភាពខ្ពស់ផងដែរ។ លោកបានបន្ថែមថា អាជ្ញាធរខេត្ត បានសម្រេចរក្សាទុកទីតាំងដើមទី ចូលខេត្តសម្រាប់ធ្វើតេស្តរកមេរោគកូវីដ១៩ ចំនួន២ទីតាំង រួមមាន៖ ១៖ នៅស្រុកស្វាយជ្រំ តាមបណ្ដោយផ្លូវជាតិលេខ១ ២៖ ស្រុករមាសហែក នៅជាប់ផ្លូវជាតិលេខ១៣ ដើម្បីបង្កលក្ខណៈងាយស្រួល ដល់ប្រជាពលរដ្ឋដែលស្ម័គ្រចិត្ត ធ្វើតេស្តរកមេរោគកូវីដ១៩ ដើម្បីធ្វើតេស្តចំពោះប្រជាពលរដ្ឋ ដែលមានការសង្ស័យ ឬស្ថិតនៅក្នុងរោគសញ្ញាសង្ស័យថា មានជំងឺកូវីដ១៩។ លោកសូមលើកទឹកចិត្តដល់ប្រជាពលរដ្ឋទាំងអស់ ដែលបានដឹងខ្លួនថា ធ្លាប់ប្រាស្រ័យទាក់ទង ជាមួយអ្នកជំងឺកូវីដ១៩ ឬទើបត្រឡប់មកពីតំបន់ ដែលមានការឆ្លងរាលដាលធ្ងន់ធ្ងរនៃជំងឺកូវីដ-១៩ ឬមានរោគសញ្ញាសង្ស័យពាក់ព័ន្ធ នឹងជំងឺកូវីដ-១៩ មេត្តាស្ម័គ្រចិត្ត ទៅធ្វើតេស្តរកមេរោគកូវីដ១៩ ឲ្យបានគ្រប់គ្នា ដើម្បីធ្វើការព្យាបាល ឲ្យបានទាន់ពេលវេលា ក្នុងករណីជំងឺកូវីដ-១៩ និងការពារថែរក្សាសុខភាពខ្លួនឯង និងក្រុមគ្រួសារផង។ ព្រមជាមួយគ្នានេះ ត្រូវប្រកាន់ខ្ជាប់នូវវិធានការសុខាភិបាល ជាពិសេសវិធានការការពារ «៣ការពារ និង៣កុំ» របស់សម្ដេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា។ លោកបណ្ឌិត កែរ រដ្ឋា ក៏បានអំពាវនាវ ដល់ពលរដ្ឋទាំងអស់ ដែលមានកូនចៅរស់នៅ និងធ្វើការនៅក្នុងតំបន់ណា សូមរក្សានៅតំបន់នោះដដែល កុំមានការផ្លាស់ទីប្រសិនបើមិនចាំបាច់ ដើម្បីចូលរួមចំណែក ក្នុងការទប់ស្កាត់ការឆ្លងរីករាលដាល នៃជម្ងឺកូវីដ១៩ ជាមួយរាជរដ្ឋាភិបាល៕ រក្សាសិទ្ធិដោយ៖វ៉ៃកូ	2021-05-12T10:42:13+07:00	cen.com.kh	https://cen.com.kh/archives/333497.html
0363eea0-0061-48e0-a24d-0859a45731ab	រដ្ឋបាលរាជធានី បន្តវិធានការរដ្ឋបាល ដើម្បីទប់ស្កាត់ការឆ្លងរាលដាលជំងឺកូវីដ១៩ បែងចែកជា តំបន់ក្រហម តំបន់លឿងទុំ និង តំបន់លឿង សម្រាប់រយៈពេល១សប្តាហ៍ទៀត	ភ្នំពេញ ៖ រដ្ឋបាលរាជធានីភ្នំពេញ នៅថ្ងៃទី១២ ខែឧសភា ឆ្នាំ២០២១នេះ បានចេញសេចក្តីសម្រេច ដាក់ចេញវិធានការរដ្ឋបាលបន្ត សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលជំងឺកូវីដ១៩ ដោយបែងចែក ជា តំបន់ក្រហម តំបន់លឿងទុំ និង តំបន់លឿង សម្រាប់រយៈពេល១សប្តាហ៍ទៀត គិតចាប់ពីម៉ោងសូន្យ ថ្ងៃទី១៣ ដល់ ថ្ងៃទី១៩ ខែឧសភា ឆ្នាំ២០២១។ ក្នុងសេចក្តីសម្រេចរបស់ លោក ឃួង ស្រេង អភិបាលរាជធានីភ្នំពេញ បានបញ្ជាក់ថា ខណ្ឌចំនួន៦ក្នុងរាជធានីភ្នំពេញ ត្រូវបានកំណត់ជា «តំបន់លឿង» រួមមានខណ្ឌចំការមន ខណ្ឌដូនពេញ ខណ្ឌសែនសុខ ខណ្ឌជ្រោយចង្វារ ខណ្ឌបឹងកេងកង និងខណ្ឌព្រែកព្នៅ។ ចំណែកផ្នែកខ្លះនៃភូមិសាស្ត្រខណ្ឌចំនួន៨ផ្សេងទៀត ត្រូវបានកំណត់ជា តំបន់លឿងទុំ និង តំបន់ក្រហម ដែលខណ្ឌទាំងនោះរួមមាន ខណ្ឌដង្កោ ខណ្ឌកំបូល ខណ្ឌ៧មករា ខណ្ឌច្បារអំពៅ ខណ្ឌទួលគោក ខណ្ឌពោធិ៍សែនជ័យ ខណ្ឌឫស្សីកែវ និងខណ្ឌមានជ័យ។ រដ្ឋបាលរាជធានីភ្នំពេញបានបញ្ជាក់ថា ក្នុងអំឡុងពេល នៃការអនុវត្តវិធានការរដ្ឋបាលបន្ត ចំពោះការកំណត់ភូមិសាស្ត្ររាជធានីភ្នំពេញ ជា តំបន់ក្រហម តំបន់លឿងទុំ និង តំបន់លឿង ត្រូវអនុលោមតាមគោលការណ៌ដូចខាងក្រោម៖ ១៖ វិធានការដែលត្រូវអនុវត្តចំពោះ៖ តំបន់ក្រហម ត្រូវអនុលោមតាមប្រការ៣ នៃសេចក្តីសម្រេចលេខ ១00/២១ សសរ ចុះថ្ងៃទី៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញ វិធានការរដ្ឋបាល សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ ដោយបែងចែកជា តំបន់ក្រហម តំបន់លឿងទុំ និង តំបន់លឿង សម្រាប់រយៈពេល ៧ (ប្រាំពីរ)ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១ ២៖ វិធានការដែលត្រូវអនុវត្តចំពោ៖ តំបន់លឿងទុំ ត្រូវអនុលោមតាមប្រការ៤ នៃសេចក្តីសម្រេចលេខ ១០០/២១ សសរ ចុះថ្ងៃទី៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញ វិធានការរដ្ឋបាល សម្រាប់ភូមិសាស្រ្តរាជធានីភ្នំពេញ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ ដោយបែងចែកជា តំបន់ក្រហម តំបន់លឿងទុំ និង តំបន់លឿង សម្រាប់រយៈពេល ៧ (ប្រាំពីរ)ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១ ៣៖ វិធានការដែលត្រូវអនុវត្តចំពោ៖ តំបន់លឿង ត្រូវអនុលោមតាមប្រការ៥ នៃសេចក្តីសម្រេចលេខ ១០០/២១ សសរ ចុះថ្ងៃទី៥ ខែឧសភា ឆ្នាំ២០២១ របស់រដ្ឋបាលរាជធានីភ្នំពេញ ស្តីពីការដាក់ចេញ វិធានការរដ្ឋបាល សម្រាប់ភូមិសាស្ត្ររាជធានីភ្នំពេញ ដើម្បីទប់ស្កាត់ការឆ្លងរាលដាលនៃជំងឺកូវីដ-១៩ ដោយបែងចែកជា តំបន់ក្រហម តំបន់លឿងទុំ និង តំបន់លឿង សម្រាប់រយៈពេល ៧ (ប្រាំពីរ)ថ្ងៃ គិតចាប់ពីម៉ោងសូន្យ នាថ្ងៃទី៦ ខែឧសភា ឆ្នាំ២០២១ រហូតដល់ថ្ងៃទី១២ ខែឧសភា ឆ្នាំ២០២១៕រក្សាសិទ្ធិដោយ៖បញ្ញាស័ក្តិ	2021-05-12T10:02:35+07:00	cen.com.kh	https://cen.com.kh/archives/333414.html
33fe8d68-db6e-493e-818c-74f5d82c1099	ប្រយ័ត្នឲ្យមែនទែន! ខេត្តតាកែវ បន្តរកឃើញអ្នកជំងឺកូវីដ-១៩ថ្មី ចំនួន ៥នាក់ ដែលជាករណីឆ្លងនៅក្នុងសហគមន៍	យោងតាម រដ្ឋបាលខេត្តតាកែវ បានចេញសេចក្ដីជូនដំណឹងថា បានបន្តរកឃើញអ្នកជំងឺកូវីដ-១៩ថ្មី ចំនួន ៥នាក់ ដែលជាករណីឆ្លងនៅក្នុងសហគមន៍។ យ៉ាងណាមិញ អ្នកជំងឺទាំង៥នាក់នេះ ជា អាជីវករ ពលករ កម្មករ និងកសិករ។ សូមប្រិយមិត្តអានសេចក្ដីលម្អិតដូចខាងក្រោមនេះ៖	2021-05-12T09:36:35+07:00	kbnnews.com	https://kbn.news/archives/221390
15dd76ce-c2f8-4e98-9f54-adffc172ff67	អ្នកជំងឺកូវីដបន្សល់ទុកសំបុត្រមួយច្បាប់ទុកលើក្បាលគ្រែរបស់គាត់ ក្រោយគាត់ជាសះស្បើយអានហើយ រំជួលចិត្ត	នៅមន្ទីរពេទ្យ ហ្លួងម៉ែ ក្រោយពីអ្នកជំងឺជាសះស្បើយក្នុងថ្ងៃទី១១ ខែឧសភានេះ គាត់បានបន្សល់ទុកសំបុត្រមួយច្បាប់នេះទុកនៅលើក្បាលគ្រែរបស់គាត់ អានហើយរំជួលចិត្ត និងរំភើបជំនួស។ សំបុត្រនោះមានខ្លឹមសារយ៉ាងដូច្នេះថា” ខ្ញុំសូមអរគុណលោកគ្រូពេទ្យ និងអ្នកគ្រូពេទ្យទាំងអស់នៅមន្ទីរពេទ្យ ហ្លួងម៉ែ ដែលបានលះបង់កាយចិត្តប្រយុទ្ធប្រឆាំងនឹងជំងឺកូវីដ១៩ ហើយខ្ញុំសូមអរគុណលោកគ្រូអ្នកទាំងអស់ ដែលបានមើលថែអ្នកជំងឺយ៉ាងយកចិត្តទុកដាក់បំផុយ រហូតអ្នកជំងឺបានជាសះស្បើយ អរគុណធំៗ។ ពីខ្ញុំអ្នកជំងឺ F1.3B.07″៕	2021-05-12T08:51:17+07:00	kbnnews.com	https://kbn.news/archives/221372
7d79ecc7-d26e-4ff7-84ff-64c20258af99	បុរសម្នាក់មានជំងឺប្រចាំកាយច្រើនមុខពេក ក៏សម្រេចបញ្ចប់ជីវិតខ្លួនឯង ដោយលោតទឹកពីលើស្ពានជ្រោយចង្វារ សំណាងល្អមិនស្លាប់	ភ្នំពេញ ÷ បុរសម្នាក់ដោយខ្លួនមានជំងឺប្រចាំកាយច្រើនមុខពេក ក៏តូចចិត្តមកលោតទឹក សម្លាប់ខ្លួននៅលើស្ពានជ្រោយចង្វារ តែសំណាងល្អមិនស្លាប់ បានប្រជាពលរដ្ឋនេសាទ ជួយសង្គ្រោះទាន់ពេលវេលា។ ហេតុការណ៍ភ្ញាក់ផ្អើលនេះ បានកើតឡើងកាលពីវេលាម៉ោង ៧ និង ៣០ នាទីយប់ថ្ងៃទី ១១ ខែឧសភា ឆ្នាំ២០២១ ស្ថិតត្រង់ចំណុចលើស្ពានជ្រោយចង្វារ សង្កាត់ជ្រោយចង្វារ ខណ្ឌជ្រោយចង្វារ រាជធានីភ្នំពេញ។ សមត្ថកិច្ចបានបញ្ជាក់ប្រាប់ថា បុរសដែលលោតទឹកសម្លាប់ខ្លួននោះ គាត់មិនព្រមបញ្ជាក់ពីអត្តសញ្ញាណនោះទេ។ បើយោងតាមប្រភពព័ត៌មាននៅកន្លែងកើតហេតុ បានប្រាប់ឱ្យដឹងថា នៅមុនពេលកើតហេតុខាងលើ គេបានឃើញបុរសម្នាក់ បានដើរសំដៅទៅលើស្ពានជ្រោយចង្វារ រួចក៏ធ្វើសកម្មភាពទុកកាតាប និង ស្បែកជើងចោល នៅលើស្ពាន រួចក៏លោតទម្លាក់ខ្លួនចុះទៅក្នុងទឹកសម្លាប់ខ្លួនតែម្តងទៅ ខណៈពេលភ្លាមនោះដែរ ដោយប្រជាពលរដ្ឋគាត់បានធ្វើដំណើរនៅលើស្ពាន ជ្រោយចង្វារឃើញដែរតែពួកគាត់រត់ទៅជួយមិនទាន់ រួចពួកគាត់បាននាំគ្នាអើតមើលទៅខាងក្រោម ឃើញបុរសជនរងគ្រោះ នៅមិនទាន់លិចនៅឡើយ នៅអណ្តែតមួយសន្ទុះមកក៏បានបងប្អូនអ្នកនេសាទ នៅជិតនោះចេញទូកទៅស្រង់មកលើគោកវិញ ប្រគល់ឲ្យទៅសមត្តកិច្ចតែម្តងទៅ ដើម្បីទាក់ទងក្រុមគ្រួសារឲ្យមកទទួល។ ក្រោយពេលកើតហេតុ កម្លាំងសមត្ថកិច្ចបានចុះមកដល់ចំណុចកើតហេតុ រួចធ្វើការណែនាំបុរសជនរងគ្រោះ និង ទំនាក់ទំនងទៅក្រុមគ្រួសារសាច់ញាតិឲ្យមកទទួលយកត្រឡប់ទៅផ្ទះវិញ៕ រក្សាសិទ្ធិដោយ៖ សា មេត	2021-05-12T07:42:43+07:00	cen.com.kh	https://cen.com.kh/archives/333349.html
19be43a5-6582-4ef0-828f-ee9adb6dabfd	ការធ្វើដំណើរតាមយន្តហោះនៅអាមេរិកកាលពីចុងសប្ដាហ៍បានកើនដល់អត្រាខ្ពស់បំផុតក្នុងសម័យកូវីដ១៩	កាលពីចុងសប្ដាហ៍កន្លងទៅនេះដែលជាទិវាអ្នកម្ដាយ (Mother's Day) នៅក្នុងសហរដ្ឋអាមេរិក មានអ្នកដំណើរតាមជើងហោះហើរច្រើនបំផុតក្នុងអំឡុងពេលនៃការរាតត្បាតជាសាកលនៃជំងឺកូវីដ១៩។ នេះបើយោងតាមទីភ្នាក់ងារសន្ដិសុខការដឹកជញ្ជូន (TSA) ។ ទីភ្នាក់ងារ TSA បានឲ្យដឹងថា ពលរដ្ឋអាមេរិកាំងជាង ១,៧ លាននាក់ បានឆ្លងកាត់កន្លែងត្រួតពិនិត្យសុវត្ថិភាពនៅអាកាសយានដ្ឋាននានា កាលពីថ្ងៃអាទិត្យ ដែលជាចំនួនច្រើនបំផុតចាប់តាំងពីខែមីនាឆ្នាំមុនមក នៅពេលដែលការធ្វើដំណើរតាមជើងហោះហើរបានរួមតូច ដោយសារតែការរាតត្បាតជាសាកលនៃជំងឺកូវីដ១៩។ ចំនួនអ្នកធ្វើដំណើរតាមជើងហោះហើរកាលពីថ្ងៃអាទិត្យ គឺជាអត្រាខ្ពស់បំផុតជាងកាលពីពីរថ្ងៃមុននោះ រហូតដល់ប្រមាណចំនួន ៤.៥០០ នាក់។ ក្រុមហ៊ុនអាកាសចរណ៍បានឲ្យដឹងថា អ្នកដំណើរទាំងនោះភាគច្រើន គឺជាអ្នកដែលជិះយន្ដហោះកម្សាន្តក្នុងប្រទេស៕	2021-05-12T07:00:00+07:00	khmer.voanews.com	https://khmer.voanews.com/a/new-pandemic-era-air-travel-record-set-over-mother-day-weekend/5886705.html
303f5b14-a19f-4c42-b81a-66e75de3ff9d	លោក Biden ប្រកាសវិធីថ្មីដើម្បីជួយពលរដ្ឋបន្ថែមទៀតឲ្យចាក់វ៉ាក់សាំងកូវីដ១៩	កាលពីថ្ងៃអង្គារម្សិលមិញ ប្រធានាធិបតីសហរដ្ឋអាមេរិកលោក Joe Biden បានប្រកាសអំពីវិធីថ្មីដើម្បីជួយពលរដ្ឋអាមេរិកបន្ថែមទៀតឲ្យចាក់វ៉ាក់សាំងកូវីដ១៩។ សេតវិមានបានបញ្ជាក់ថា បន្ទាប់ពីបានជួបជាមួយអភិបាលរដ្ឋនានាមកពីគណបក្សទាំងពីរមក លោក Biden នឹងរៀបចំផែនការឲ្យក្រុមហ៊ុន Lyft និង Uber ដែលជាក្រុមហ៊ុនផ្តល់សេវាធ្វើដំណើរ ដឹកអ្នកដំណើរទៅកន្លែងចាក់វ៉ាក់សាំងនឹងត្រឡប់មកផ្ទះវិញដោយឥតគិតថ្លៃនៅត្រឹមថ្ងៃទី ៤ ខែកក្កដាខាងមុខ។ ថ្ងៃទី ៤ ខែកក្កដាគឺជាថ្ងៃបុណ្យឯករាជ្យនិងជាថ្ងៃដែលលោក Biden បានកំណត់គោលដៅធ្វើយ៉ាងណាឲ្យពលរដ្ឋអាមេរិកពេញវ័យចំនួន ៧០% បានចាក់វ៉ាក់សាំងកូវីដ១៩ យ៉ាងតិចឲ្យបានមួយដូស។ តួលេខបច្ចុប្បន្នគឺ ៥៨%។ លោក Biden ក៏បានប្រកាសផងដែរថា មហាវិទ្យាល័យសហគមន៍ធំៗមួយចំនួននៅក្នុងប្រទេសនឹងត្រូវប្រើជាកន្លែងចាក់វ៉ាក់សាំងសម្រាប់និស្សិត បុគ្គលិក និងសហគមន៍មូលដ្ឋាននៅក្នុងខែឧសភានិងមិថុនា។ រដ្ឋាភិបាលសហរដ្ឋអាមេរិកក៏នឹងផ្តល់ថវិកាភ្លាមៗផងដែរដល់រដ្ឋនានាដើម្បីជំរុញប្រជាពលរដ្ឋឲ្យចាក់វ៉ាក់សាំង និងរៀបចំកន្លែងចាក់វ៉ាក់សាំងនៅកន្លែងធ្វើការនិងព្រះវិហារគ្រិស្តសាសនានានា។ វិធានការរបស់លោក Biden បានធ្វើឡើងនៅពេលដែលល្បឿននៃការចាក់វ៉ាក់សាំងកូវីដ១៩ នៅក្នុងសហរដ្ឋអាមេរិកបានធ្លាក់ចុះមកនៅត្រឹមប្រហែល ២ លាន ១ សែនម្ជុលក្នុងមួយថ្ងៃ គឺចុះពីជាង ៣ លានម្ជុលក្នុងមួយថ្ងៃកាលពីប៉ុន្មានសប្តាហ៍មុន។ ពលរដ្ឋអាមេរិកប្រហែល ១ ភាគ ៥ បាននិយាយថា ពួកគេគ្មានបំណងចាក់វ៉ាក់សាំងនេះទេ ឬក៏នៅតែមានការសង្ស័យផ្សេងៗចំពោះវ៉ាក់សាំងនេះ។ សាកលវិទ្យាល័យ Johns Hopkins បានឲ្យដឹងថា សហរដ្ឋអាមេរិកមានករណីស្លាប់ដោយសារជំងឺកូវីដ១៩ ចំនួន ៥៨២.០០០ ករណី និងករណីឆ្លងចំនួន ៣២ លាន ៧ សែនករណី គឺច្រើនជាងប្រទេសណាៗទាំងអស់។ ប៉ុន្តែចំនួនករណីឆ្លងថ្មីបានធ្លាក់ចុះយ៉ាងខ្លាំង នៅពេលដែលពលរដ្ឋអាមេរិកកាន់តែច្រើនបានចាក់វ៉ាក់សាំង៕	2021-05-12T07:00:00+07:00	khmer.voanews.com	https://khmer.voanews.com/a/biden-pushes-for-vaccinations/5887668.html
7f8ff955-492f-4d7c-8222-bc47daff0f4b	មន្រ្តីសុខាភិបាលបន្តព្រមានអំពី«មហន្តរាយ»សុខាភិបាលសាធារណៈ ខណៈស្ថានភាពជំងឺកូវីដ១៩នៅគួរឲ្យព្រួយបារម្ភនៅឡើយ	មន្រ្តីជាន់ខ្ពស់នៃក្រសួងសុខាភិបាលកម្ពុជាបានបន្តព្រមានអំពី«មហន្តរាយ»នៃសុខភាពសាធារណៈបំផ្លាញដោយជំងឺកូវីដ១៩ ប្រសិនបើប្រជាពលរដ្ឋមិនចូលរួមការពារ។ នៅក្នុងបទសម្ភាសន៍មួយជាមួយទូរទស្សន៍បាយ័នកាលពីថ្ងៃអង្គារ លោកស្រី ឱ វណ្ណឌីន រដ្ឋលេខាធិការនិងជាអ្នកនាំពាក្យក្រសួងសុខាភិបាល បានថ្លែងថាការរាតត្បាតជំងឺកូវីដ១៩ស្ថិតនៅក្នុង«ស្ថានភាពព្រួយបារម្ភនៅឡើយទេ» បើទោះលែងមានការបិទខ្ទប់រាជធានីភ្នំពេញទាំងស្រុងក៏ដោយ។ លោកស្រីបន្តព្រមានថាបើប្រជាពលរដ្ឋទាំងអស់គ្នាមិនចូលរួមការពារ នោះប្រទេសកម្ពុជានឹងរងគ្រោះមហន្តរាយដោយសារជំងឺនេះ។ លោកស្រីបញ្ជាក់ថា៖ «វានឹងធ្វើឲ្យមានហានិភ័យខ្ពស់ ក៏ដូចជាវាអាចនឹងឈានចូលទៅដល់មហន្តរាយសុខភាពសាធារណៈដែលខ្ញុំបានធ្លាប់ជម្រាបជូនហើយថាខ្ញុំអត់ចង់ស្រមៃឃើញនូវទិដ្ឋភាពនៃមហន្តរាយសុខភាពសាធារណៈនោះទេ»។ មន្រ្តីក្រសួងសុខាភិបាលរូបនោះក៏បានបញ្ជាក់ថាទាក់ទងនឹងវីរុសប្លែងខ្លួនថ្មី ឈ្មោះB.1.617ដែលមានប្រភពមកពីប្រទេសឥណ្ឌា ដែលឆ្លងកាន់តែរហ័ស អាជ្ញាធរសុខាភិបាលកម្ពុជារកឃើញតែមួយករណីលើជនបរទេសដែលជាករណីនាំចូលហើយក្រុមគ្រូពេទ្យបានព្យាបាលជាសះស្បើយរួចទៅហើយ។ លោកស្រីបន្ថែមថា៖ «ហើយយើងក៏មិនទាន់ឃើញថាមានការរីកសាយភាយ[វីរុសប្លែងខ្លួនថ្មីពីឥណ្ឌា]នៅក្នុងប្រទេសយើងនៅឡើយទេ ខ្ញុំសូមបញ្ជាក់ណា។ អញ្ចឹងបច្ចុប្បន្ននេះ ការរកឃើញ គឺត្រឹមតែប្រភេទB.1.1.7»។ វីរុសប្លែងខ្លួនថ្មីដែលរកឃើញក្នុងប្រទេសឥណ្ឌាកាលពីឆ្នាំមុន ត្រូវបានអង្គការសុខភាពពិភពលោក(WHO)ចាត់ទុកថាជាប្រភេទវីរុសដែលជាក្តីបារម្ភកម្រិតសាកល។ នៅពេលផ្ទុះឆ្លងជំងឺកូវីដ១៩ក្នុងប្រទេសកម្ពុជា ចាប់តាំងពីខែកុម្ភៈ ឆ្នាំ២០២១ ក្រសួងសុខាភិបាលបានប្រកាសរកឃើញវីរុសប្លែងខ្លួនថ្មីដែលមានផ្ទុកវ៉ារ្យ៉ង់B.1.1.7 ដែលមានប្រភពនៅចក្រភពអង់គ្លេស បានរាលដាលក្នុងប្រទេសកម្ពុជា ដែលធ្វើឲ្យករណីឆ្លងកាន់តែរហ័ស។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាលបានបន្តអំពាវនាវឲ្យម្ចាស់អាជីវកម្មទាំងអស់យកចិត្តទុកដាក់ខ្ពស់និងចាត់ចែងរបៀបរបបតាមបែបគន្លងថ្មី ដោយតម្រូវឲ្យភ្ញៀវពាក់ម៉ាស លាងដៃ និងរក្សាគម្លាតសុវត្ថិភាព ដើម្បីធានានិរន្តរភាពនៃមុខរបរ។ ក្រសួងសុខាភិបាល នៅថ្ងៃពុធនេះ បានប្រកាសរកឃើញករណីឆ្លងថ្មី ប្រមាណ៤៧០នាក់ ដែលនាំឲ្យករណីឆ្លងសរុបចាប់តាំងពីថ្ងៃទី២០ ខែកុម្ភៈ បានកើនឡើងដល់ជិត២ម៉ឺននាក់។ ករណីស្លាប់បានកើនឡើងដល់១៣៦នាក់ ដោយមានករណីស្លាប់ថ្មីចំនួន៥នាក់។ កាលពីសប្តាហ៍មុន លោកស្រី Li Ailan តំណាងអង្គការសុខភាពពិភពលោកប្រចាំនៅកម្ពុជា បាននិយាយថាវាពិតជាមានគ្រោះថ្នាក់ខ្លាំងក្លាដែលមានភាពធូររលុងទៅលើវិធានការសុខាភិបាល ខណៈវីរុសនេះនៅតែរាតត្បាតក្នុងប្រទេស។ លោកស្រីជំរុញឲ្យអនុវត្តវិធានការសុខាភិបាលនិងអនុវត្តការរស់នៅតាមធម្មតាបែបគន្លងថ្មី។ នៅថ្ងៃពុធនេះផងដែរ សាលារាជធានីភ្នំពេញបានសម្រេចបន្តរឹតត្បិតតំបន់ឆ្លងជំងឺកូវីដ១៩ស្រួចស្រាល់នៅឡើយ រយៈពេលមួយសប្តាហ៍ទៀត គឺរហូតដល់ថ្ងៃទី១៩ ខែឧសភា ឆ្នាំ២០២១។ នេះជាការពន្យារពេលមួយសប្តាហ៍ទៀត ខណៈកាលកំណត់ពីមុន ការរាំងខ្ទប់នេះត្រូវបញ្ចប់ចាប់ពីថ្ងៃទី១៣ ខែឧសភា។ ប៉ុន្តែអាជ្ញាធរបានបង្រួមតំបន់គ្រោះថ្នាក់ខ្លាំងដូចជា «តំបន់ក្រហម» «តំបន់លឿងទុំ» និង«តំបន់លឿង»។ បើតាមសេចក្តីសម្រេចរបស់សាលារាជធានីភ្នំពេញ នៅក្នុងខណ្ឌ៧មករា អគារចំនួន៨នៅប្លុកបុរីកីឡានៃសង្កាត់វាលវង់ ជាតំបន់ក្រហម។ តំបន់មួយក្នុងសង្កាត់ច្បារអំពៅទី២នៃខណ្ឌច្បារអំពៅ ជាតំបន់ក្រហម។ ភូមិ២៣នៃសង្កាត់បឹងកក់ទី២និងភូមិ១០នៃសង្កាត់បឹងសាឡាងក្នុងខណ្ឌទួលគោក ជាតំបន់ក្រហម។ ភូមិត្រពាំងថ្លឹង១និងត្រពាំងថ្លឹង២នៃសង្កាត់ចោមចៅទី១ ក្នុងខណ្ឌពោធិ៍សែនជ័យ ជាតំបន់ក្រហម។ តំបន់ខ្លះនៃសង្កាត់ទួលសង្កែទី១ ក្នុងខណ្ឌឬស្សីកែវ និងផ្នែកខ្លះនៃសង្កាត់ស្ទឹងមានជ័យទី២ សង្កាត់ស្ទឹងមានជ័យទី៣នៃខណ្ឌមានជ័យ ជាតំបន់ក្រហម។ តំបន់ក្រហមជាតំបន់រឹតត្បិតខ្លាំងដោយហាមឃាត់ការធ្វើដំណើរ ការចេញពីផ្ទះនិងអាជីវកម្មគ្រប់ប្រភេទ៕	2021-05-12T07:00:00+07:00	khmer.voanews.com	https://khmer.voanews.com/a/health-officials-warn-of-public-heath-disaster/5887745.html
ab186cd5-46c3-4a3c-80fa-623f664b81a5	ការសិក្សាលើបុគ្គលិកសុខាភិបាលឥណ្ឌូណេស៊ីរកឃើញថា វ៉ាក់សាំងកូវីដ១៩ Sinovac របស់ចិនមានប្រសិទ្ធភាព	ការសិក្សាស្រាវជ្រាវមួយដែលធ្វើឡើងដោយក្រសួងសុខាភិបាលប្រទេសឥណ្ឌូណេស៊ី បានរកឃើញថា វ៉ាក់សាំងកូវីដ១៩ របស់ក្រុមហ៊ុន Sinovac Biotech របស់ប្រទេសចិន មានប្រសិទ្ធភាព ៩៨% ក្នុងការការពារមិនឲ្យស្លាប់ និង ៩៦% មិនឲ្យចូលសម្រាកព្យាបាលនៅមន្ទីរពេទ្យ ក្នុងចំណោមក្រុមបុគ្គលិកសុខាភិបាលឥណ្ឌូណេស៊ីដែលបានចាក់វ៉ាក់សាំងនេះ។ នេះបើយោងតាមសេចក្ដីរាយការណ៍របស់ទីភ្នាក់ងារព័ត៌មាន Reuters។ ការរកឃើញនេះផ្អែកលើទិន្នន័យពីបុគ្គលិកសុខាភិបាលចំនួន ១២០.០០០ នាក់នៅក្រុងទីក្រុងហ្សាការតា ដែលបានចាក់វ៉ាក់សាំងនេះនៅរវាងខែមករានិងមីនានៅក្នុងឆ្នាំនេះ។ នេះបើតាមការបញ្ជាក់នៅថ្ងៃពុធនេះរបស់មន្ត្រីសុខាភិបាលលោក Pandji Dhewantara ដែលជាអ្នកដឹកនាំការសិក្សាស្រាវជ្រាវនេះ។ កន្លងមក ការសាកល្បងវ៉ាក់សាំងកូវីដ១៩ របស់ក្រុមហ៊ុន Sinovac Biotech ដំណាក់កាលទី ៣ មានលទ្ធផលផ្សេងៗគ្នានៅទូទាំងពិភពលោក ប៉ុន្តែលោក Pandji Dhewantaraបាននិយាយថា ការសិក្សាស្រាវជ្រាវរបស់ក្រុមលោកបានរកឃើញថា វ៉ាក់សាំងនេះក៏អាចការពារអ្នកឆ្លងជំងឺកូវីដ១៩ មិនឲ្យចេញរោគសញ្ញា បាន ៩៤% ផងដែរ នៅក្នុងចំណោមមន្ត្រីសុខាភិបាលឥណ្ឌូណេស៊ីដែលចូលរួមនៅក្នុងការសិក្សាស្រាវជ្រាវនេះ។ មន្ត្រីក្រសួងសុខាភិបាលឥណ្ឌូណេស៊ីអ្នកស្រី Siti Nadia Tarmizi បាននិយាយនៅក្នុងសន្និសីទកាសែតថា៖ «ផ្អែកតាមទិន្នន័យរបស់ក្រុមការងារស្រាវជ្រាវនេះ យើងឃើញថា ឧប្បត្តិហេតុដែលបណ្ដាលឲ្យធ្លាក់ខ្លួនឈឺនិងស្លាប់របស់បុគ្គលិកសុខាភិបាលហាក់ដូចជាថយចុះ»។ ដោយឡែក ទិន្នន័យរបស់សមាគមវេជ្ជសាស្ត្រឥណ្ឌូណេស៊ីបានបង្ហាញថា ចំនួនគ្រូពេទ្យដែលបានស្លាប់ដោយសារជំងឺកូវីដ១៩ បានធ្លាក់ចុះគួរឱ្យកត់សម្គាល់ ចាប់តាំងពីពេលដែលប្រទេសឥណ្ឌូណេស៊ីបានចាប់ផ្តើមយុទ្ធនាការចាក់វ៉ាក់សាំងកូវីដ១៩ នៅក្នុងឆ្នាំនេះមក៕	2021-05-12T07:00:00+07:00	khmer.voanews.com	https://khmer.voanews.com/a/indonesia-sinovac-effectiveness/5887659.html
f99c2227-d472-4d56-9f56-225cfd2b753c	ខេត្តរតនគិរី រកឃើញអ្នកវិជ្ជមានកូវីដ-១៩ ថ្មី ចំនួន១នាក់ទៀត ដែលជាអ្នកធ្វើដំណើរ មកពីខេត្តកណ្ដាល	ភ្នំពេញ៖ រដ្ឋបាលខេត្តរតនគិរី នៅថ្ងៃទី១១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកវិជ្ជមានជំងឺកូវីដ១៩ លើបុរសម្នាក់ ឈ្មោះ បឿន យុក អាយុ៣៧ឆ្នាំ ជនជាតិខ្មែរ មានអាស័យដ្ឋានបច្ចុប្បន្ន នៅភូមិអ៊ុន ឃុំលំជ័រ ស្រុកអូយ៉ាដាវ ខេត្តរតនគិរី។ រដ្ឋបាលខេត្តបានបញ្ជាក់ថា បុរសខាងលើ បានធ្វើដំណើរមកពីខេត្តកណ្ដាល កាលពីថ្ងៃទី២៧ ខែមេសា ឆ្នាំ២០២១ ។	2021-05-12T05:42:00+07:00	dap-news.com	https://dap-news.com/national/2021/05/11/145420/
364f4564-e977-4ea2-9b06-0facdd26bc04	កម្មករមួយចំនួន នៅតែអត់លទ្ធភាពបង់ថ្លៃបន្ទប់ជួល ក្រោយពីម្ចាស់ផ្ទះព្រមបញ្ចុះតម្លៃខ្លះ	កម្មករមួយចំនួន នៅតែគ្មានលទ្ធភាពបង់ថ្លៃបន្ទប់ជួល ទោះបីជាម្ចាស់ផ្ទះ ព្រមបញ្ចុះតម្លៃឲ្យខ្លះក៏ដោយ។ សហជីពស្នើសុំឲ្យរដ្ឋាភិបាល ដាក់ចេញគោលនយោបាយជួយឧបត្ថម្ភកម្មករក្នុងតំបន់ក្រហម ដើម្បីពួកគាត់ មានលទ្ធភាពបង់ថ្លៃបន្ទប់ជួល និងការចំណាយប្រចាំថ្ងៃ។ លុយបង់ថ្លៃបន្ទប់ជួល បានក្លាយជាបញ្ហាលំបាកមួយទៀតរបស់កម្មករក្នុងតំបន់បិទខ្ទប់ បន្ទាប់ពីជួបវិបត្តិស្បៀងអាហារប្រហែលមួយខែមកនេះ។ កម្មការិនីរោងចក្រមួយ ស្ថិតក្នុងតំបន់សេដ្ឋកិច្ចពិសេសវឌ្ឍនៈ លោកស្រី ហ៊ឹម សុផល ឲ្យដឹងថា កម្មករខ្ទង់ ២០០នាក់ បាននាំគ្នាតវ៉ា កាលពីថ្ងៃទី១០ ឧសភា ទាមទារឲ្យម្ចាស់ផ្ទះជួលមួយកន្លែង នៅម្ដុំសង្កាត់ស្ទឹងមានជ័យទី៣ ជួយបញ្ចុះថ្លៃបន្ទប់ជួល ៥០ភាគរយ។ លោកស្រីឲ្យដឹងថា ការតវ៉ានោះ ដោយសារម្ចាស់ផ្ទះជួលមិនព្រមបញ្ចុះតម្លៃឲ្យកម្មករ ក្នុងពេលកម្មករមិនទាន់បានចូលធ្វើការវិញនៅឡើយ។ ពួកគាត់ថា ពេលតវ៉ានោះ អាជ្ញាធរបានចុះមកជួយសម្របសម្រួលគ្នា ហើយម្ចាស់ផ្ទះបានយល់ព្រមបញ្ចុះថ្លៃ ឲ្យ ២០ដុល្លារ សម្រាប់ខែឧសភានេះ។ លោកស្រី ហ៊ឹម សុផល បញ្ជាក់ថា ខាងកម្មករ ក៏ដឹងថា ម្ចាស់ផ្ទះជួលមានការលំបាកដែរ ព្រោះត្រូវយកលុយថ្លៃបន្ទប់ជួលទៅសងធនាគារ។ តែទោះជាយ៉ាងណាក្ដី ខាងកម្មករវិញ រឹតតែពិបាកជាងម្ចាស់ផ្ទះទៀត ព្រោះគ្មានប្រាក់ចំណូលទាល់តែសោះ៖ » កាលពីថ្ងៃទី១០ ឧសភា មានពលរដ្ឋរស់នៅតាមបន្ទប់ជួល ក្នុងតំបន់បិទខ្ទប់ចំនួន ២កន្លែង បានចេញមកតវ៉ាទាមទារសុំបញ្ចុះថ្លៃបន្ទប់ជួលនេះ គឺអ្នកជួលបន្ទប់ជាង ១០០នាក់ នៅម្ដុំសង្កាត់ចោមចៅទី១ ខណ្ឌពោធិ៍សែនជ័យ និងជាង ២០០នាក់ នៅម្ដុំផ្លូវ វេង ស្រេង ភូមិដំណាក់ធំ ២ សង្កាត់ស្ទឹងមានជ័យទី៣ ខណ្ឌមានជ័យ។ ការចេញតវ៉ានេះ គឺក្រោយ ២ថ្ងៃប៉ុណ្ណោះ ដែលលោកនាយករដ្ឋមន្ត្រី ហ៊ុន សែន បានអំពាវនាវឲ្យម្ចាស់អគារ ម្ចាស់ផ្ទះជួលទាំងអស់ យោគយល់ដល់កម្មករ ដោយមិនយកថ្លៃឈ្នួល ឬបញ្ចុះតម្លៃ ឬពន្យារពេលបង់ថ្លៃបន្ទប់ជួលឲ្យកម្មករ។ បើទោះជាលោក ហ៊ុន សែន អះអាងថា លោកបានដឹងពីផលលំបាករបស់ម្ចាស់ផ្ទះ ព្រោះខ្ចីលុយធនាគារយកមកសាងសង់ផ្ទះជួល ប៉ុន្តែលោកមិនបានអន្តរាគមន៍ទៅខាងធនាគារបែបណាទេ ដោយលោកគ្រាន់តែសង្ឃឹមថា ម្ចាស់ផ្ទះជួលទាំងអស់ នឹងអាចយោគយល់ដល់កម្មករបាន។ ជុំវិញការរឿងកម្មករតវ៉ាសុំបញ្ចុះថ្លៃបន្ទប់ជួលនេះ អាស៊ីសេរីមិនអាចសុំការបញ្ជាក់ពីអ្នកនាំក្រសួងការងារ និងបណ្ដុះបណ្ដាលវិជ្ជាជីវៈ លោក ហេង សួរ និងអ្នកនាំពាក្យសាលារាជធានីភ្នំពេញ លោក ម៉េត មាសភក្ដី បានទេ នៅថ្ងៃទី១១ ឧសភា។ តែទោះជាយ៉ាងនេះក្ដី អភិបាលរាជធានីភ្នំពេញ ថា បញ្ហាទាំងអស់នេះ ត្រូវបានដោះស្រាយបញ្ចប់រួចអស់ហើយ ដោយម្ចាស់ផ្ទះបានយោគយល់ព្រមបញ្ចុះថ្លៃបន្ទប់ជួល ២០ដុល្លារ៖ » ទោះជាបែបនេះក្តី សហជីពយល់ថា កម្មករជាច្រើនផ្សេងទៀត នឹងប្រឈមការលំបាកនេះដដែល ដោយសារ ការអូសបន្លាយនៃវិបត្តិនៃជំងឺកូវីដ១៩។ ប្រធានសហព័ន្ធសហជីពឯករាជ្យ លោក រី សិទ្ធីណែត ស្នើសុំរដ្ឋាភិបាលអន្តរាគមន៍ទៅខាងធនាគារ ឲ្យផ្អាកការសងបំណុលពីកម្មករ និងម្ចាស់ផ្ទះជួលទាំងស្រុងមួយរយៈសិន ទើបជាដំណោះស្រាយល្អប្រសើរបន្ថែមទៀត៖ » អ្នកនាំពាក្យក្រសួងការងារ លោក ហេង សួរ ធ្លាប់បញ្ជាក់កាលពីចុងខែ (ថ្ងៃទី២៨) មេសាថា ការបិទខ្ទប់រាជធានីភ្នំពេញ និងក្រុងតាខ្មៅ ខេត្តកណ្ដាល បណ្ដាលឲ្យកម្មកររោងចក្រ ប្រមាណ ៤០០.០០០នាក់ មិនអាចចេញទៅធ្វើការបាន។ ជាមួយគ្នានេះ កម្មករ និងនិយោជិត ទូទាំងប្រទេស ខ្ទង់ ១.២០០.០០០នាក់ រងផលប៉ះពាល់ ដោយសារវិបត្តិជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ៕	2021-05-12T05:20:00+07:00	rfa.org	https://www.rfa.org/khmer/news/health/garment-workers-who-live-in-covid-19-red-zone-protest-for-50-percent-of-house-rental-discount-05112021182018.html
757c2abe-5013-4a5c-a5d9-f6f085fc7245	BREAKING: ឥណ្ឌាទើបអនុម័តឲ្យប្រើថ្នាំ Itolizumab មានប្រសិទ្ធភាពទប់ទល់ជំងឺកូវីដ១៩ មិនឲ្យវិវត្តកាន់តែធ្ងន់ធ្ងរ (Video inside)	ការសិក្សាស្រាវជ្រាវមួយដែលត្រូវបានធ្វើឡើង នៅប្រទេសគុយបា បានរកឃើញថា ថ្នាំផ្សះមួយប្រភេទឈ្មោះ អ៉ីតូលីហ្ស៊ូម៉ាប (itolizumab) ដែលត្រូវបានប្រើប្រាស់សម្រាប់ប្រយុទ្ធប្រឆាំងនឹងជំងឺ COVID-19 នៅក្នុងប្រទេសដីកោះនេះពិតជាមានប្រសិទ្ធភាពជួយការពារអ្នកជំងឺ COVID-19 កុំឲ្យវិវត្តទៅសភាពធ្ងន់ធ្ងរបានប្រាកដមែន ហើយប្រទេសឥណ្ឌាក៏ទើបអនុម័តឲ្យប្រើថ្នាំប្រភេទនេះដែរ។ នេះបើតាមការចេញផ្សាយ ដោយគេហទំព័រប្រទេសអូម៉ង់ (Oman observer) នៅថ្ងៃអង្គារ ទី១១ ខែឧសភា ឆ្នាំ២០២១។ ក្រុមហ៊ុន បាយអូនខុន (Biocon Ltd) របស់ឥណ្ឌាបាននិយាយកាលពីដើមខែឧសភានេះថា ខ្លួនបានទទួលការយល់ព្រមឲ្យប្រើប្រាស់ថ្នាំ itolizumab នៅក្នុងប្រទេសឥណ្ឌាចំពោះអ្នកជំងឺ COVID-19 ដែលមានបញ្ហាផ្លូវដង្ហើមកំរិតមធ្យម ដើម្បីកុំឲ្យជំងឺវិវត្តទៅកំរិតធ្ងន់ធ្ងរ។ ដើមឡើយវាត្រូវបានគេធ្វើតេស្ត ដើម្បីព្យាបាលជំងឺរបកស្បែកប៉ុណ្ណោះ។ ក្រុមអ្នកស្រាវជ្រាវជាតិរួមគ្នាជាមួយមជ្ឈមណ្ឌលវេជ្ជសាស្ត្រមួយ នៅប្រទេសគុយបា (Molecular Immunology) ដែលបានអភិវឌ្ឍថ្នាំ itolizumab បាននិយាយថា ការប្រើថ្នាំ itolizumab បានទាន់ពេលវេលា រួមផ្សំនឹងការព្យាបាលតាមស្តង់ដារត្រឹមត្រូវ ពិតជាអាចជួយកាត់បន្ថយការរលាក និងរារាំងកុំជំងឺកូវីដ១៩វិវត្តទៅជាធ្ងន់ធ្ងរ។ ការសិក្សាខាងលើ ត្រូវបានធ្វើឡើងនៅលើក្រុមអ្នកជំងឺ ដែលមានអាយុលើសពី៦៤ឆ្នាំ ព្រមទាំងមានជំងឺប្រចាំកាយដូចជា ជំងឺលើសឈាម ជំងឺវង្វេងវង្វាន់ ជំងឺបេះដូង ទឹកនោមផ្អែម និងជំងឺសួតទៀតផង។ អ្នកទាំងនេះត្រូវបានគេចាត់ទុកថា ជាក្រុមមនុស្សដែលមានហានិភ័យខ្ពស់ទៅនឹងរោគសញ្ញាធ្ងន់ធ្ងរ ឬអាចស្លាប់ក្រោយឆ្លង COVID-19។ អ្នកជំងឺទាំងនោះបានទទួលការព្យាបាល ដោយប្រើថ្នាំ itolizumab ចំនួនមួយ ឬពីរដូស រួមជាមួយការព្យាបាលតាមស្តង់ដារ ដែលត្រូវបានប្រើនៅគុយបានៅពេលនោះ។ ជាលទ្ធផលបានបង្ហាញថា មានតែអ្នកជំងឺពីរនាក់ប៉ុណ្ណោះ ដែលត្រូវការការព្យាបាលដោយប្រើអុកស៊ីសែន បន្ទាប់ពីបានទទួលថ្នាំ itolizumab ដូសដំបូង ហើយអ្នកជំងឺទាំងអស់ត្រូវអនុញ្ញាតឲ្យចេញពីមន្ទីរពេទ្យក្នុងរយៈពេល១៤ថ្ងៃក្រោយ។ គួរបញ្ជាក់ថា ប្រទេសឥណ្ឌាបានប្រឹងប្រែងរិះរកគ្រប់វិធី រួមមានទាំងការអនុម័ត ឲ្យប្រើប្រាស់ថ្នាំជាបន្តបន្ទាប់ ដោយស្ថិតនៅក្នុងគោលដៅដោះស្រាយ បញ្ហាកកកុញនៃអ្នកជំងឺ COVID-19 នៅតាមមន្ទីរពេទ្យ។ ពួកគេមិនត្រឹមតែខ្វះគ្រែពេទ្យ និងអុកស៊ីសែនប៉ុណ្ណោះ ប៉ុន្តែថ្នាំព្យាបាលជំងឺដ៏ចាំបាច់ ក៏កំពុងស្ថិតក្នុងការខ្វះខាតយ៉ាងដំណំផងដែរ៕	2021-05-12T04:41:00+07:00	freshnewsasia.com	https://m.freshnewsasia.com/index.php/en/internationalnews/197403-2021-05-11-14-41-10.html
ff2c088c-2eaf-49de-897c-2cfcecefe7bb	រកឃើញអ្នកវិជ្ជមានកូវីដ១៩ ថ្មី ចំនួន១៥នាក់ទៀត នៅខេត្តព្រៃវែង ជាអ្នកដំណើរទៅពីភ្នំពេញ	ភ្នំពេញ៖ រដ្ឋបាលខេត្តព្រៃវែង បានចេញសេចក្ដីប្រកាសព័ត៌មាន បង្ហាញអត្តសញ្ញាណ អ្នកឆ្លងជំងឺកូវីដ-១៩ នៅមានជាបន្តចំនួន ១៥នាក់ ដែលទើបរកឃើញនៅថ្ងៃទី១១ ខែឧសភា ឆ្នាំ២០២១នេះ ដែលជាអ្នកធ្វេីដំណេីរ មកពីរាជធានីភ្នំពេញថ្មីៗនេះ!។ ចំពោះ អ្នកដែលបានប្រាស្រ័យទាក់ទង និងប៉ះពាល់ដោយផ្ទាល់ឬប្រយោល ជាមួយបុគ្គលវិជ្ជមានកូវីដ-១៩ ទាំង១៥នាក់ខាងលើ សូមដាក់ខ្លួនដាច់ដោយឡែកតាមដានសុខភាព រយៈពេល១៤ថ្ងៃ និងរាយការណ៍មកអាជ្ញាធរ ដើម្បីយកសំណាកនិងធ្វើចត្តាឡីស័ក។ គួររម្លឹកផងដែរថា រដ្ឋបាលខេត្ត សូមបន្តអំពាវនាវឱ្យបងប្អូនប្រជាពលរដ្ឋរស់នៅក្នុងខេត្តព្រៃវែងទាំងអស់ ចូលរួមអនុវត្តវិធានការ ៣កុំ ៣ការពារ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព។	2021-05-12T04:27:00+07:00	dap-news.com	https://dap-news.com/national/2021/05/11/145401/
6d89baae-e152-42f7-9abb-1547d1f28d0b	អ្នកជំងឺកូវីដ ចំនួន៩១នាក់បន្ថែមទៀត នៅមណ្ឌលព្យាបាលកម្រិតស្រាលកោះពេជ្រ បានជាសះស្បើយ	ភ្នំពេញ៖ គ្រូពេទ្យស្ម័គ្រចិត្តយុវជនសម្តេចតេជោ បានឱ្យដឹងថា អ្នកជំងឺចំនួន ៩១នាក់បន្ថែមទៀត នៅមណ្ឌលព្យាបាលជំងឺកូវីដ-១៩ កម្រិតស្រាលកោះពេជ្រ ត្រូវបានក្រុមគ្រូពេទ្យរបស់យើងអោយ ត្រឡប់ទៅផ្ទះវិញកាលពីព្រឹក ថ្ងៃទី១១ ខែឧសភា ឆ្នាំ២០២១ ក្រោយពីទទួលការព្យាបាលយ៉ាងយកចិត្តទុកដាក់ខ្ពស់ពីសំណាក់ ក្រុមគ្រូពេទ្យសម្តេចតេជោប្រឆាំងជំងឺកូវីដ១៩ ពួកគាត់បានជាសះស្បើយ និងត្រូវធ្វើចត្តាឡីស័កខ្លួនឯងដាច់ដោយឡែករយៈពេល១៤ថ្ងៃបន្តទៀត ដើម្បីតាមដានសុខភាព។	2021-05-12T03:35:00+07:00	dap-news.com	https://dap-news.com/national/2021/05/11/145373/
379a1f6c-6946-4e95-a322-becd2b02b2d4	ខេត្តឧត្តរមានជ័យ រកឃើញអ្នកឆ្លងជំងឺកូវីដម្នាក់បន្ថែមទៀត ជាពលករមកពីប្រទេសថៃ	រដ្ឋបាលខេត្តឧត្ដរមានជ័យ នៅថ្ងៃទី១១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីករណីវិជ្ជមានជំងឺកូវីដ១៩ លើស្ដ្រីម្នាក់ដែលទើបរកឃើញ ជាពលករមកពីប្រទេសថៃ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្ដឧត្តរមានជ័យ បានឲ្យដឹងថា ស្ដ្រីដែលរកឃើញវិជ្ជមានជំងឺកូវីដ១៩នេះ ឈ្មោះ ភាព សុភ័ណ អាយុ២២ឆ្នាំ មានទីលំនៅភូមិថ្នល់កែង ឃុំត្រពាំងប្រាសាទ ស្រុកត្រពាំងប្រាសាទ ខេត្តឧត្ដរមានជ័យ។ ស្ដ្រីរូបនេះធ្វើដំណើរមកពីប្រទេសថៃ កាលពីថ្ងៃទី០២ ខែឧសភា ឆ្នាំ២០២១ តាមច្រកព្រំដែនអន្ដរជាតិអូស្មាច់៕	2021-05-12T02:38:00+07:00	freshnewsasia.com	https://m.freshnewsasia.com/index.php/en/localnews/197394-2021-05-11-12-38-19.html
76b360d9-9778-49ef-84e6-11eeb82fd9eb	អភិបាលខេត្តកណ្ដាល នាំយកអំណោយចែកពលរដ្ឋ១២០គ្រួសារ នៅសង្កាត់សិត្បូ អំឡុងពេលបិទខ្ទប់ដើម្បីទប់ស្កាត់ជំងឺកូវីដ	លោក គង់ សោភ័ណ្ឌ អភិបាលខេត្តកណ្ដាល បាននាំយកអំណោយចែកជូនប្រជាពលរដ្ឋមានជីវភាពខ្វះខាតចំនួន១២០គ្រួសារ ក្នុងសង្កាត់សិត្បូ ក្រុងតាខ្មៅ នៅរសៀលថ្ងៃទី១១ ខែឧសភា ឆ្នាំ២០២១នេះ បន្ទាប់ពីរាជរដ្ឋាភិបាល បានសម្រេចបិទខ្ទប់ក្រុងតាខ្មៅ រយៈពេល២១ថ្ងៃ ដើម្បីទប់ស្កាត់ការឆ្លងរាលដាល នៃជំងឺកូវីដ-១៩។ លោកអភិបាលខេត្តកណ្ដាល បានលើកឡើងថា ប្រមុខរាជរដ្ឋាភិបាលសម្ដេចតេជោ នាយករដ្ឋមន្ត្រី តែងតែគិតគូរពីសុខទុក្ខរបស់បងប្អូនប្រជាពលរដ្ឋ ពិសេសស្ថិតក្នុងកាលៈទេសៈដែលប្រទេសកម្ពុជា កំពុងប្រយុទ្ធប្រឆាំង ទៅនឹងមេរោគដ៏កាចសាហាវកូវីដ-១៩ ហើយក្រុងតាខ្មៅ នៃខេត្តកណ្ដាល ត្រូវបានរាជរដ្ឋាភិបាលសម្រេចបិទខ្ទប់ ដើម្បីទប់ស្កាត់ការឆ្លងរាលដាល នៃជំងឺកូវីដ-១៩ បានធ្វើឱ្យប៉ះពាល់ដល់ជីវភាពរស់នៅរបស់បងប្អូនប្រជាពលរដ្ឋ ទើបតម្រូវឱ្យរដ្ឋបាលខេត្តកណ្ដាល ផ្ដល់នូវស្បៀងអាហារជូនបងប្អូនប្រជាពលរដ្ឋ ដែលកំពុងមានជីវភាពខ្វះខាតជាក់ស្ដែងនៅពេលនេះ ដោយអនុវត្តតាមអនុសាសន៍របស់សម្តេចតេជោ នាយករដ្ឋមន្ត្រី គឺមិនឱ្យប្រជាពលរដ្ឋណាម្នាក់ ស្លាប់ដោយសារអត់ស្បៀងអាហារឡើយ។ ទន្ទឹមនឹងនេះដែរ លោកអភិបាលខេត្តកណ្ដាល បានសំណូមពរដល់បងប្អូនប្រជាពលរដ្ឋទាំងអស់ សូមមេត្តាអនុវត្តអោយត្រឹមត្រូវតាមការណែនាំរបស់ក្រសួងសុខាភិបាល សម្តេចតេជោនាយករដ្ឋមន្ត្រី គឺ «៣ការពារ និង៣កុំ» ដើម្បីបង្ការ និងទប់ស្កាត់ ការឆ្លងរាលដាល នៃជំងឺកូវីដ១៩ ដើម្បីឈានទៅដល់ការបញ្ចប់ព្រឹត្តិការណ៍សហគមន៍២០កុម្ភៈ ឲ្យបាននាពេលខាងមុខ។ មិនតែប៉ុណ្ណោះលោកអភិបាល ក៏បានក្រើនរម្លឹកដល់បងប្អូនប្រជាពលរដ្ឋទាំងអស់ មិនត្រូវធ្វេសប្រហែសអំពីជំងឺកូវីដ១៩ ពីព្រោះវាជាបញ្ហាប្រឈមរួមរបស់យើងទាំងអស់គ្នា ដែលតំរូវឲ្យតែយើងត្រូវបង្កើនការយកចិត្តទុកដាក់ខ្ពស់ និងត្រៀមទប់ស្កាត់គ្រប់ពេលវេលា ដោយត្រូវធ្វើអនាម័យសុខភាពឲ្យបានជាប្រចាំ ដើមី្បការពារ អាយុជីវិតសម្រាប់ខ្លួនឯងផ្ទាល់ និងក្រុមគ្រួសារកុំឲ្យមានឆ្លងមេរោគកូវីដ-១៩ ចូលក្នុងសហគមន៍។ ត្រូវរួមប្រយុទ្ធប្រឆាំងបង្កាទប់ស្កាត់ ជំងឺដ៏កាចសាហាវនេះ ជាមួយអជ្ញាធរ និងរាជរដ្ឋាភិបាល ដើម្បីឈានទៅបញ្ចប់ព្រឹត្តិការណ៍ ២០កុម្ភៈបានឆាប់រហ័សនាពេលខាងមុខនេះ។ គួរជម្រាបថា អំណោយដែលបានផ្ដល់ជូនប្រជាពលរដ្ឋទាំង១២០គ្រួសារ ដោយក្នុងមួយគ្រួសារទទួលបាន អង្ករ ១០គីឡូ មី ១កេស និងត្រីខ ២យួរ៕	2021-05-12T02:36:00+07:00	freshnewsasia.com	https://m.freshnewsasia.com/index.php/en/localnews/197393-2021-05-11-12-36-45.html
c53e6181-aac2-4fe9-b8f3-c8eb3d8592ea	BREAKING: ខេត្តស្វាយរៀង ប្រកាសរកឃើញមនុស្ស១៦នាក់បន្ថែមទៀត វិជ្ជមានជំងឺកូវីដ១៩ ភាគច្រើនជាអ្នកធ្វើដំណើរមកពីរាជធានីភ្នំពេញ	រដ្ឋបាលខេត្តស្វាយរៀង នៅថ្ងៃទី១១ ខែឧសភា ឆ្នាំ២០២១នេះ បានចេញសេចក្ដីជូនដំណឹងបញ្ជាក់ពីការរកឃើញមនុស្សចំនួន១៦នាក់បន្ថែមទៀត វិជ្ជមានជំងឺកូវីដ១៩ ក្នុងនោះភាគច្រើនជាអ្នកធ្វើដំណើរមកពីរាជធានីភ្នំពេញ។ រដ្ឋបាលខេត្តស្វាយរៀង បានអះអាងថា អ្នកដែលទើបរកឃើញវិជ្ជមានជំងឺកូវីដ១៩នេះ មាននៅស្រុកស្វាយជ្រំ, ស្រុករមាសហែក និងមន្ដ្រីនៅស្នងការដ្ឋាននគរបាលខេត្តស្វាយរៀង។ ជាមួយគ្នានេះ រដ្ឋបាលខេត្តសូមអំពាវនាវដល់អ្នកដែលពាក់ព័ន្ធដោយផ្ទាល់ ឬប្រយោលជាមួយអ្នកជំងឺកូវីដ១៩ គិតចាប់ពីថ្ងៃទី២៣ ខែមេសា ឆ្នាំ២០២១ ត្រូវធ្វើចត្តាឡីស័កនៅតាមផ្ទះរយៈពេល១៤ថ្ងៃ ដើម្បីតាមដានសុខភាព។ ប្រសិនបើមានអាការខុសប្រក្រតី ដូចជាក្ដៅខ្លួន, ក្អក, កណ្ដាស់, ឈឺបំពង់ក, ពិបាកដកដង្ហើម សូមផ្ដល់ព័ត៌មានទៅអាជ្ញាធរមូលដ្ឋាន និងរួសរាន់ទៅយកសំណាក៕	2021-05-12T02:30:00+07:00	freshnewsasia.com	https://m.freshnewsasia.com/index.php/en/localnews/197392-2021-05-11-12-30-01.html
b0257163-f478-4396-ad86-4d9b14ebf852	TOP NEWS: លោកស្រី ឱ វណ្ណឌីន៖ កម្ពុជាបានរកឃើញវីរុសកូវីដ១៩បំប្លែងថ្មីមានប្រភពពីឥណ្ឌា និងអង់គ្លេស ប៉ុន្តែតាំងពីខែមុនមកម្ល៉េះ ហើយអ្នកជំងឺក៏ត្រូវបានព្យាបាលជាសះស្បើយផងដែរ (Video inside)	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងប្រាប់បណ្ដាញព័ត៌មាន Fresh News នៅល្ងាចថ្ងៃទី១១ ខែឧសភា ឆ្នាំ២០២១ នេះថា កម្ពុជាបានរកឃើញករណីវីរុសបំប្លែងថ្មី ដែលមានប្រភពមកពីប្រទេសឥណ្ឌា និងប្រទេសអង់គ្លេសជាលើកដំបូង ដែលបានកើតឡើងទៅលើជនបរទេស ចូលមកកម្ពុជា ដែលស្ថិតក្នុងអំឡុងពេលព្រឹត្ត្តិការណ៍សហគមន៍២០កុម្ភៈផងដែរ ប៉ុន្តែករណីនេះបានកើតឡើងតាំងពីខែមុនមកម្ល៉េះ ហើយអ្នកជំងឺទាំងនេះក៏ត្រូវបានក្រុមគ្ររូពេទ្យរបស់យើង ព្យាបាលជាសះស្បើយផងដែរ។ លោកស្រី ឱ វណ្ណឌីន បានបញ្ជាក់ថា ។ សូមបញ្ជាក់ថា ដោយសារតែករណីឆ្លងកូវីដ១៩ នៅប្រទេសឥណ្ឌា ហើយវីរុសបំប្លែងថ្មីនៅប្រទេសមួយនេះ ត្រូវបានមន្ត្រីជំនាញអន្តរជាតិវាយតម្លៃថា មានសភាពកាចសាហាវជាងវីរុសបំប្លែងថ្មីផ្សេងទៀត មកពីអាហ្វ្រិកខាងត្បូង អង់គ្លេស និងប្រទេសប្រេស៉ីលជាដើមនោះ រាជរដ្ឋាភិបាលកម្ពុជា បានសម្រេចផ្អាកជើងហោះហើរចេញពីប្រទេសឥណ្ឌា និងឆ្លងកាត់ប្រទេសឥណ្ឌាជាបណ្ដោះអាសន្នសិន ដើម្បីការពារកុំឱ្យមានការឆ្លងដល់ប្រទេសកម្ពុជា៕	2021-05-12T02:19:00+07:00	freshnewsasia.com	https://m.freshnewsasia.com/index.php/en/localnews/197391-2021-05-11-12-19-50.html
5b4450dd-692d-4fec-8471-bbcb13a36bfa	រាជរដ្ឋាភិបាល ប្រកាសដាក់ឲ្យអនុវត្តកម្មវិធី ជំនួយសង្គមជាសាច់ប្រាក់ ក្រោយពេលបិទខ្ទប់ និងការផ្តល់ជំនួយសង្គម ជាសាច់ប្រាក់ សម្រាប់គ្រួសារស្លាប់ និងឆ្លងជំងឺកូវីដ១៩	No Content	2021-05-12T02:10:00+07:00	dap-news.com	https://dap-news.com/national/2021/05/11/145339/
38e2e29d-cba3-4e3f-a034-5154067a32ac	BREAKING: ខេត្តព្រៃវែង រកឃើញមនុស្ស១៥នាក់បន្ថែមទៀត វិជ្ជមានជំងឺកូវីដ១៩ សុទ្ធតែជាអ្នកធ្វើដំណើរមកពីរាជធានីភ្នំពេញ	រដ្ឋបាលខេត្តព្រៃវែង នៅថ្ងៃទី១១ ខែឧសភា ឆ្នាំ២០២១នេះ បានប្រកាសរកឃើញមនុស្សចំនួន១៥នាក់បន្ថែមទៀត វិជ្ជមានជំងឺកូវីដ១៩ ដែលសុទ្ធតែជាអ្នកធ្វើដំណើរមករាជធានីភ្នំពេញ។ ជាមួយគ្នានេះ រដ្ឋបាលខេត្តព្រៃវែង បានបញ្ជាកថ់ា ចំពោះអ្នកដែលបានប្រាស្រ័យទាក់ទង និងប៉ះពាល់ដោយផ្ទាល់ ឬប្រយោល ជាមួយបុគ្គលវិជ្ជមានកូវីដ១៩ទាំង១៥នាក់នេះ សូមដាក់ខ្លួនដាច់ដោយឡែកតាមដានសុខភាព រយៈពេល១៤ថ្ងៃ និងរាយការណ៍មកអាជ្ញាធរ ដើម្បីយកសំណាក និងធ្វើចត្តាឡីស័ក។ រដ្ឋបាលខេត្តព្រៃវែង សូមបន្តអំពាវនាវឲ្យប្រជាពលរដ្ឋរស់នៅក្នុងខេត្តព្រៃវែងទាំងអស់ ចូលរួមអនុវត្តវិធានការ «៣កុំ និង៣ការពារ» និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព។ រដ្ឋបាលខេត្ត បានបញ្ជាក់ថា សម្រាប់ខេត្តព្រៃវែងមានអ្នកកូវីដ១៩ សរុប១៥១នាក់ ក្នុងនោះជាសះស្បើយ៧៨នាក់,ស្លាប់៣នាក់, លាប់ឡើងវិញ២នាក់ និងកំពុងសម្រាកព្យាបាលចំនួន៦៩នាក់៕	2021-05-12T01:33:00+07:00	freshnewsasia.com	https://m.freshnewsasia.com/index.php/en/localnews/197386-2021-05-11-11-33-46.html
36d0ec1b-9ea5-429f-9d2c-06ebce7a3f13	សម្ដេច ទៀ បាញ់ បញ្ជាឱ្យស្រាវជ្រាវ អ្នកមានជំងឺកូវីដហើយ បន្ដមកចាក់វ៉ាក់សាំងទៀត ទាំងនេះជាចេតនា មកចម្លងអ្នកដទៃ	សម្ដេច ទៀ បាញ់ ចេញបទបញ្ជាបែបនេះ ក្រោយពីបុគ្គលមួយចំនួន ដឹងថាខ្លួនមានជំងឺកូវីដ-១៩ហើយ នៅតែបន្ដមកចាក់វ៉ាក់សាំងទៀត ដែលជាមហន្ដរាយខ្លាំងណាស់ ដល់យុទ្ធនាការចាក់វ៉ាក់សាំង របស់ជាតិ ។ តាមរយៈសារសំឡេង នារសៀលថ្ងៃទី១១ ខែឧសភា ឆ្នាំ២០២១ សម្ដេច ទៀ បាញ់ មានប្រសាសន៍ថា «តាមព័ត៌មានហ្នឹង មានអ្នកដែលដឹងថា មានកូវីដហើយ គឺនៅតែបណ្ដោយ ឱ្យមកចាក់ថ្នាំនេះ ខ្ញុំយល់ឃើញថា រឿងនេះគឺត្រូវផ្សព្វផ្សាយទូទៅតែម្ដង ។ សមត្ថកិច្ចដែលមាន ការពាក់ព័ន្ធទាំងអស់ បើសិនជាបណ្ដោយឱ្យមនុស្សមានកូវីដហើយ ឱ្យចូលមកចាក់វ៉ាក់ សាំងនេះ គឺត្រូវទទួលខុសត្រូវតាមមុខច្បាប់ ។ ខ្ញុំគិតថា វាជាចេតនាហើយ ដើម្បីយកមកចម្លងដល់អ្នកដទៃ ដែលនេះខុសច្បាប់យ៉ាង ធ្ងន់ធ្ងរបំផុត» ។ សម្ដេច បញ្ជាថា «ឥលូវនេះត្រូវតែស្រាវជ្រាវរក បើសិនមានផែនការនេះមែន ត្រូវទទួលខុសត្រូវ ចំពោះមុខច្បាប់ ហើយនេះមិនមែនជារឿងធម្មតាទេ ដែលនាំការចម្លងដល់អ្នកប្រតិបត្តិការ ដែលនាំឲ្យមានការ ខូចខាតធ្ងន់ធ្ងរណាស់»។ សូមរំលឹកថា គិតត្រឹមថ្ងៃទី១១ ខែឧសភា ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ-១៩ ចំនួន២០,២២៣នាក់ ក្នុងនោះ អ្នកជាសះស្បើយ ចំនួន៨,១៧០នាក់ និងស្លាប់ ចំនួន១៣១នាក់ ៕	2021-05-12T00:31:00+07:00	dap-news.com	https://dap-news.com/national/2021/05/11/145334/
3a12632f-7777-494e-9c67-069e8b711ab4	BREAKING: រាជរដ្ឋាភិបាល ឧបត្ថម្ភដល់គ្រួសារមានសមាជិកស្លាប់ដោយជំងឺកូវីដចំនួន៣០ម៉ឺនរៀល និងជួយបង់ថ្លៃអគ្គិសនី និងទឹកស្អាតរយៈពេល៥ខែ (Video inside)	រាជរដ្ឋាភិបាលកម្ពុជា នៅថ្ងៃទី១១ ខែឧសភា ឆ្នាំ២០២១នេះ បានសម្រេចផ្តល់ការឧត្ថម្ភជាសាច់ប្រាក់សម្រាប់គ្រួសារ ដែលមានអ្នកស្លាប់ដោយសារជំងឺកូវីដ-១៩ ចំនួន ៣០០.០០០រៀល និងបូកបន្ថែមនូវការឧបត្ថម្ភជាសាច់បា្រក់សម្រាប់ជួយបង់ថ្លៃអគ្គិសនី និងទឹកស្អាតសម្រាប់រយៈពេល៥ខែ។ នេះតាមសេចក្ដីប្រកាសព័ត៌មាន របស់រាជរដ្ឋាភិបាល ស្តីពីការដាក់ឲ្យអនុវត្តកម្មវិធី «ជំនួយសង្គមជាសាច់ប្រាក់ ក្រោយពេលបិទខ្ទប់» និង សម្រាប់គ្រួសារដែលមាន អ្នកស្លាប់ ដោយសារជំងឺកូវីដ-១៩ និងគ្រួសារ ដែលមានអ្នកឆ្លងជំងឺកូវីដ១៩ និងមានការលំបាកផ្នែកជីវភាព ក្នុងព្រឹត្តិការណ៍ ២០ កុម្ភៈ ២០២១។ * សម្រាប់គ្រួសារ ដែលមានអ្នកស្លាប់ ដោយសារជំងឺកូវីដ-១៩៖ - ផ្តល់ជូនការឧបត្ថម្ភជាសាច់បា្រក់ចំនួន ៣០០,០០០រៀល និងបូកបន្ថែមនូវការឧបត្ថម្ភ ជាសាច់បា្រក់ សម្រាប់ជួយបង់ថ្លៃអគ្គិសនី និងទឹកស្អាត សម្រាប់រយៈពេល៥ខែ ស្របតាមមូលដ្ឋានគណនាដែលត្រូវបានកំណត់សម្រាប់ «ជំនួយសង្គមជាសាច់ប្រាក់ ក្រោយពេលបិទខ្ទប់» ។ ការឧបត្ថម្ភនេះ ផ្តល់ជូនបន្ថែមពីលើជំនួយសង្គមជាធរមាន ទាំងឡាយដែលគ្រួសារប្រជាពលរដ្ឋគោលដៅទទួលបាន និងត្រូវបានបើកផ្តល់ជូនជាសាច់ប្រាក់សរុប តែមួយលើក តាមរយៈធនាគារវីង ។ * សម្រាប់គ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព៖ - គ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព ស្ថិតនៅក្នុងភូមិសាស្ត្រក្រៅពីរាជធានីភ្នំពេញ, ក្រុងតាខ្មៅ និងក្រុងព្រះសីហនុ នឹងទទួលបានកញ្ចប់សាច់ប្រាក់ឧបត្ថម្ភសរុប តាមទំហំគ្រួសារ ដូចគ្នានឹងការឧបត្ថម្ភជាសាច់ប្រាក់ ជូនដល់គ្រួសារប្រជាពលរដ្ឋគោលដៅ ដែលស្ថិតនៅក្រោមកម្មវិធី «ជំនួយសង្គមជាសាច់ប្រាក់ ក្រោយពេលបិទខ្ទប់» ដែរ ។ * កម្មករ-និយោជិតឆ្លងជំងឺកូវីដ-១៩ ដែលបម្រើការនៅតាមរោងចក្រ-សហគ្រាសនៅក្នុងវិស័យកាត់ដេរសម្លៀកបំពាក់, ស្បែកជើង និងកាបូប និងដែលស្ថិតនៅក្នុងភូមិសាស្ត្រ ក្រៅពីរាជធានីភ្នំពេញ, ក្រុងតា-ខ្មៅ និងក្រុងព្រះសីហនុ នឹងទទួលបានកញ្ចប់សាច់ប្រាក់ឧបត្ថម្ភសរុប ចំនួន១៦ម៉ឺនរៀល/ម្នាក់ ដែលនឹងត្រូវបើកផ្តល់ដោយក្រសួងការងារ និងបណ្តុះបណ្តាលវិជ្ជាជីវៈ។ * គ្រួសារប្រជាពលរដ្ឋដែលមានបណ្ណសមធម៌ប្រភេទ «ក្រ-១» និង «ក្រ-២» ដែលមានអ្នកឆ្លងជំងឺកូវីដ-១៩ និងដែលកំពុងបន្តទទួលបាននូវជំនួយឧបត្ថម្ភ ជាសាច់ប្រាក់សម្រាប់ទ្រទ្រង់ជីវភាពពីរដ្ឋជារៀងរាល់ខែ នឹងមិនទទួលបាននូវរបបជំនួយឧបត្ថម្ភថែមទៀតទេ ។ * គ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព ក៏ដូចជាកម្មករ-និយោជិតឆ្លងជំងឺកូវីដ-១៩ ដែលបម្រើការនៅតាមរោងចក្រ នៅក្នុងវិស័យកាត់ដេរសម្លៀកបំពាក់, ស្បែកជើង និងកាបូប នៅក្នុងរាជធានីភ្នំពេញ, ក្រុងតាខ្មៅ និងក្រុងព្រះសីហនុ នឹងមិនទទួលបាននូវរបបជំនួយឧបត្ថម្ភថែមទៀតទេ ព្រោះរដ្ឋបានផ្តល់ជំនួយឧបត្ថម្ភជាសាច់ប្រាក់ក្រោមកម្មវិធី «ជំនួយសង្គមជាសាច់ប្រាក់ ក្រោយពេលបិទខ្ទប់» ជូនរួចហើយ។ យន្តការ, នីតិវិធី និង កាលបរិច្ឆេទនៃការបើកផ្តល់អន្តរាគមន៍ជំនួយសង្គមខាងលើនេះ នឹងត្រូវបានកំណត់នៅក្នុងសេចក្តីសម្រេចរបស់ក្រុមបឹ្រក្សាជាតិគាំពារសង្គម៕	2021-05-12T00:31:00+07:00	freshnewsasia.com	https://m.freshnewsasia.com/index.php/en/localnews/197380-2021-05-11-10-31-05.html
28b02dcf-161c-4a97-aafa-c797a88456b0	កងរាជអាវុធហត្ថ លើផ្ទៃប្រទេស បន្តយកសំណាក ធ្វើតេស្ត រកមេរោគកូវីដ-១៩	ការយកសំណាកនេះធ្វើឡើង ចាប់ពីថ្ងៃទី១០ ខែឧសភា ដល់ថ្ងៃទី២៦ ខែមិថុនា ឆ្នាំ២០២១។ កាលពីថ្ងៃ១០ ឧសភា លោកនាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ មេបញ្ជាការ កងរាជអាវុធហត្ថ លើផ្ទៃប្រទេស បានដឹកនាំមន្រ្តីក្រោមឱវាទ ធ្វើតេស្តរកមេរោគកូវីដ-១៩ផងដែរ។ ការធ្វើតេស្តនេះ ក្រោយរកឃើញកងកម្លាំងជាង៨០នាក់ ដែលយាមកាម នៅតំបន់ក្រហម បានឆ្លងជំងឺកូវីដ-១៩ ៕	2021-05-12T00:26:00+07:00	dap-news.com	https://dap-news.com/national/2021/05/11/145319/
825fd5f8-9d3c-48b8-af32-75b4b515b87b	អ្នកជំងឺកូវីដចំនួន ៥នាក់បន្ថែមទៀតបានស្លាប់ និងអ្នកឆ្លងថ្មីជិត ៥រយនាក់	ប្រកាសនៅថ្ងៃទី១១ ខែឧសភាថា អ្នកជំងឺកូវីដ-១៩ ចំនួន ៥នាក់បន្ថែមទៀតបានស្លាប់ ដែលធ្វើឲ្យចំនួនអ្នកស្លាប់កើនដល់ចំនួន ១៣១នាក់។ ចំណែកករណីឆ្លងថ្មីវិញ ក្រសួងបញ្ជាក់ថា មានចំនួន ៤៨០នាក់ ក្នុងនោះមាន ១០នាក់ ជាករណីនាំចូល ហើយក្រៅពីនេះសុទ្ធតែនជាករណីឆ្លងក្នុងសហគមន៍។ នៅថ្ងៃដដែលនេះ អ្នកជំងឺ ៣៥០នាក់ផ្សេងទៀត បានជាសះស្បើយ។ ទន្ទឹមគ្នានេះ វ៉ាក់សាំងក្រុមហ៊ុនចិនស៊ីណូវ៉ាក់ (Sinovac) ដែលរដ្ឋាភិបាលកម្ពុជាបានបញ្ជាទិញចំនួន ៥សែនដូស បន្ថែមទៀត បានមកដល់កម្ពុជាហើយនៅថ្ងៃទី១១ ខែឧសភានេះ។ រដ្ឋលេខាធិការក្រសួងសុខាភិបាលអ្នកស្រី យក់ សម្បត្តិ ថ្លែងប្រាប់អ្នកសារព័ត៌មានក្នុងពេលទៅទទួលវ៉ាក់សាំងនៅវាលយន្តហោះអន្តរជាតិភ្នំពេញថា វ៉ាក់សាំងទាំង ៥សែនដូសថ្មីនេះ នឹងប្រើសម្រាប់សម្រុកចាក់ជូនប្រជាពលរដ្ឋនៅក្នុងតំបន់ក្រហមទាំងអស់។ អ្នកស្រីបន្តថា វ៉ាក់សាំងក្រុមហ៊ុនចិនស៊ីណូវ៉ាក់ ចំនួន ១លាន ៥សែនដូសផ្សេងទៀត ដែលកម្ពុជាបានបញ្ជាទិញបន្ថែមដែរនោះ នឹងត្រូវដឹកមកដល់ប្រទេសកម្ពុជាជាបន្តបន្ទាប់ដែរ គឺនៅថ្ងៃទី១៦ និងថ្ងៃទី២៣ ខែឧសភាខាងមុខ។ មន្ត្រីជាន់ខ្ពស់ក្រសួងសុខាភិបាលរូបនេះបញ្ជាក់ដែរថា រដ្ឋាភិបាលក៏កំពុងបញ្ជាទិញវ៉ាក់សាំងពីក្រុមហ៊ុនចិនស៊ីណូវ៉ាក់ (Sinovac) ចំនួន ៥លានដូសបន្តទៀត។ ទោះជាយ៉ាងណា វ៉ាក់សាំក្រុមហ៊ុនចិនស៊ីណូវ៉ាក់ (Sinovac) ដែលរដ្ឋាភិបាលកម្ពុជា កំពុងបញ្ជាទិញ និងដឹកជញ្ជូនមកកម្ពុជាជាបន្តបន្ទាប់នេះ នៅមិនទាន់មានការទទួល ស្គាល់ពីអង្គការសុខភាពពិភពលោក (WHO) សម្រាប់ប្រើប្រាស់ក្នុងគ្រាអាសន្ននៅឡើយទេ។ កាលពីថ្ងៃទី៧ ខែឧសភា អង្គការសុខភាពពលោក ទើបតែទទួលស្គាល់វ៉ាក់សាំងបង្ការជំងឺកូវីដផលិតដោយក្រុមហ៊ុនចិនស៊ីណូហ្វាម (Sinopharm) មួយប៉ុណ្ណោះ ខណៈវ៉ាក់សាំងផលិតដោយក្រុមហ៊ុនចិនស៊ីណូវ៉ាក់ (Sinovac) កំពុងស្ថិតក្នុងការពិចារណានៅឡើយ។ អាស៊ីសេរី មិនអាចទាក់ទងរដ្ឋលេខាធិការក្រសួងសុខាភិបាលអ្នកស្រី យក់ សម្បត្តិ និងប្រធានអង្គភាពអ្នកនាំពាក្យរដ្ឋាភិបាលលោក ផៃ ស៊ីផាន ដើម្បីសុំការឆ្លើយតបជុំវិញរឿងនេះបានទេ ដោយទូរស័ព្ទចូលពុំមានអ្នកទទួល។ គិតត្រឹមថ្ងៃទី១០ ខែឧសភា កម្ពុជាបានចាក់វ៉ាក់សាំងជូនប្រជាពលរដ្ឋនៅទូទាំងប្រទេសបាន ១.៨២៥.៤៨៨នាក់ហើយ។ ដោយឡែក គិតត្រឹមថ្ងៃទី១១ ខែឧសភា ក្រសួងសុខាភិបាលរកឃើញអ្នកឆ្លងជំងឺកូវីដ-១៩ ចំនួន ២០.២២៣នាក់ អ្នកស្លាប់មានចំនួន ១៣១នាក់ អ្នកជាសះស្បើយមាន ៨.១៧០នាក់។ ចំពោះចំនួនអ្នកជំងឺកំពុងសម្រាកព្យាបាលវិញនោះ ក្រសួងសុខាភិបាល មិនបានបង្ហាញព័ត៌មានដូចពេលកន្លងទៅឡើយ ៕	2021-05-12T00:15:00+07:00	rfa.org	https://www.rfa.org/khmer/news/health/health-ministry-reports-five-new-deaths-and-480-tested-positive-for-covid-19-05112021131500.html
e56bfe36-ca20-4f4f-a98d-ff9756815a96	ប្រធានមន្ទីរសុខាភិបាលខេត្តស្វាយរៀង៖ ដោយសារមានការគ្រប់គ្រងបានល្អ ទើបធ្វើឱ្យស្ថានភាពជំងឺកូវីដ១៩ ក្នុងខេត្តបានធូរស្រាល	លោកបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង បានថ្លែងបញ្ជាក់ប្រាប់ភ្នាក់ងារ Fresh News ឲ្យដឹងថា ដោយសារមានការគ្រប់គ្រងបានល្អ ក្នុងការបង្ការទប់ស្កាត់ នៃការឆ្លងរីករាលដាលនៃជំងឺកូវីដ១៩ ដែលមានលោក ម៉ែន វិបុល អភិបាលខេត្ត និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ១៩ខេត្ត ទើបធ្វើឱ្យស្ថានភាពជំងឺក្នុងខេត្ត បានធូរស្រាលក្នុងរយៈពេលដ៏ខ្លី។ លោកបានបន្តថា នៅក្នុងព្រឹត្តិការណ៍សហគមន៍២០កុម្ភៈ មានអ្នកជំងឺឆ្លងកូវីដ១៩ នៅខេត្តស្វាយរៀងសរុប៣៦៩នាក់ និងអ្នកជាសះស្បើយចំនួន៣០២នាក់ អ្នកកំពុងព្យាបាលមានចំនួន៦១នាក់ ព្រមទាំងមានករណីស្លាប់ចំនួន ៥នាក់ផងដែរ។ លោកបានបន្ថែមថា សព្វថ្ងៃនៅខេត្តស្វាយរៀង មានមន្ទីរពេទ្យព្យាបាលជំងឺកូវីដចំនួន៣ទីតាំង រួមមាន៖ មន្ទីរពេទ្យបង្អែកស្វាយជ្រំ ស្រុកស្វាយជ្រំ និងមន្ទីរពេទ្យ បង្អែកសាមគ្គីរំដួល ស្ថិតនៅក្នុងស្រុករំដួល និងអគារមួយកន្លែងទៀតនៅក្រុងបាវិត។ ចំពោះរថយន្ត ដឹកអ្នកជំងឺ និងសម្ភារបរិក្ខារពេទ្យ និងសំលៀកបំពាក់ក្រុមគ្រូពេទ្យព្យាបាលជំងឺកូវីដ១៩ ក្រសួងសុខាភិបាល បានឧបត្ថម្ភជាបន្តបន្ទាប់ធ្វើឲ្យខេត្តស្វាយរៀង រហូតមកដល់ពេលនេះ មានការគ្រប់គ្រងបានល្អចំពោះស្ថានភាពជំងឺកូវីដ១៩ និងឈានទៅរកការកាត់ផ្ដាច់ឫសគល់ នៃការចម្លងជំងឺនេះឱ្យមានប្រសិទ្ធភាពខ្ពស់ផងដែរ។ លោកបានបន្ថែមថា អាជ្ញាធរខេត្តបានសម្រេចរក្សាទុកទីតាំងដើមទីចូលខេត្តសម្រាប់ធ្វើតេស្តរកមេរោគកូវីដ១៩ ចំនួន២ទីតាំង រួមមាន៖ ទី១៖ នៅស្រុកស្វាយជ្រំ តាមបណ្ដោយផ្លូវជាតិលេខ១ ទី២៖ ស្រុករមាសហែក នៅជាប់ផ្លូវជាតិលេខ១៣ ដើម្បីបង្កលក្ខណៈងាយស្រួលដល់ប្រជាពលរដ្ឋដែលស្ម័គ្រចិត្តធ្វើតេស្តរកមេរោគកូវីដ១៩ ដើម្បីធ្វើតេស្តចំពោះប្រជាពលរដ្ឋដែលមានការសង្ស័យ ឬស្ថិតនៅក្នុងរោគសញ្ញាសង្ស័យថាមានជំងឺកូវីដ១៩។ លោកសូមលើកទឹកចិត្តដល់ប្រជាពលរដ្ឋទាំងអស់ដែលបានដឹងខ្លួនថា ធ្លាប់ប្រាស្រ័យទាក់ទងជាមួយអ្នកជំងឺកូវីដ១៩ ឬទើបត្រឡប់មកពីតំបន់ដែលមានការឆ្លងរាលដាលធ្ងន់ធ្ងរនៃជំងឺកូវីដ-១៩ ឬមានរោគសញ្ញាសង្ស័យពាក់ព័ន្ធ នឹងជំងឺកូវីដ-១៩ មេត្តាស្ម័គ្រចិត្តទៅធ្វើតេស្តរកមេរោគកូវីដ១៩ ឲ្យបានគ្រប់គ្នា ដើម្បីធ្វើការព្យាបាលឲ្យបានទាន់ពេលវេលា ក្នុងករណីជំងឺកូវីដ-១៩ និងការពារថែរក្សាសុខភាពខ្លួនឯងនិងក្រុមគ្រួសារផង។ ព្រមជាមួយគ្នានេះ ត្រូវប្រកាន់ខ្ជាប់នូវវិធានការសុខាភិបាល ជាពិសេសវិធានការការពារ «៣ការពារ និង៣កុំ» របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ លោកបណ្ឌិត កែរ រដ្ឋា ក៏បានអំពាវនាវដល់ពលរដ្ឋទាំងអស់ ដែលមានកូនចៅរស់នៅ និងធ្វើការនៅក្នុងតំបន់ណា សូមរក្សានៅតំបន់នោះដដែល កុំមានការផ្លាស់ទីប្រសិនបើមិនចាំបាច់ ដើម្បីចូលរួមចំណែកក្នុងការទប់ស្កាត់ការឆ្លងរីករាលដាលនៃជម្ងឺកូវីដ១៩ ជាមួយរាជរដ្ឋាភិបាល៕	2021-05-12T00:10:00+07:00	freshnewsasia.com	https://m.freshnewsasia.com/index.php/en/localnews/197374-2021-05-11-10-10-16.html
1529b4a4-92df-4a88-86c0-a19b54ee5525	ការស្ទង់មតិ៖ ប្រជាជនអូស្រ្តាលីភាគច្រើន គាំទ្រការតម្រូវឲ្យចាក់វ៉ាក់សាំងបង្ការជំងឺកូវីដ-១៩ ជាចាំបាច់ (Video inside)	ការស្ទង់មតិមួយធ្វើឡើងរួមគ្នាដោយ សាកលវិទ្យាល័យពីរនៅប្រទេសអូស្រ្តាលី បានរកឃើញថា ប្រជាជនអូស្រ្តាលី៧៣ភាគរយ នឹងគាំទ្រចំពោះការតម្រូវឲ្យចាក់វ៉ាក់សាំងបង្ការជំងឺ COVID-19 ជាកំហិត សម្រាប់វិស័យការងារ អប់រំ និងធ្វើដំណើរ។ នេះបើតាមការចេញផ្សាយដោយ ទីភ្នាក់ងារព័ត៌មាន ស៉ីនហួរ នៅថ្ងៃអង្គារ ទី១១ ខែឧសភា ឆ្នាំ២០២១។ ការស្ទង់មិតខាងលើ ត្រូវបានធ្វើឡើងដោយ សាកលវិទ្យាល័យរដ្ឋអូស្រ្តាលីខាងលិច UWA និងសាកលវិទ្យាល័យស៉ីដនី ហើយចេញផ្សាយកាលពីថ្ងៃចន្ទសប្តាហ៍នេះ។ ក្រុមអ្នកស្រាវជ្រាវបានធ្វើការស្ទាបស្ទង់មិតមនុស្ស១,២០០នាក់ ហើយរកឃើញថា ភាគច្រើនគាំទ្រការកំណត់ឲ្យចាក់វ៉ាក់សាំងជាកំហិត។ លទ្ធផលរកឃើញដទៃទៀត រួមមានដូចជា អ្នកស្ទង់មតិ៦៦ភាគរយ នឹងយល់ព្រមចាក់វ៉ាក់សាំង COVID-19 ដោយស្ម័គ្រចិត្ត, ២៥ភាគរយ ស្ទាក់ស្ទើរក្នុងការចាក់វ៉ាក់សាំង, ៧០ភាគរយ ព្រួយបារម្ភថាវ៉ាក់សាំង COVID-19 ប្រហែលត្រូវបានអភិវឌ្ឍឡើងឆាប់រហ័សខ្លាំងពេក ខណៈមានត្រឹមតែ០៩ភាគរយប៉ុណ្ណោះ ដែលថានឹងមិនចាក់វ៉ាក់សាំងដាច់ខាត។ គួរបញ្ជាក់ថា គិតត្រឹមថ្ងៃចន្ទសប្តាហ៍នេះ ប្រទេសអូស្រ្តាលីចាក់វ៉ាក់សាំង COVID-19 បាន២.៧៣លានដូស ប៉ុន្តែមិនមានការបញ្ជាក់ថា ដូសទី១ត្រូវចាក់បានប៉ុន្មាន និងដូសទី២ត្រូវចាក់បានប៉ុន្មានឡើយ។ អូស្រ្តាលីមានប្រជាជនសរុបជាង២៥លាននាក់៕	2021-05-11T23:56:00+07:00	freshnewsasia.com	https://m.freshnewsasia.com/index.php/en/internationalnews/197371-2021-05-11-09-56-39.html
9fa63971-0418-4374-ab38-7d4b53c9cce2	BREAKING: រាជរដ្ឋាភិបាលកម្ពុជា ប្រកាសដាក់ឲ្យអនុវត្តកម្មវិធីជំនួយសង្គមជាសាច់ប្រាក់ ក្រោយពេលបិទខ្ទប់ សម្រាប់ពលរដ្ឋមានជីវភាពខ្វះខាត និងការផ្តល់ជំនួយសង្គមជាសាច់ប្រាក់ សម្រាប់គ្រួសារស្លាប់ និងឆ្លងជំងឺកូវីដ១៩	រាជរដ្ឋាភិបាលកម្ពុជា នៅថ្ងៃទី១១ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពី ការដាក់ឲ្យអនុវត្តកម្មវិធី «ជំនួយសង្គមជាសាច់ប្រាក់ ក្រោយពេលបិទខ្ទប់» ដើម្បីជួយគាំទ្រគ្រួសារប្រជាពលរដ្ឋ ដែលមានកម្រិតជីវភាពទាប និងជួបប្រឈម នឹងការលំបាកក្រោយការអនុវត្ត វិធានការបិទខ្ទប់ ជាលក្ខណៈទ្រង់ទ្រាយធំ និងការផ្តល់ជំនួយសង្គមជាសាច់ប្រាក់ សម្រាប់គ្រួសារដែលមានអ្នកស្លាប់ ដោយសារជំងឺកូវីដ-១៩ និង គ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព ក្នុងព្រឹត្តិការណ៍ ២០ កុម្ភៈ ២០២១។ តាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅថ្ងៃទី១១ ខែឧសភានេះ បានបញ្ជាក់ថា ដោយសារឥទ្ធិពលនៃការរាលដាល ជំងឺកូវីដ-១៩ មានកម្រិតធំធេងរហូតឈានដល់ការបិទខ្ទប់ភូមិសាស្រ្តរាជ-ធានីភ្នំពេញ និងក្រុងតាខ្មៅនៃខេត្តកណ្តាល ព្រមទាំងក្រុងព្រះសីហនុនៃខេត្តព្រះសីហនុ, រាជរដ្ឋាភិបាលពិនិត្យឃើញពីភាពចាំបាច់ ក្នុងការដាក់ចេញនូវជំនួយអន្តរាគមន៍សង្គម ដើម្បីជួយដោះស្រាយជីវភាព របស់គ្រួសារប្រជាពលរដ្ឋមានកមិ្រតជីវភាពទាប នៅក្នុងអំឡុងពេល និងមួយរយៈពេលខ្លីក្រោយដំណាក់កាលដ៏លំបាកនេះ។ នៅក្នុងរយៈពេលអនុវត្តវិធានការបិទខ្ទប់, រាជរដ្ឋាភិបាលបាន និងកំពុងផ្តល់ ជាស្បៀងអាហារ រួមមាន អង្ករ, មី, ត្រីខកំប៉ុង, ទឹកត្រី និង/ឬ ទឹកស៊ីអ៊ីវ ជូនដល់គ្រួសារប្រជាពលរដ្ឋងាយរងគ្រោះ, ប្រជាពលរដ្ឋក្រីក្រ, កម្មករ-និយោជិត និង គ្រួសារប្រជាពលរដ្ឋផ្សេងទៀត ដែលមានកម្រិតជីវភាពទាប និងជួបប្រឈមនឹងការលំបាក ហើយកំពុងរស់នៅក្នុងតំបន់ភូមិសាស្រ្តបិទខ្ទប់ រួមជាមួយនឹងការដាក់ ចេញនូវយន្តការសម្រួលឲ្យប្រជាពលរដ្ឋ អាចទិញស្បៀងអាហារ និង ទំនិញជាគ្រឿងឧបភោគបរិភោគ ដោយសុវត្ថិភាពពីការឆ្លងជំងឺកូវីដ-១៩ និង តាមថ្លៃសមរម្យ។ បន្ថែមលើនេះ, ក្នុងគោលបំណងជួយដោះស្រាយការលំបាក របស់គ្រួសារប្រជាពលរដ្ឋដែលមានកមិ្រតជីវភាពទាប រស់នៅក្នុងភូមិសាស្រ្តនៃតំបន់ ដែលត្រូវបានអនុវត្ត វិធានការបិទខ្ទប់ ជាលក្ខណៈទ្រង់ទ្រាយធំ នៃរាជធានីភ្នំពេញ និង ក្រុងតាខ្មៅនៃខេត្តកណ្តាល ព្រមទាំងក្រុងព្រះសីហនុនៃខេត្តព្រះសីហនុ ក៏ដូចជាជួយដល់គ្រួសារ ដែលមានអ្នកស្លាប់ដោយសារជំងឺកូវីដ-១៩ និងគ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព នៅទូទាំងប្រទេស៕	2021-05-11T23:48:00+07:00	freshnewsasia.com	https://m.freshnewsasia.com/index.php/en/localnews/197370-2021-05-11-09-48-43.html
6bd14a13-d958-4392-966e-761be9e8f024	ភ្នំពេញ មានអ្នកឆ្លង ជំងឺកូវីដ១៩ ចំនួន២៥១នាក់	រដ្ឋបាលរាជធានីភ្នំពេញ ក៏បានអំពាវនាវ ដល់ប្រជាពលរដ្ឋ ធ្លាប់ប្រាស្រ័យទាក់ទង ជាមួយអ្នកជំងឺកូវីដ-១៩ ទាំងអស់ត្រូវរាយការណ៍ ជូនអាជ្ញាធរមូលដ្ឋាន ជាបន្ទាន់ និងរួសរាន់ទៅយកសំណាក នៅតាមទីតាំងដែលបានកំណត់ ៕	2021-05-11T23:08:00+07:00	dap-news.com	https://dap-news.com/national/2021/05/11/145275/
e6d0bc59-d93d-435e-a6de-50cfc7bf8963	TOP NEWS: សម្ដេចពិជ័យសេនា ទៀ បាញ់ បញ្ជាឲ្យស្រាវជ្រាវករណីអ្នកវិជ្ជមានជំងឺកូវីដ១៩ តែនៅបន្ដទៅចាក់វ៉ាក់សាំងទៀត ដែលជាមហន្ដរាយខ្លាំងណាស់ (Video inside)	សម្ដេចពិជ័យសេនា ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ នៅថ្ងៃទី១១ ខែឧសភា ឆ្នាំ២០២១នេះ បានដាក់បទបញ្ជាឲ្យស្រាវជ្រាវករណីអ្នកវិជ្ជមានជំងឺកូវីដ ហើយនៅបន្ដទៅចាក់វ៉ាក់សាំង ដែលជាមហន្ដរាយខ្លាំងណាស់ដល់យុទ្ធនាការចាក់វ៉ាក់សាំងរបស់ជាតិ។ ការដាក់បទបញ្ជាបែបនេះរបស់សម្ដេចពិជ័យសេនា ទៀ បាញ់ ធ្វើឡើងបន្ទាប់ពីសម្ដេចទទួលបានព័ត៌មានថា បុគ្គលមួយចំនួនដឹងថា ខ្លួនកើតជំងឺកូវីដ១៩ ហើយនៅតែទៅទទួលវ៉ាក់សាំងទៀត ដែលអាចមានឱកាសដើម្បីចម្លងទៅអ្នកដទៃ នៅកន្លែងដែលខ្លួនបានទៅចាក់វ៉ាក់សាំងនោះទៀត។ សម្ដេចពិជ័យសេនា ទៀ បាញ់ បានថ្លែងយ៉ាងដូច្នេះថា ។ សម្ដេចពិជ័យសេនា ទៀ បាញ់ បានសង្កត់ធ្ងន់ទៀតថា ។	2021-05-11T22:54:00+07:00	freshnewsasia.com	https://m.freshnewsasia.com/index.php/en/localnews/197359-2021-05-11-08-54-00.html
bf2a62bd-ea25-46d4-b313-29b840498919	រដ្ឋបាលខេត្តត្បូងឃ្មុំ រកឃើញ និងបង្ហាញអត្តសញ្ញាណអ្នកវិជ្ជមានជំងឺកូវី១៩ ចំនួន៨នាក់ ក្នុងនោះមានទារិកាម្នាក់	រដ្ឋបាលខេត្តត្បូងឃ្មុំ នៅថ្ងៃទី១១ ខែឧសភា ឆ្នាំ២០២១នេះ បានចេញសេចក្តីប្រកាសព័ត៌មានស្តីពីការរកឃើញអ្នកកើតជំងឺកូវីដ១៩ ចំនួន៨នាក់ ក្នុងនោះមានទារិកាម្នាក់ បន្ថែមទៀត។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបានមុននេះបន្តិច។ សេចក្តីប្រកាសព័ត៌មានរបស់រដ្ឋបាលខេត្តត្បូងឃ្មុំ បានឱ្យដឹងថា អ្នកជំងឺកូវីដ១៩ ទាំង៨នាក់នេះ រស់នៅស្រុកក្រូចឆ្មារ និងស្រុកពញាក្រែក ក្នុងនោះមានអ្នកជំងឺចំនួន៣នាក់ ទើបវិលត្រឡប់មកពីភ្នំពេញ។ ជាមួយនឹងការរកឃើញអ្នកជំងឺកូវីដ១៩ ចំនួន៨នាក់បន្ថែមទៀតនេះ រដ្ឋបាលខេត្ត សូមអំពាវនាវអ្នកប៉ះពាល់ផ្ទាល់ និងអ្នកប៉ះពាល់ប្រយោល សូមរួសរាន់មកជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកដែលប៉ះពាល់ដោយប្រយោលជាអ្នកវិជ្ជមានជំងឺកូវីដ១៩ ខាងលើ សូមរួសរាន់ធ្វើចត្តាឡីស័កនៅតាមផ្ទះ ក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធជាមួយអ្នកដទៃជាដាច់ខាត។ ប្រសិនបើប្រជាពលរដ្ឋមានរោគសញ្ញា ផ្តាសាយ ក្អក ហៀរសំបោរ ឈឺបំពងករ ថប់ដង្ហើម ឬរោគសញ្ញាសង្ស័យផ្សេងៗ សូមពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលបងប្អូនស្នាក់នៅ និងរាយការជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមលេខទូរស័ព្ទលេខ៖ ០១២ ៩៨៣ ៦៣៩/ ០៩៧ ៦៤៧ ៧៧ ៣៧/ ០១២ ៩៦៨ ៤៣២ និង ០៩៧ ៩៧៩ ៩៨ ៩៨៕	2021-05-11T22:45:00+07:00	freshnewsasia.com	https://m.freshnewsasia.com/index.php/en/localnews/197357-2021-05-11-08-45-28.html
0c83adf8-6157-413c-87a0-6b605e334e9c	ថៃរកឃើញអ្នកឆ្លងកូវីដ-១៩ជិត ២,០០០នាក់ទៀត ខណៈអ្នកជំងឺ ៣១បាត់បង់ជីវិតនៅក្នុង១ថ្ងៃ (Video inside)	មជ្ឈមណ្ឌលគ្រប់គ្រងស្ថានការណ៍ COVID-19 នៅក្នុងប្រទេសថៃ (CCSA) បានប្រកាសនៅរសៀលថ្ងៃអង្គារ ទី១១ ខែឧសភា ឆ្នាំ២០២១នេះថា មនុស្សចំនួន ១,៩១៩នាក់ទៀតបានធ្វើតេស្តវិជ្ជមាន COVID-19 និងអ្នកជំងឺ ៣១នាក់បានបាត់បង់ជីវិត នៅក្នុងរយៈពេល ២៤ម៉ោងកន្លងទៅ។ នេះបើតាមការចេញផ្សាយ ដោយសារព័ត៌មានថៃ The Nation។ បើតាមទិន្នន័យពី CCSA ទីក្រុងបាងកកបានរ៉ាប់រងករណីស្លាប់ច្រើនជាងគេ រហូតដល់ទី ១៧នាក់ ក្នុងចំណោមករណីស្លាប់ទាំង ៣១នាក់ខាងលើ។ សម្រាប់ករណីវិជ្ជមានថ្មីៗទាំង ១,៩១៩នាក់ គឺមានតែ ១៧នាក់ប៉ុណ្ណោះជាករណីនាំចូលពីបរទេស។ គួរបញ្ជាក់ថា គិតត្រឹមថ្ងៃអង្គារនេះ ប្រទេសថៃមានករណីឆ្លង COVID-19 សរុប ៨៦,៩២៤ករណី ក្នុងនោះមានអ្នកស្លាប់ ៤៥២នាក់ និងជាសះស្បើយវិញ ៥៧,០៣៧នាក់ ខណៈអ្នកជំងឺ ២៩,៤៣៥នាក់កំពុងសម្រាកព្យាបាល៕	2021-05-11T22:38:00+07:00	freshnewsasia.com	https://m.freshnewsasia.com/index.php/en/internationalnews/197355-2021-05-11-08-38-14.html
6ae06216-f8cb-4272-aa22-a2dc2045c55e	TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន២៥១នាក់ ដែលទើបរកឃើញថ្មី	រដ្ឋបាលរាជធានីភ្នំពេញ នៅរសៀលថ្ងៃទី១១ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន២៥១នាក់ ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-05-11T22:04:00+07:00	freshnewsasia.com	https://m.freshnewsasia.com/index.php/en/localnews/197353-2021-05-11-08-04-21.html
893c5023-4366-4863-bd08-a444e40040fa	លិខិតមិត្តអ្នកអាន៖ កម្ពុជាក្នុងស្មារតីសាមគ្គីភាពប្រឆាំងនឹងជំងឺកូវីដ១៩	ប្រជាជាតិនានា តែងឆ្លងកាត់គ្រាស្រណុក និងលំបាក។ វិបត្តិជាប្រព័ន្ធនៃជំងឺរាតត្បាតកូវីដ-១៩ ដ៏ធ្ងន់ធ្ងរនិងធំធេង បានសាកល្បងកម្លាំង ការរួបរួម និងភាពធន់របស់ជាតិ។ ប្រទេសខ្លះកើតមានភាពប្រទូសរ៉ាយនៅចំពោះមុខជំងឺរាតត្បាតនេះ ខណៈដែលប្រទេសមួយចំនួនទៀតបានឈានដល់ជម្លោះវិវាទ រួចក្លាយជារដ្ឋដែលបរាជ័យ។ វិបត្តិជាតិ អាចបែងចែកជាតិ ហើយក៏អាចបង្រួបបង្រួមជាតិ។ វាអាចជាដំណើរការមួយសម្រាប់ការកសាងប្រទេសជាតិ ដោយមានការផ្លាស់ប្តូរ និងភាពរឹងមាំ។ ការដែលប្រទេសមួយកំពុងវិនិយោគនាពេលបច្ចុប្បន្ននេះ ដើម្បីតស៊ូប្រឆាំងនឹងជំងឺរាតត្បាតសកល បានកំណត់និយមន័យ សុខភាពជាតិ និងគន្លងជាតិនាពេលអនាគតរបស់ប្រទេសមួយ។ ដូចបណ្តាប្រទេសជាច្រើនទៀត ជំងឺកូវីដ១៩ក៏ជាការគំរាមកំហែងសន្តិសុខជាតិសម្រាប់ប្រទេសកម្ពុជាផងដែរ។ វាបានរំខានដល់សង្គម បំផ្លាញសេដ្ឋកិច្ច និងគំរាមកំហែងសុខភាពសាធារណៈ។ គិតត្រឹមថ្ងៃទី១១ ខែឧសភា ករណីឆ្លងនៃជំងឺកូវីដ១៩ សរុបនៅកម្ពុជាមានចំនួន ២០,២២៣ ករណី ហើយករណីជាសះស្បើយមាន ៨,១៧០ និងករណីស្លាប់ ១៣១នាក់។ ទោះបីជាមានផលប៉ះពាល់យ៉ាងធ្ងន់ធ្ងរពីជំងឺរាតត្បាតនេះក៏ដោយ ក៏ប្រជាជនកម្ពុជាក្នុងនាមជាប្រជាជាតិមួយបានរួមគ្នាបំពេញតួនាទី ទទួលខុសត្រូវ និងចូលរួមវិភាគទានទាំងគំនិត ជំនាញ ជាសម្ភារៈ និងជាសាច់ប្រាក់ ដើម្បីប្រយុទ្ធប្រឆាំងនឹងជំងឺកូវីដ១៩ និងកសាងប្រទេសជាតិឡើងវិញ។ ជំងឺរាតត្បាតនេះបានពង្រឹងសាមគ្គីភាពជាតិ និងការចូលរួមរបស់ពលរដ្ឋ។ អត្ថបទនេះបង្ហាញពីតួនាទី ការប្តេជ្ញាចិត្ត និងការខិតខំរបស់រាជរដ្ឋាភិបាលកម្ពុជា ក្នុងការកៀរគរធនធាន និងការវិនិយោគក្នុងយុទ្ធនាការជាតិ ដើម្បីជួយសង្គ្រោះជីវិត និងដឹកនាំប្រទេសចេញពីវិបត្តិសកលនេះ។ ក្នុងរយៈពេលជាងមួយឆ្នាំកន្លងមកគិតចាប់ពីករណីទី១ នៃជំងឺកូវីដ១៩ ដែលត្រូវបានគេរកឃើញនៅក្នុងប្រទេស នៅថ្ងៃទី២៧ ខែមករា ឆ្នាំ២០២០ រហូតដល់រយៈពេលមុនព្រឹត្តិការណ៍សហគមន៍ ២០ កុម្ភៈ ប្រទេសកម្ពុជានៅអាចគ្រប់គ្រងជំងឺរាតត្បាតនេះបាន ដោយមានការរកឃើញករណីថ្មីតិចតួចរៀងរាល់ថ្ងៃ ឬគ្មានករណីថ្មីសោះក្នុងថ្ងៃខ្លះ។ គិតត្រឹមថ្ងៃទី១៨ ខែកុម្ភៈ ឆ្នាំ២០២១ ករណីឆ្លងសរុបរបស់ប្រទេសនេះមានចំនួន ៤៨៤ ហើយករណីជាសះស្បើយមាន ៤៧០ និងគ្មានអ្នកស្លាប់។ សមត្ថភាពរបស់កម្ពុជាក្នុងការគ្រប់គ្រងជំងឺរាតត្បាតនេះ គឺដោយសារតែភាពជាអ្នកដឹកនាំល្អ ការប្តេជ្ញាចិត្ត និងវិធានការនានារបស់រាជរដ្ឋាភិបាល ដែលមានកិច្ចសហការពីសំណាក់ប្រជាជន ព្រមទាំងអ្នកពាក់ព័ន្ធក្នុងស្រុក និងអន្តរជាតិ។ រដ្ឋាភិបាលក៏បានដាក់ចេញនូវកម្មវិធីផ្សេងៗរួមមាន កម្មវិធីឧបត្ថម្ភសាច់ប្រាក់ដើម្បីកាត់បន្ថយផលប៉ះពាល់អវិជ្ជមាននៃជំងឺរាតត្បាតកូវីដ១៩ ទៅលើសេដ្ឋកិច្ច គ្រួសារក្រីក្រ និងងាយរងគ្រោះ។ រដ្ឋាភិបាលបានផ្តល់ប្រាក់ចំនួន ២៥លានដុល្លារក្នុងមួយខែ នៅឆ្នាំ២០២០ សម្រាប់កម្មវិធីផ្ទេរប្រាក់បន្ទាន់ ដល់គ្រួសារក្រីក្រ និងងាយរងគ្រោះ តាមរយៈកម្មវិធីកំណត់អត្តសញ្ញាណគ្រួសារក្រីក្រ (IDPoor) ដែលកំណត់អត្តសញ្ញាណ និងបែងចែកគ្រួសារក្រីក្រនៅកម្ពុជា ដើម្បីសម្រួលដល់ការអន្តរាគមន៍របស់រាជរដ្ឋាភិបាល។ ភាពជោគជ័យរបស់កម្ពុជាក្នុងការគ្រប់គ្រង និងកាត់បន្ថយផលប៉ះពាល់អវិជ្ជមាននៃជំងឺរាតត្បាតនេះ ទទួលបានការកោតសរសើរពីអ្នកតំណាងអង្គការសុខភាពពិភពលោក ហើយបានជាប់ចំណាត់ថ្នាក់លេខ ៣ ក្នុងចំណោម ១៦៦ ប្រទេស និងលេខ ១ នៅអាស៊ីចំពោះការគ្រប់គ្រងជំងឺកូវីដ១៩នេះ នៅក្នុងរបាយការណ៍ចំណាត់ថ្នាក់អន្តរជាតិ ដែលចេញផ្សាយនៅខែវិច្ឆិកា ឆ្នាំ២០២០ ។ ករណីឆ្លងក្នុងសហគមន៍ ២០ កុម្ភៈ ២០២១ ឬកម្មវិធីដែលគេហៅថា គឺជាការគំរាមកំហែងយ៉ាងធ្ងន់ធ្ងរដល់សុខភាពសាធារណៈ ព្រោះចំនួនករណីឆ្លងបានហក់ឡើងខ្ពស់ មន្ទីរពេទ្យគ្មានគ្រែទំនេរ និងភាពខ្វះខាតនៃធនធានវេជ្ជសាស្រ្ត។ ប្រទេសកម្ពុជាបានរាយការណ៍អំពីការស្លាប់ដោយសារជំងឺកូវីដ១៩នៅថ្ងៃទី ១១ ខែមីនា ហើយករណីឆ្លង ប្រចាំថ្ងៃស្ថិតក្នុងខ្ទង់រយចាប់តាំងពីចុងខែមីនាមក ដែលបានបង្ខំឱ្យរាជរដ្ឋាភិបាលអនុវត្តបំរាមគោចរ និងការបិទខ្ទប់រាជធានីភ្នំពេញ និងក្រុងតាខ្មៅនៅខេត្តកណ្តាល អស់រយៈពេល ៣ សប្តាហ៍មកនេះ ដែលទើបតែបញ្ចប់នៅថ្ងៃទី៦ ខែឧសភា។ ទោះបីមានផលប៉ះពាល់ធ្ងន់ធ្ងរ និងធំធេងដែលកើតពីព្រឹត្តិការណ៍ ២០ កុម្ភៈក៏ដោយ ក៏ប្រជាជនកម្ពុជាបានបង្ហាញពីភាពធន់ និងសាមគ្គីភាពជាតិ ហើយរាជរដ្ឋាភិបាលនៅតែប្តេជ្ញាការពារប្រទេសជាតិប្រឆាំងនឹងជំងឺរាតត្បាតដែលកម្រនេះ។ អាជ្ញាធរជាតិ និងថ្នាក់ក្រោមជាតិ ព្រមទាំងស្ថាប័នរដ្ឋផ្សេងៗទៀត បាននិងកំពុងធ្វើការយ៉ាងសកម្ម ដើម្បីជួយសង្គ្រោះជីវិត និងកាត់បន្ថយផលប៉ះពាល់អវិជ្ជមាននៃជំងឺរាតត្បាតនេះ។ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានអនុវត្តនូវភាពជាអ្នកដឹកនាំយ៉ាងឈ្លាសវៃ ក្នុងការតាមដានស្ថានការណ៍ និងតម្រង់ទិសដៅ។ មន្ត្រីជាន់ខ្ពស់រដ្ឋាភិបាលបានបើកកិច្ចប្រជុំពិគ្រោះយោបល់ជាមួយទីភ្នាក់ងារពាក់ព័ន្ធរបស់រដ្ឋ រហូតដល់ពាក់កណ្តាលអធ្រាត្រ ដើម្បីបង្កើតផែនការ និងវិធានការនានាសម្រាប់ការអនុវត្ត។ ប៉ូលីស និងកងរាជអាវុធហត្ថ បាននិងកំពុងធ្វើការឥតឈប់ឈរ ដើម្បីអនុវត្តឱ្យបានតឹងរឹងនូវបទបញ្ជាបំរាមគោចរ និងការបិទខ្ទប់ ដែលជាទូទៅមានសន្តិភាព និងមានសណ្តាប់ធ្នាប់ ហើយក៏សូមអរគុណចំពោះកិច្ចសហប្រតិបត្តិការរបស់ប្រជាជនផងដែរ។ យោធាបានផ្តល់ធនធានវេជ្ជសាស្រ្ត ការដឹកជញ្ជូន និងភស្តុភាររបស់ខ្លួន ដើម្បីជួយដល់យុទ្ធនាការជាតិព្យាបាលអ្នកជំងឺកូវីដ១៩ និងចាក់វ៉ាក់សាំងជូនប្រជាជន។ វេជ្ជបណ្ឌិត និងបុគ្គលិកពេទ្យនៅកម្ពុជា បានបង្ហាញនូវភាពក្លាហាន និងវិជ្ជាជីវៈដ៏គួរឱ្យស្ញប់ស្ញែង ទោះបីករណីឆ្លងមានច្រើនលើសលប់ក៏ដោយ។ នៅពេលដែលប្រទេសកម្ពុជាបានរាយការណ៍ពីករណីមួយចំនួនដំបូង មានជំនឿរួមថាវេជ្ជបណ្ឌិត និងគិលានុបដ្ឋាយិកានឹងភ័យស្លន់ស្លោ ហើយគេចពីតួនាទីរបស់ពួកគេ បើករណីឆ្លងកើនឡើង។ អស់រយៈពេលជាងមួយឆ្នាំក្នុងការប្រយុទ្ធប្រឆាំងនឹងជំងឺរាតត្បាតនេះ ព្រមជាមួយនឹងអ្នកជំងឺជាង ១០.០០០ នាក់ដែលកំពុងទទួលការព្យាបាល និងការថែទាំនៅទូទាំងប្រទេស បុគ្គលិកពេទ្យរបស់ប្រទេសកម្ពុជាបានស្តែងឱ្យឃើញថា ជំនឿនេះគឺខុស។ ពួកគេនៅតែប្តេជ្ញាចិត្តចំពោះភារកិច្ច ទោះបីជាពួកគេមួយចំនួនបានឆ្លងវីរុសកូរ៉ូណា កំឡុងពេលបំពេញការងាររបស់ពួកគេក៏ដោយ។ បុគ្គលិកនៅវិទ្យាស្ថានប៉ាស្ទ័រកម្ពុជា នៅទីក្រុងភ្នំពេញ ធ្វើការទាំងថ្ងៃធ្វើការនិងចុងសប្តាហ៍ ហើយនៅថ្ងៃខ្លះរហូតដល់ព្រឹកព្រលឹម ធ្វើវិភាគសំណាករាប់ពាន់ដែលត្រូវយកជារៀងរាល់ថ្ងៃ ដើម្បីផ្តល់ជូននូវរបាយការណ៍ករណីវិជ្ជមានកូវីដ១៩ឱ្យបានទាន់ពេលវេលា។ វិស័យវេជ្ជសាស្ត្រនៅកម្ពុជាក៏បានទទួលជំនួយពីសមាគមគ្រូពេទ្យយុវជនស្ម័គ្រចិត្តសម្តេចតេជោ (TYDA) ។ ការចូលរួមរបស់ TYDA និងស្មារតីស្ម័គ្រចិត្តបានជួយលើកកម្ពស់សីលធម៌សង្គម ព្រមទាំងជួយកាត់បន្ថយភាពតានតឹង និងសម្ពាធលើវិស័យសុខភាពសាធារណៈ។ សមាគមនេះ បានចូលរួមក្នុងការរៀបចំមន្ទីរពេទ្យចំនួន ៥១ និងកន្លែងសម្រាកព្យាបាល ដែលមានសរុបចំនួនជាង ៤.៣០០ គ្រែ សម្រាប់អ្នកជំងឺកូវីដ១៩។ លើសពីនេះទៅទៀត សមាជិករបស់ TYDA បានជួយរៀបចំម្ហូបសម្រាប់អ្នកជំងឺ។ TYDA ក៏ជាកម្លាំងដ៏សំខាន់មួយ ដែលមានសមាជិកប្តេជ្ញាចិត្តយ៉ាងមុះមុត ក្នុងយុទ្ធនាការជាតិចាក់វ៉ាក់សាំងប្រឆាំងកូវីដ១៩។ ប្រជាជនកម្ពុជាក៏បានបង្ហាញពីកាតព្វកិច្ចពលរដ្ឋ និងវប្បធម៌នៃការចែករំលែកគ្នា តាមរយៈការបរិច្ចាគជាសាច់ប្រាក់ជាង ៥៦.៩ លានដុល្លារដល់មូលនិធិរបស់រាជរដ្ឋាភិបាល សម្រាប់បញ្ជាទិញវ៉ាក់សាំង។ ការចូលរួមរបស់ពួកគេ តាមរយៈការបរិច្ចាគថវិកាដ៏ច្រើនសន្ធឹកសន្ធាប់ក្នុងការការពារប្រទេសជាតិ គឺជាសញ្ញាលើកទឹកចិត្ត និងសុទិដ្ឋិនិយមសម្រាប់អនាគតរបស់ប្រទេស។ សម្តេចម៉ែ និងព្រះមហាក្សត្របានបរិច្ចាគជាសាច់ប្រាក់ចំនួន ៤ ដង ដែលមានទឹកប្រាក់សរុបចំនួន ៣.៧០០,០០០ ដុល្លារអាមេរិក។ សន្តិភាព ស្ថិរភាពនយោបាយ និងកំណើនសេដ្ឋកិច្ចប្រចាំឆ្នាំដ៏រឹងមាំក្នុងរយៈពេលពីរទសវត្សចុងក្រោយនេះ បានផ្តល់លក្ខខណ្ឌអំណោយផលក្នុងការគាំទ្រភាពធន់ និងសាមគ្គីភាពជាតិ កំឡុងពេលមានវិបត្តិជំងឺកូវីដ១៩។ ក្នុងដំណើរឆ្ពោះទៅមុខ រាជរដ្ឋាភិបាលកម្ពុជាកំពុងពន្លឿនយុទ្ធនាការជាតិចាក់វ៉ាក់សាំងដ៏ធំមួយ។ យោងតាមផែនការយុទ្ធសាស្រ្តសម្រាប់យុទ្ធនាការចាក់វ៉ាក់សាំងប្រឆាំងនឹងជំងឺកូវីដ១៩ ដែលទើបត្រូវបានចេញផ្សាយថ្មីៗនេះ រាជរដ្ឋាភិបាលមានគោលបំណងសំរេចបាននូវភាពធន់នឹងសេដ្ឋកិច្ចសង្គម តាមរយៈការចាក់វ៉ាក់សាំងទ្រង់ទ្រាយធំដើម្បីបង្កើតភាពស៊ាំទូទាំងប្រទេសកម្ពុជានៅចុងឆ្នាំ ២០២១ ។ គិតត្រឹមថ្ងៃទី៤ ខែឧសភា ប្រជាជនកម្ពុជា ចំនួន ១.៥១៥.៤៤៧នាក់ បានទទួលវ៉ាក់សាំង ដែលចំនួននេះបានដាក់កម្ពុជានៅលេខរៀងទី ២ បន្ទាប់ពីប្រទេសសឹង្ហបុរី ក្នុងចំណោមប្រទេសអាស៊ានដែលបានអនុវត្តយុទ្ធនាការចាក់វ៉ាក់សាំងប្រឆាំងនឹងកូវីដ១៩។ យោងតាមសេចក្តីប្រកាសព័ត៌មានរបស់ក្រុមប្រឹក្សាវប្បធម៌អាស៊ីចុះថ្ងៃទី៧ ខែមេសា ឆ្នាំ២០២១ ប្រទេសកម្ពុជាក៏ទទួលបានចំណាត់ថ្នាក់ល្អពីអង្គការអប់រំ វិទ្យាសាស្ត្រ និងវប្បធម៌នៃអង្គការសហប្រជាជាតិ ជាប្រទេសមួយក្នុងចំណោមប្រទេសទាំង ១៧ នៅលើពិភពលោក ដែលបានផ្តល់អាទិភាពក្នុងការចាក់វ៉ាក់សាំងប្រឆាំងនឹងកូវីដ១៩ ជូនគ្រូបង្រៀន។ សមិទ្ធផលនៃការចាក់វ៉ាក់សាំងនៅកម្ពុជា ពិតជាគួរឱ្យស្ញប់ស្ញែងណាស់ ហើយបានបង្ហាញពីការខិតខំប្រឹងប្រែងឥតឈប់ឈររបស់រាជរដ្ឋាភិបាលក្នុងការធានាវ៉ាក់សាំងសម្រាប់ប្រជាជនកម្ពុជា ខណៈពេលដែលពិភពលោកកំពុងប្រឈមនឹងកង្វះខាតវ៉ាក់សាំង។ វ៉ាក់សាំងភាគច្រើនដែលប្រទេសកម្ពុជាទទួលបាន គឺមកពីប្រភពផ្សេងៗគ្នា ពីការបញ្ជាទិញរបស់រាជរដ្ឋាភិបាល ពីអំណោយសប្បុរសពីប្រទេសចិន និងទីភ្នាក់ងារកូវ៉ាក់ (COVAX)៕	2021-05-11T21:49:00+07:00	freshnewsasia.com	https://m.freshnewsasia.com/index.php/en/opinioneditorial/197350-2021-05-11-07-49-21.html
751c3f4b-1100-4c10-8b40-fc3b436da7a7	BREAKING: ឥណ្ឌា៖ មនុស្សជិត ៣៣០,០០០នាក់ឆ្លងកូវីដ-១៩ ខណៈអ្នកជំងឺ ៣,៨៧៦នាក់ទៀតស្លាប់ នៅក្នុងរបាយការណ៍ថ្ងៃអង្គារនេះ (Video inside)	នៅក្នុងរយៈពេល ២៤ម៉ោងកន្លងទៅនេះ ប្រទេសឥណ្ឌាបានកត់ត្រា ចំនួនអ្នកឆ្លងជំងឺ COVID-19 សរុប ៣២៩,៩៤២នាក់ទៀត ខណៈអ្នកជំងឺរហូតដល់ ៣,៨៧៦នាក់បាត់បង់ជីវិត។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នារសៀលថ្ងៃអង្គារ ទី១១ ខែឧសភា ឆ្នាំ២០២១។ ក្រោយការបូកសរុបទិន្នន័យថ្មីៗខាងលើនេះ នាំឲ្យចំនួនករណីឆ្លង COVID-19 សរុបទូទាំងប្រទេសឥណ្ឌាកើនឡើងដល់ ២២,៩៩២,៥១៧ករណី ក្នុងនោះមានអ្នកស្លាប់សរុបជាង ២៤៩,៩៩២នាក់ និងជាសះស្បើយឡើងវិញជាង ១៩លាននាក់។ សម្រាប់អ្នកជំងឺសរុប ៣.៧១លាននាក់កំពុងទទួលការព្យាបាល និងរង់ចាំការព្យាបាល ហើយវាគឺជាលើកដំបូង ក្នុងរយៈពេលប៉ុន្មានសប្តាហ៍មកនេះ ដែលចំនួនអ្នកជំងឺ COVID-19 កំពុងសម្រាកព្យាបាលមានការថយចុះ (តួលេខថ្ងៃចន្ទម្សិលមិញគឺ ៣.៧៥លាននាក់)។ គួរបញ្ជាក់ថា ស្ថិតនៅចំពោះមុខមហន្តរាយលើវិស័យសុខាភិបាល បង្កឡើងដោយរលកទី ៣ នៃ COVID-19 រដ្ឋជាច្រើនបានប្រកាសបិទទ្វារ ដើម្បីទប់ទល់ និងអាចអូសបន្លាយរហូតដល់ជិតដំណាច់ខែឧសភា។ យ៉ាងណាក៏ដោយ ចំនួននៃការចាក់វ៉ាក់សាំងបង្ការ COVID-19 ក៏កំពុងត្រូវបានបង្កើនផងដែរ ដោយគិតត្រឹមថ្ងៃអង្គារនេះ វ៉ាក់សាំងសរុប ១៧២លានដូសហើយ ត្រូវបានចាក់ជូនប្រជាជននៅទូទាំងប្រទេស៕	2021-05-11T20:09:00+07:00	freshnewsasia.com	https://m.freshnewsasia.com/index.php/en/internationalnews/197341-2021-05-11-06-09-16.html
daa96be0-44c2-4e1a-b5bd-a4a74f9c08d8	BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន២៧នាក់ ដែលទើបរកឃើញឆ្លងថ្មី	រដ្ឋបាលខេត្តព្រះសីហនុ នៅព្រឹកថ្ងៃទី១១ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន២៧នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕	2021-05-11T19:34:00+07:00	freshnewsasia.com	https://m.freshnewsasia.com/index.php/en/localnews/197337-2021-05-11-05-34-23.html
0c17a781-f02a-4a67-803c-3ec070fbc388	លោកស្រី ឱ វណ្ណឌីន ទម្លាយការពិតហើយថា កម្ពុជាបានរកឃើញវីរុសកូវីដ១៩បំប្លែងថ្មីមានប្រភពពីឥណ្ឌា និងអង់គ្លេស តាំងពីខែមុនមកម្ល៉េះ	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងប្រាប់បណ្ដាញព័ត៌មាន នៅល្ងាចថ្ងៃទី១១ ខែឧសភា ឆ្នាំ២០២១ នេះថា កម្ពុជាបានរកឃើញករណីវីរុសបំប្លែងថ្មី ដែលមានប្រភពមកពីប្រទេសឥណ្ឌា និងប្រទេសអង់គ្លេសជាលើកដំបូង ដែលបានកើតឡើងទៅលើជនបរទេស ចូលមកកម្ពុជា ដែលស្ថិតក្នុងអំឡុងពេលព្រឹត្ត្តិការណ៍សហគមន៍២០កុម្ភៈផងដែរ ប៉ុន្តែករណីនេះបានកើតឡើងតាំងពីខែមុនមកម្ល៉េះ ហើយអ្នកជំងឺទាំងនេះក៏ត្រូវបានក្រុមគ្ររូពេទ្យរបស់យើង ព្យាបាលជាសះស្បើយផងដែរ។ លោកស្រី ឱ វណ្ណឌីន បានបញ្ជាក់ថា «យើងបានរកឃើញវីរុសបំប្លែងថ្មីមកពីប្រទេសឥណ្ឌា (B1617) កើតទៅលើជនបរទេសដែលធ្វើដំណើរមកប្រទេសកម្ពុជា កាលពីខែមុនមកម្ល៉េះ និងដែលស្ថិតនៅក្នុងអំឡុងពេលព្រឹត្តការណ៍សហគមន៍២០កុម្ភៈ តែអ្នកជំងឺរូបនេះក៏ត្រូវបានក្រុមគ្រូពេទ្យរបស់យើងបានព្យាបាលជាសះស្បើយផងដែរ។ ដោយឡែកវីរុសបំប្លែងថ្មីដែលមានប្រភពចេញពីប្រទេសអង់គ្លេស (B117) ក៏ត្រូវបានរកឃើញលើជនបរទេសចូលកម្ពុជា»។ សូមបញ្ជាក់ថា ដោយសារតែករណីឆ្លងកូវីដ១៩ នៅប្រទេសឥណ្ឌា ហើយវីរុសបំប្លែងថ្មីនៅប្រទេសមួយនេះ ត្រូវបានមន្ត្រីជំនាញអន្តរជាតិវាយតម្លៃថា មានសភាពកាចសាហាវជាងវីរុសបំប្លែងថ្មីផ្សេងទៀត មកពីអាហ្វ្រិកខាងត្បូង អង់គ្លេស និងប្រទេសប្រេស៉ីលជាដើមនោះ រាជរដ្ឋាភិបាលកម្ពុជា បានសម្រេចផ្អាកជើងហោះហើរចេញពីប្រទេសឥណ្ឌា និងឆ្លងកាត់ប្រទេសឥណ្ឌាជាបណ្ដោះអាសន្នសិន ដើម្បីការពារកុំឱ្យមានការឆ្លងដល់ប្រទេសកម្ពុជា៕	2021-05-11T19:26:43+07:00	kbnnews.com	https://kbn.news/archives/221224
7918ebbe-4df9-4989-a6b2-9b8626e22838	យោធាទិសទី១ នៃយោធភូមិភាគទី៥ ចាប់ផ្តើមហ្វឹកហ្វឺន ដើម្បីប្រតិបត្តិការប្រយុទ្ធជំងឺកូវីដ១៩	យោធានៅទិសទី១ នៃយោធភូមិភាគទី៥ ប្រមាណ ២៩នាក់ ទទួលបានការហ្វឹកហ្វឺនសមត្ថភាពបន្ថែមលើការងារយកសំណាក និងព្យាបាលអ្នកជំងឺកូវីដ១៩ ដើម្បីត្រៀមខ្លួនចូលរួមប្រតិបត្តិការប្រយុទ្ធប្រឆាំងនឹងជំងឺកូវីដ១៩ ដែលកំពុងរាតត្បាតនៅកម្ពុជា ជាពិសេសនៅខេត្តបន្ទាយមានជ័យ។ ការហ្វឹកហ្វឺន និងអនុវត្តជាក់ស្តែងត្រូវបានធ្វើឡើងនៅថ្ងៃទី១១ ខែឧសភា ឆ្នាំ២០២១ នៅមណ្ឌលចត្តាឡីស័កកម្រិត២ ស្ថិតនៅភ្នំកងវ៉ា ខេត្តបន្ទាយមានជ័យ។ លោកឧត្តមសេនីយ៍ទោ សេង ធារិន មេបញ្ជាការរង នាយសេនាធិការ យោធភូមិភាគទី៥ បានអញ្ជើញចុះត្រួតពិនិត្យដោយផ្ទាល់លើការងារហ្វឹកហ្វឺន និងការអនុវត្តរបស់ក្រុមគ្រូពេទ្យយោធា ដើម្បីធានាដល់ប្រសិទ្ធភាពប្រតិបត្តិការ។ លោកឧត្តមសេនីយ៍ទោ សេង ធារិន បានឱ្យដឹងថា មន្ត្រីយោធាដែលហ្វឹកហ្វឺនត្រៀមខ្លួនចូលសមរភូមិកូវីដ១៩នេះ មកពីអង្គភាពកងពលតូចថ្មើរជើងលេខ៥១ និងតំបន់ប្រតិបត្តិការសឹករងបន្ទាយមានជ័យ។ វគ្គហ្វឹកហ្វឺននេះក្រោមកិច្ចសហការជួយបណ្តុះបណ្តាលពីក្រុមគ្រូពេទ្យជំនាញរបស់មន្ទីរសុខាភិបាលខេត្តបន្ទាយមានជ័យ ដើម្បីចូលរួមដោះស្រាយបញ្ហាការឆ្លងរីករាលដាលជំងឺកូវីដ១៩ ក្នុងក្រុងប៉ោយប៉ែត ខេត្តបន្ទាយមានជ័យ។ ក្នុងនោះយោធភូមិភាគទី៥ ក៏បានត្រៀមខ្លួនរួចរាល់ក្រុមគ្រូពេទ្យ មធ្យោបាយ សម្ភារ សម្រាប់ចល័តចាក់វ៉ាក់សាំងជូនប្រជាពលរដ្ឋក្នុងតំបន់ក្រហមតាមបទបញ្ជារបស់ថ្នាក់លើផងដែរ។ លោកឧត្តមសេនីយ៍ទោ សេង ធារិន បានគូសបញ្ជាក់ថា ក្នុងគ្រាដ៏លំបាកនេះ ទាមទារឱ្យមានការចូលរួមពីគ្រប់ភាគីទាំងអស់ ពោលត្រូវរួមគ្នា ឱ្យបានលឿន ទាន់ពេលវេលា ដើម្បីទប់ស្កាត់ការរាលដាលជំងឺកូវីដ១៩។ ។ នេះជាការបញ្ជាក់របស់លោកឧត្តមសេនីយ៍ទោ សេង ធារិន៕	2021-05-11T19:07:00+07:00	freshnewsasia.com	https://m.freshnewsasia.com/index.php/en/localnews/197336-2021-05-11-05-07-46.html
b7af6c97-546f-4df0-9bb6-7c812d5f77a8	រាជរដ្ឋាភិបាល ឧបត្ថម្ភដល់គ្រួសារមានសមាជិកស្លាប់ដោយជំងឺកូវីដ ឧបត្ថម្ភថ្លៃស្បៀងអាហារ ទឹកស្អាត និងថ្លៃអគ្គិសនី ជូនក្រុមគ្រួសារដែលរស់នៅតំបន់បិទខ្ទប់ ក្នុងភូមិសាស្ដ្ររាជធានីភ្នំពេញ ក្រុងតាខ្មៅ និងក្រុងព្រះសីហនុ	ភ្នំពេញ ៖ រាជរដ្ឋាភិបាល បានសម្រេចផ្តល់ការឧត្ថម្ភជាសាច់ប្រាក់សម្រាប់គ្រួសារ ដែលមានអ្នកស្លាប់ដោយសារជំងឺកូវីដ-១៩ ចំនួន ៣០០.០០០រៀល និងបូកបន្ថែម នូវការឧបត្ថម្ភជាសាច់បា្រក់សម្រាប់ជួយបង់ថ្លៃអគ្គិសនី ទឹកស្អាតសម្រាប់រយៈពេល៥ខែ ឧបត្ថម្ភថ្លៃស្បៀងអាហារ ទឹកស្អាត និងថ្លៃអគ្គិសនី ជូនក្រុមគ្រួសារដែលរស់នៅតំបន់បិទខ្ទប់ ក្នុងភូមិសាស្ដ្ររាជធានីភ្នំពេញ, ក្រុងតាខ្មៅ និងក្រុងព្រះសីហនុ ដែលមានជីវភាពខ្វះខាត ចាប់ពីជិត១៦ម៉ឺនរៀល ដល់ជាង៣០ម៉ឺនរៀល ក្នុងនោះកម្មករកម្មការិនីម្នាក់ ក៏ទទួលបានការឧបត្ថម្ភរួម១៦ម៉ឺនរៀល។ នេះបើតាមសេចក្តីប្រកាសព័ត៌មាន ស្តីពីការដាក់ឲ្យអនុវត្តកម្មវិធី ជំនួយសង្គមជាសាច់ប្រាក់ ក្រោយពេលបិទខ្ទប់ ដើម្បីជួយគាំទ្រគ្រួសារប្រជាពលរដ្ឋ ដែលមានកម្រិតជីវភាពទាប និងជួបប្រឈម នឹងការលំបាកក្រោយការអនុវត្ត វិធានការបិទខ្ទប់ ជាលក្ខណៈទ្រង់ទ្រាយធំ និងការផ្តល់ជំនួយសង្គមជាសាច់ប្រាក់ សម្រាប់គ្រួសារដែលមានអ្នកស្លាប់ ដោយសារជំងឺកូវីដ-១៩ និងគ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព ក្នុងព្រឹត្តិការណ៍ ២០កុម្ភៈ ២០២១ នៅថ្ងៃទី១១ ខែឧសភា ឆ្នាំ២០២១នេះ។ សេចក្ដីប្រកាសព័ត៌មាន របស់រាជរដ្ឋាភិបាល បានបញ្ជាក់ថា រាជរដ្ឋាភិបាល សម្រេចផ្តល់ជូននូវការឧបត្ថម្ភជាសាច់ប្រាក់ សម្រាប់គ្រួសារ ដែលមានអ្នកស្លាប់ដោយសារជំងឺកូវីដ១៩ និងគ្រួសារដែលមានឆ្លងជំងឺកូវីដ១៩ និងមានការលំបាកផ្នែកជីវភាព នៅក្នុងព្រឹត្តិការណ៍ ២០កុម្ភៈ ឆ្នាំ២០២១ នៅទូទាំងប្រទេសដូចខាងក្រោម៖ ១)សម្រាប់គ្រួសារ ដែលមានអ្នកស្លាប់ ដោយសារជំងឺកូវីដ-១៩៖ ២) សម្រាប់គ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព៖ ៣) កម្មករ-និយោជិតឆ្លងជំងឺកូវីដ-១៩ ដែលបម្រើការនៅតាមរោងចក្រ-សហគ្រាសនៅក្នុងវិស័យកាត់ដេរសម្លៀកបំពាក់, ស្បែកជើង និងកាបូប និងដែលស្ថិតនៅក្នុងភូមិសាស្ត្រ ក្រៅពីរាជធានីភ្នំពេញ, ក្រុងតា-ខ្មៅ និងក្រុងព្រះសីហនុ នឹងទទួលបានកញ្ចប់សាច់ប្រាក់ឧបត្ថម្ភសរុប ចំនួន១៦ម៉ឺនរៀល/ម្នាក់ ដែលនឹងត្រូវបើកផ្តល់ដោយក្រសួងការងារ និងបណ្តុះបណ្តាលវិជ្ជាជីវៈ។ ៤) គ្រួសារប្រជាពលរដ្ឋដែលមានបណ្ណសមធម៌ប្រភេទ «ក្រ-១» និង «ក្រ-២» ដែលមានអ្នកឆ្លងជំងឺកូវីដ-១៩ និងដែលកំពុងបន្តទទួលបាននូវជំនួយឧបត្ថម្ភ ជាសាច់ប្រាក់សម្រាប់ទ្រទ្រង់ជីវភាពពីរដ្ឋជារៀងរាល់ខែ នឹងមិនទទួលបាននូវរបបជំនួយឧបត្ថម្ភថែមទៀតទេ ។ ៥) គ្រួសារដែលមានអ្នកឆ្លងជំងឺកូវីដ-១៩ និងមានការលំបាកផ្នែកជីវភាព ក៏ដូចជាកម្មករ-និយោជិតឆ្លងជំងឺកូវីដ-១៩ ដែលបម្រើការនៅតាមរោងចក្រ នៅក្នុងវិស័យកាត់ដេរសម្លៀកបំពាក់, ស្បែកជើង និងកាបូប នៅក្នុងរាជធានីភ្នំពេញ, ក្រុងតាខ្មៅ និងក្រុងព្រះសីហនុ នឹងមិនទទួលបាននូវរបបជំនួយឧបត្ថម្ភថែមទៀតទេ ព្រោះរដ្ឋបានផ្តល់ជំនួយឧបត្ថម្ភជាសាច់ប្រាក់ក្រោមកម្មវិធី «ជំនួយសង្គមជាសាច់ប្រាក់ ក្រោយពេលបិទខ្ទប់» ជូនរួចហើយ។ យន្តការ, នីតិវិធី និង កាលបរិច្ឆេទនៃការបើកផ្តល់អន្តរាគមន៍ជំនួយសង្គមខាងលើនេះ នឹងត្រូវបានកំណត់នៅក្នុងសេចក្តីសម្រេចរបស់ក្រុមបឹ្រក្សាជាតិគាំពារសង្គម។ បើតាមសេចក្តីប្រកាសព័ត៌មាន គ្រួសារប្រជាពលរដ្ឋគោលដៅ នៅរាជធានីភ្នំពេញ, ក្រុងតាខ្មៅ និងក្រុងព្រះសីហនុ ដែលទទួលបានការឧបត្ថម្ភនេះ រួមបញ្ចូលនូវ៖ គ្រួសារអ្នកបើកបរ, កម្មករសំណង់, អ្នកលក់ដូរតាមផ្លូវ, បុគ្គលិកលក់ដូរតាមផ្សារ, អ្នករើសសំរាម និងអ្នកធ្វើការផ្នែកសេវាកម្សាន្តជាដើម ដែលនឹងទទួលបានការវាយតម្លៃ ដោយអាជ្ញាធរមូលដ្ឋាន ដោយមានការគាំទ្រពីកម្លាំងស្ម័គ្រចិត្ត ក្រោមការចាត់ចែង និងសម្របសម្រួលដោយក្រសួងផែនការ តាមរយៈការធ្វើកិច្ចសម្ភាស តាមទូរស័ព្ទ សម្រាប់តំបន់ដែលមិនទាន់មានសុវត្ថិភាពពីការឆ្លងជំងឺកូវីដ-១៩ ឬតាមរយៈការធ្វើកិច្ចសម្ភាសន៍ផ្ទាល់មុខ សម្រាប់តំបន់ដែលមានសុវត្ថិភាព ពីការឆ្លងជំងឺកូវីដ-១៩ ។ រាជរដ្ឋាភិបាលបានកំណត់ថា គ្រួសារប្រជាពលរដ្ឋគោលដៅនៅរាជធានីភ្នំពេញ, ក្រុងតាខ្មៅ និងក្រុងព្រះសីហនុ ដែលត្រូវបានកំណត់អត្តសញ្ញាណ នឹងទទួលបានរបបឧបត្ថម្ភជាសាច់ប្រាក់ សម្រាប់ជួយសម្រាលបន្ទុកថ្លៃស្បៀងអាហារ និងសម្រាប់ជួយបង់ថ្លៃទឹកស្អាត និងអគ្គិសនី ក្នុងកម្រិតអប្បបរមា សរុបមួយលើកគត់ តាមរយៈធនាគារវីង (Wing) ទៅតាមទំហំគ្រួសារ។ ក្នុងនោះសមាជិកគ្រួសារម្នាក់ បូកបញ្ចូលទាំងថ្លៃស្បៀងអាហារ, ថ្លៃទឹកស្អាត២ខែ និងថ្លៃអគ្គិសនី២ខែ ទទួលបានប្រាក់សរុបចំនួន១៥៦,០០០រៀល។ សមាជិកគ្រួសារ ២-៣នាក់ បូកបញ្ចូលទាំងថ្លៃស្បៀងអាហារ, ថ្លៃទឹកស្អាត២ខែ និងថ្លៃអគ្គិសនី២ខែ ទទួលបានប្រាក់សរុបចំនួន២៤៣,៧០០រៀល។ សមាជិកគ្រួសារ៤នាក់ឡើង បូកបញ្ចូលទាំងថ្លៃស្បៀងអាហារ, ថ្លៃទឹកស្អាត២ខែ និងថ្លៃអគ្គិសនី២ខែ ទទួលបានប្រាក់សរុបចំនួន៣១១,០០០រៀល។ សម្រាប់កម្មករ-និយោជិត បម្រើការនៅតាមរោងចក្រ-សហគ្រាស នៅក្នុងវិស័យកាត់ដេរ សម្លៀកបំពាក់, ស្បែកជើង និងកាបូប នៅក្នុងតំបន់បិទខ្ទប់ ដូចបានកំណត់ខាងលើ នឹងទទួលបានការឧបត្ថម្ភមួយលើកគត់ ចំនួន១៦ម៉ឺនរៀល/ម្នាក់ ដែលនឹងត្រូវបានផ្តល់ជូន តាមរយៈយន្តការមានស្រាប់ ដែលក្រសួងការងារ និងបណ្តុះបណ្តាលវិជ្ជាជីវៈ កំពុងអនុវត្តផ្តល់ជំនួយគាំទ្រសម្រាប់ករណីព្យួរការងារបណ្តោះអាសន្ន។ ដោយឡែក សម្រាប់គ្រួសារប្រជាពលរដ្ឋដែលមានបណ្ណសមធម៌ ប្រភេទ «ក្រ-១» និង «ក្រ-២» នៅក្នុងតំបន់បិទខ្ទប់ដូចបានកំណត់ខាងលើ និងដែលកំពុងបន្តទទួលបាននូវជំនួយឧបត្ថម្ភជាសាច់ប្រាក់ សម្រាប់ទ្រទ្រង់ជីវភាពពីរដ្ឋជារៀងរាល់ខែ គឺនឹងមិនទទួលបាននូវរបបជំនួយឧបត្ថម្ភបន្ថែមទៀតទេ។ សូមជម្រាបថា នេះគឺជាការឧបត្ថម្ភជាសាច់ប្រាក់បន្ថែមរបស់រាជរដ្ឋាភិបាល ខណៈស្បៀងអាហារ រួមមាន អង្ករ, មី, ត្រីខកំប៉ុង, ទឹកត្រី និង/ឬ ទឹកស៊ីអ៊ីវ នៅតែបន្ដឧបត្ថម្ភជូនដល់គ្រួសារប្រជាពលរដ្ឋងាយរងគ្រោះ, ប្រជាពលរដ្ឋក្រីក្រ, កម្មករ-និយោជិត និងគ្រួសារប្រជាពលរដ្ឋផ្សេងទៀត ដែលមានកម្រិតជីវភាពទាប និងជួបប្រឈមនឹងការលំបាក ហើយកំពុងរស់នៅក្នុងតំបន់ភូមិសាស្រ្តបិទខ្ទប់ដដែល៕ រក្សាសិទ្ធិដោយ៖បញ្ញាស័ក្តិ	2021-05-11T19:05:10+07:00	cen.com.kh	https://cen.com.kh/archives/333312.html
6e3a31c6-4cf8-4d0e-86de-c923c3707a92	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ៥នាក់បន្ថែមទៀត ដោយសារជំងឺកូវីដ១៩	ក្រសួងសុខាភិបាល នៅព្រឹកថ្ងៃទី១១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស៥នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមថ្ងៃទី១១ ខែឧសភា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើនរហូតដល់១៣១នាក់ នៅទូទាំងប្រទេស៕	2021-05-11T18:34:00+07:00	freshnewsasia.com	https://m.freshnewsasia.com/index.php/en/localnews/197329-2021-05-11-04-34-47.html
f8fda7c1-febf-4712-8cda-67a5e16c9517	កម្ពុជា មានអ្នកឆ្លងកូវីដថ្មី ចំនួន៤៨០នាក់ ជាថ្មី ៣៥០នាក់ និងស្លាប់៥នាក់ទៀត	ក្នុងចំណោមអ្នកឆ្លងថ្មី៤៨០នាក់ មានករណីឆ្លងសហគមន៍ ៤៧០ នាក់ និងអ្នកដំណើរពីបរទេស១០នាក់ ។ សូមបញ្ជាក់ថា គិតត្រឹមព្រឹក ថ្ងៃទី១១ ខែឧសភា ឆ្នាំ២០២១ នេះ កម្ពុជាមានអ្នកឆ្លង សរុបចំនួន២០២២៣នាក់ អ្នកជាសះស្បើយ ចំនួន៨១៧០នាក់ និងអ្នកស្លាប់១៣១នាក់ ៕	2021-05-11T18:32:00+07:00	dap-news.com	https://dap-news.com/national/2021/05/11/145204/
ab1da7b2-886c-45ea-a9a0-81f0d43835a5	អាជ្ញាធរខេត្តបាត់ដំបង សម្រេចបិទខ្ទប់ផ្ទះ៥ខ្នង នៅស្រុកគាស់ក្រឡ ក្រោយរកឃើញពាក់ព័ន្ធ អ្នកវិជ្ជមានកូវីដ១៩	No Content	2021-05-11T18:28:00+07:00	dap-news.com	https://dap-news.com/national/2021/05/11/145192/
8ae5fbab-4d44-405d-aef7-e2390a62185b	BREAKING: សហរដ្ឋអាមេរិក៖ មនុស្សជាង ៣ម៉ឺននាក់ទៀតឆ្លងកូវីដ-១៩ និងអ្នកជំងឺ ៣៧០នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៣០,១៥២នាក់ទៀតបានឆ្លងជំងឺ COVID-19 ខណៈអ្នកជំងឺ ៣៧០នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី១១ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,៥១៥,៣០៨ករណី ក្នុងនោះមានអ្នកស្លាប់សរុបចំនួន ៥៩៦,១៧៩នាក់ និងជាសះស្បើយឡើងសរុប ២៦,៥០៧,៤២៧នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅថ្ងៃចន្ទសប្តាហ៍នេះ (ពេលវេលានៅវ៉ាស៊ីនតោន) រដ្ឋបាលឱសថ និងចំណីអាហារ (FDA) នៃសហរដ្ឋអាមេរិក បានអនុម័តឲ្យប្រើវ៉ាក់សាំងបង្ការ COVID-19 របស់ក្រុមហ៊ុន Pfizer-BioNTech ទៅលើក្មេងៗវ័យជំទង់អាយុចន្លោះពី ១២-១៥ឆ្នាំ។ ការអនុម័តនេះត្រូវបានគេមើលឃើញថា នឹងជួយជំរុញការចាក់វ៉ាក់សាំង នៅទូទាំងសហរដ្ឋអាមេរិក ឲ្យមានសន្ទុះកើនឡើងវិញ ខណៈជាងមួយសប្តាហ៍ចុងក្រោយនេះ អត្រានៃការចាក់វ៉ាក់សាំងប្រចាំថ្ងៃ បានធ្លាក់ចុះជាលំដាប់។ គួរបញ្ជាក់ថា គិតត្រឹមថ្ងៃទី១០ ខែសភា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុប ២៦០លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៥២.១១លាននាក់ (៤៦.៣%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១១៤.២៦លាននាក់ (៣៤.៨% នៃចំនួនប្រជាជនសរុប) បានទទួលការចាក់គ្រប់ដូស៕	2021-05-11T17:46:00+07:00	freshnewsasia.com	https://m.freshnewsasia.com/index.php/en/internationalnews/197319-2021-05-11-03-46-43.html
67016334-7318-438e-a5e7-259de05f9d4e	លោក សុខ ឥសាន៖ សម រង្ស៊ី ពេលពលរដ្ឋខ្វះខាត ក្នុងវិបត្តិកូវីដគ្មានអើពើ តែពេលរដ្ឋាភិបាល ដោះស្រាយរួច ទើបឆោរឡោររកស្បៀងជួយ (Video)	តាមរយៈបណ្តាញទំនាក់ទំនង សង្គមតេឡេក្រាមនៅព្រឹកថ្ងៃទី១១ ខែឧសភា ឆ្នាំ២០២១នេះ លោក សុខ ឥសាន បានថ្លែងថា “នៅពេលដែលប្រជាជនខ្វះខាត់ជីវភាព ទណ្ឌិតមេឧទ្ទាមក្រៅច្បាប់ អត់អើពើទេមានតែរារាំង តែនៅពេលដែលរាជរដ្ឋាភិបាលកម្ពុជា ដោះស្រាយរួចហើយ ទើបធ្វើឯងឆោរឡោររកស្បៀង” ។ ជាមួយគ្នានេះ លោកថាឲ្យលោក សម រង្ស៊ីបន្តថា ទណ្ឌិតមេឧទ្ទាមក្រៅច្បាប់នេះ បានតាំងខ្លួនជាចៅហ្វាយ របស់ប្រទេសមួយចំនួនដោយចេញ មកបង្គាប់បញ្ជាឲ្យធ្វើតាមខ្លួន។ ពាក់ព័ន្ធនឹងការបិទភ្នំពេញ និងតាខ្មៅនាពេលកន្លងមកដែលលោក សម រង្ស៊ីវាយប្រហារនោះ ត្រូវបានលោក សុខ ឥសាន ថ្លែងទៀតថា គឺទណ្ឌិតមេឧទ្ទាមក្រៅច្បាប់រិះគន់តែកម្ពុជា តែមិនហ៊ានមាត់លើរដ្ឋាភិបាល បារាំងដែលបិទបើកៗ ប្រទេសបារាំង២ដងជា៣ដង ពោលគឺអត់លឺមាត់ទាល់តែសោះ ។ លោកថា ការបង្រួមតំបន់បិទខ្ចប់នៅរាជធានីភ្នំពេញ ធ្វើឡើងស្របទៅតាមសភាពការណ៍ជាក់ស្តែង ដែលកូវីដ១៩ថយចុះ ។ ការមានប្រសាសន៍របស់លោក សុខ ឥសាន នេះបន្ទាប់ពីវិទ្យុអាស៊ីសេរីផ្សាយថា “លោក សម រង្ស៊ី ផ្ញើលិខិតមួយច្បាប់ជូន សមាជិកសភាសហរដ្ឋអាមេរិកដោយ ស្នើសុំឲ្យជួយអន្តរាគមន៍ដល់ ប្រជាជនកម្ពុជាដែលកំពុងរងគ្រោះ ក្នុងវិបត្តិជំងឺកូវីដ១៩។ លោក សម រង្ស៊ី លើកឡើងថា ក្នុងនាមជាជនជាតិខ្មែរ ដែលត្រូវបានប្រជាពលរដ្ឋ បោះឆ្នោតឲ្យធ្វើជាតំណាងរបស់ពួកគាត់ រយៈពេល ២៥ឆ្នាំមកនេះ លោកអំពាវនាវដល់សមាជិកសភា សហរដ្ឋអាមេរិកឲ្យជួយគិតគូរដល់កង្វល់ ទាំងឡាយជុំវិញស្ថានភាពអាសន្ន ដែលពលរដ្ឋ ២លាន៣ សែននាក់ ក្នុងរាជធានីភ្នំពេញ និងក្រុងតាខ្មៅនៃខេត្តកណ្តាល កំពុងទទួលរងគ្រោះ”។ សូមបញ្ជាក់ថា ដោយសារការផ្ទុះខ្លាំងនៃជំងឺកូវីដ១៩ ក្នុងសហគមន៍ជាលើកទី៣នោះ រាជរដ្ឋាភិបាលកម្ពុជាបានសម្រេច ការបិទខ្ទប់ពីការឆ្លងខេត្តមួយ ទៅខេត្តមួយទាំងស្រុងជាពិសេសភ្នំពេញ និងតាខ្មៅកាលពីថ្ងៃទី១៥ មេសា ហើយស្ថានភាពធូរស្រាលវិញ ក៏បានបើកឲ្យដំណើរការឡើងវិញ លើកលែងតែតំបន់មួយចំនួន ផ្ទុះខ្លាំងក៏នៅតែបន្តរឹតត្បិត ៕	2021-05-11T17:19:00+07:00	dap-news.com	https://dap-news.com/national/2021/05/11/145150/
59b8633d-d12d-4ef4-99a2-09b294cfc5ce	BREAKING: ខេត្តតាកែវ រកឃើញ និងបង្ហាញអត្តសញ្ញាណមនុស្ស៣៩នាក់បន្ថែមទៀត ដែលវិជ្ជមានជំងឺកូវីដ១៩	រដ្ឋបាលខេត្តតាកែវ នៅព្រឹកថ្ងៃទី១១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មានប្រកាសពីការរកឃើញ និងបង្ហាញអត្តសញ្ញាណមនុស្ស ចំនួន៣៩នាក់បន្ថែមទៀត វិជ្ជមានជំងឺកូវីដ១៩។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅមុននេះបន្ដិច។ ជាមួយគ្នានេះ រដ្ឋបាលខេត្តតាកែវ ក៏សូមអំពាវនាវដល់អ្នកពាក់ព័ន្ធដោយផ្ទាល់ និងដោយប្រយោលនឹងអ្នកវិជ្ជមានជំងឺកូវីដ សូមរួសរាន់ទំនាក់ទំនងមកអាជ្ញាធរ ឬមណ្ឌលសុខភាពដែលនៅកៀកបំផុតដើម្បីយកសំណាកវិភាគរកមេរោគកូវីដ១៩ និងធ្វើចត្តាឡីស័កនៅមណ្ឌលចត្តាឡីស័កខេត្ត ក្រុង ស្រុក ឬនៅផ្ទះដោយខ្លួនឯងឲ្យបានត្រឹមត្រូវ។ ជាមួយគ្នានេះ សូមប្រជាពលរដ្ឋអនុវត្តឲ្យបានខ្ជាប់ខ្ជួន តាមការណែនាំរបស់ក្រសួងសុខាភិបាល និងវិធានការ «៣ការពារ និង៣កុំ» របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា៕	2021-05-11T16:41:00+07:00	freshnewsasia.com	https://m.freshnewsasia.com/index.php/en/localnews/197311-2021-05-11-02-41-52.html
a86c1327-8653-411e-a852-a3393fb11b56	BREAKING: ខេត្តកំពង់ចាម រកឃើញ និងបង្ហាញអត្តសញ្ញាណមនុស្ស២១នាក់បន្ថែមទៀត ដែលវិជ្ជមានជំងឺកូវីដ១៩	រដ្ឋបាលខេត្តកំពង់ចាម នៅព្រឹកថ្ងៃទី១១ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មានប្រកាសពីការរកឃើញ និងបង្ហាញអត្តសញ្ញាណមនុស្ស ចំនួន២១នាក់បន្ថែមទៀត វិជ្ជមានជំងឺកូវីដ១៩ ក្នុងនោះមានទាំងកម្មករ កម្មការិនីររោងចក្រផងដែរ។ រដ្ឋបាលខេត្តកំពង់ចាម បញ្ជាក់ថា អ្នកដែលទើបរកឃើញវិជ្ជមានជំងឺកូវីដ១៩ ទាំង២១នាក់នេះ មានកម្មករ កម្មការិនីរោងចក្រនៅស្រុកបាធាយ ចំនួន១២នាក់, ស្រុកកងមាស ចំនួន៧នាក់ និងស្រុកចំការលើ ចំនួន២នាក់។ ក្នុងសេចក្ដីប្រកាសព័ត៌មានដដែលនោះ បន្ថែមទៀតថា កម្មករ កម្មការិនីរោងចក្រ លី ឈាងខប នៅស្រុកបាធាយ ដែលមានការសង្ស័យចំនួន៤២៥នាក់ ទទួលបានលទ្ធផលវិជ្ជមានចំនួន១២នាក់ និងការធ្វើតេស្ដរហ័សលើអ្នកដែលសង្ស័យបានប៉ះពាល់នឹងអ្នកវិជ្ជមានកូវីដ១៩ ចំនួន២២១នាក់ រកឃើញវិជ្ជមានចំនួន៨នាក់។ ជាមួយគ្នានេះ រដ្ឋបាលខេត្តកំពង់ចាម កំពុងបន្ដស្វែងរកទីតាំង និងអ្នកប៉ះពាល់ជាមួយអ្នកជំងឺកូវីដ១៩បន្ថែមទៀត និងសូមអំពាវនាវដល់អ្នកពាក់ព័ន្ធសូមទៅពិនិត្យសុខភាព យកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈទូរស័ព្ទលេខ 070 828 788 / 012 736 755៕	2021-05-11T16:37:00+07:00	freshnewsasia.com	https://m.freshnewsasia.com/index.php/en/localnews/197310-2021-05-11-02-37-44.html
0cc257da-bd6a-46cf-b2b2-7693aa8a8bc7	អុញនោះ ! សម្តេច ទៀ បាញ់ បញ្ជាឲ្យស្រាវជ្រាវរកមុខអ្នកឆ្លងកូវីដហើយ រួចមកចាក់វ៉ាក់សាំង ដើម្បីផ្តន្ទាទោសតាមច្បាប់	តាមរយៈសារជាសំឡេងដែលផ្សព្វផ្សាយនៅថ្ងៃនេះ របស់សម្តេចពិជ័យសេនា បានឲ្យដឹងថា«តាមព័ត៌មានមកថា មានអ្នកខ្លះបានដឹងខ្លួនថា មានឆ្លងជំងឺកូវីដហើយ នៅតែបណ្តោយឲ្យមកចាក់វ៉ាក់សាំងនេះ។ ខ្ញុំយល់ឃើញថា រឿងនេះត្រូវតែផ្សព្វផ្សាយទូទៅតែម្តង សមត្ថកិច្ចដែលមានការជាប់ពាក់ព័ន្ធទាំងអស់បើសិនជាបណ្តោយឲ្យមនុស្សដែលមានជំងឺកូវីដ១៩ហើយ បណ្តោយឲ្យមកចាក់វ៉ាក់សាំងទៀតនោះគឺ ទទួលខុសត្រូវចំពោះមុខច្បាប់យើងមានច្បាប់ហើយ។ នេះជាចេតនាហើយដើម្បីចម្លងទៅអ្នកដ៏ទៃ ។ នេះគឺទង្វើដ៏ខុសច្បាប់ធ្ងន់ធ្ងរជាទីបំផុតមិនមែនត្រឹមតែរំលឹកទេ។ ឥឡូវនេះត្រូវតែស្រាវជ្រាវរកតែម្តង បើសិនបើមានហេតុការណ៍នឹងមែន ត្រូវតែយកពួកគេមកទទួលខុសត្រូវចំពោះមុខច្បាប់»។ សម្តេចពិជ័យសេនា បញ្ជាក់ថា«នេះមិនមែនជារឿងធម្មតាទេ នាំការចម្លងដល់អ្នកប្រតិបត្តិការ អាហ្នឹងខូចខាតធ្ងន់ធ្ងរណាស់ដល់ការងារ។ ខ្ញុំសូមឲ្យចាត់ចែងចំពោះបញ្ហានេះឲ្យបានច្បាស់លាស់ បើសិនជាដឹងច្បាស់លាស់ហើយមានឆ្លងកូវីដក្នុងខ្លួនហើយ បែរជានាំមកចាក់វ៉ាក់សាំងទៀត គឺទទួលខុសត្រូវតែម្តង។ គ្រប់គ្នាត្រូវយកចិត្តទុកដាក់និងដំណើរការរឿងនេះឲ្យបានម៉ត់ចត់ជាទីបំផុត»៕	2021-05-11T16:33:30+07:00	kbnnews.com	https://kbn.news/archives/221294
31313a63-4e6a-466e-bfc6-e46bdb0bcd08	អូស្ដ្រាលី ផ្ដល់ថវិកា៤លានដុល្លារអូស្ត្រាលី ទៀតពង្រឹងភាពធន់ និងឆ្លើយតបចំពោះ វិបត្តិកូវីដ-១៩នៅកម្ពុជា	តាមសេចក្ដីប្រកាសព័ត៌មានរបស់ស្ថានទូតអូស្ដ្រាលី ប្រចាំកម្ពុជា កាលពីថ្ងៃទី១០ ខែឧសភា ឆ្នាំ២០២១បានឲ្យដឹងថា ថវិកាផ្តល់នេះ ជាថវិកាបន្ថែមលើមូលនិធិពង្រឹងភាពធន់របស់អូស្ត្រាលី-UNDP ដែលជាយន្តការមួយប្រកបដោយភាពទន់ភ្លន់ដែលបាននឹងកំពុងផ្តល់ការគាំទ្រដល់កម្ពុជា ក្នុងការឆ្លើយតប និងស្តារផលប៉ះពាល់ សង្គមសេដ្ឋកិច្ចបង្កឡើងដោយសារការរាតត្បាតជាសកលនៃជំងឺកូវីដ-១៩។ ថវិកា៤លានដុល្លារអូស្ត្រាលីបន្ថែមនេះ ក៏នឹងត្រូវប្រើប្រាស់សម្រាប់បន្តការអនុវត្តការងារពង្រឹងកម្មវិធី ជំនួយសង្គម និងគាំទ្រដល់អាជីវកម្មនៅក្នុងស្រុក ដើម្បីសម្របខ្លួនទៅស្ថានភាពដែលពួកគេជួបប្រទះ អំឡុងពេលដែលមានការរាតត្បាតជាសកលនៃជំងឺនេះ ព្រមទាំងអាទិភាពដទៃទៀតដែលនឹងត្រូវកំណត់ តាមរយៈការពិគ្រោះយោបល់ជាមួយនឹងរាជរដ្ឋាភិបាលកម្ពុជា និងសង្គមស៊ីវិល។ លោក Nick Beresford នាយក UNDP ប្រចាំកម្ពុជា មានប្រសាសន៍ថា អូស្ត្រាលីគឺជាប្រទេសដែល នាំមុខគេក្នុងការផ្តល់ជំនួយអភិវឌ្ឍន៍យ៉ាងមានប្រសិទ្ធភាព និងទាន់ពេលវេលា ហើយអូស្ត្រាលីបានធ្វើបែបនេះតាមរយៈកម្មវិធីវៃឆ្លាតដែលបត់បែនទៅតាមកាលៈទេសៈជាក់ស្ដែង។ ដោយឡែកលោក Pablo_Kang ឯកអគ្គរាជទូតអូស្ត្រាលីប្រចាំកម្ពុជាបានថ្លែងថា «កូវីដ-១៩ នាំមកនូវ បញ្ហាប្រឈមបន្ទាន់ចំពោះមុខជាច្រើន ដល់សេដ្ឋកិច្ចកម្ពុជា ក៏ដូចជាជីវភាពរស់នៅរបស់ប្រជាពលរដ្ឋ។ ក្នុងនាម ជាដៃគូ និងមិត្តភ័ក្ត្រយូរអង្វែងរបស់ប្រទេសនេះ យើងចង់ធ្វើអ្វីដែលអាចធ្វើទៅបាន ដើម្បីសម្រាលផលប៉ះពាល់ ទាំងនេះ ជាពិសេសផលប៉ះពាល់មកលើក្រុមមនុស្សដែលងាយរងគ្រោះជាងគេ”៕	2021-05-11T16:27:00+07:00	dap-news.com	https://dap-news.com/national/2021/05/11/145127/
d9fcc0cc-09a9-415b-9b09-a9d401368610	រកឃើញអ្នកឆ្លង ជំងឺកូវីដ១៩ថ្មី ចំនួន២១នាក់ទៀត នៅខេត្តកំពង់ចាម	ភ្នំពេញ៖ រដ្ឋបាលខេត្តកំពង់ចាម បានចេញសេចក្តីប្រកាសព័ត៌មាន ស្តីពី ករណីរកឃើញវិជ្ជមានកូវីដ-១៩ ចំនួន២១នាក់ (១២នាក់ ជាកម្មករ កម្មការិនីរោងចក្រ លីឈាងខប ស្រុកបាធាយ និង ០៩នាក់ ជាអ្នកប៉ះពាល់អ្នកវិជ្ជមានកូវីដ-១៩ ក្នុងនោះស្រុកកងមាស ០៧នាក់ និងស្រុកចំការលើ ០២នាក់) ក្នុងថ្ងៃទី ១០ ខែឧសភា ឆ្នាំ២០២១។	2021-05-11T16:25:00+07:00	dap-news.com	https://dap-news.com/national/2021/05/11/145123/
c774b38f-1e98-4b00-880a-da3497dd512a	បញ្ឈប់ទម្លាប់ហូបអាហារទាំងនេះភ្លាម បើមិនចង់កើតជំងឺលើសឈាមទាំងក្មេងវ័យ	ជំងឺលើសឈាមគឺជាកត្តាឈានមុខគេចំពោះបញ្ហាសុខភាពធ្ងន់ធ្ងររួមមាន ការគាំងបេះដូងនិងជំងឺដាច់សរសៃឈាមខួរក្បាល។ ទម្លាប់នៃរបបអាហាររបស់អ្នក ដើរតួយ៉ាងសំខាន់ក្នុងការវិវត្តទៅជាជំងឺលើសឈាម។ វេជ្ជបណ្ឌិតNicole Weinberg, MD គ្រូពេទ្យឯកទេសជំងឺបេះដូងនៅមជ្ឈមណ្ឌលសុខភាព Providence Saint John នៅ Santa Santa និយាយថា“ ប្រសិនបើអ្នកកំពុងញ៉ាំអាហារចៀនដូចជា សាច់មាន់បំពងនិងដំឡូងបារាំង អ្នកកំពុងតែបង្កើនហានិភ័យនៃជំងឺបេះដូង ដាច់សរសៃឈាមខួរក្បាលនិងទឹកនោមផ្អែម” ។ លោកបានព្រមានថា ថ្នាំទាំងអស់នៅក្នុងពិភពលោក មិនអាចប្រឆាំងនឹងរបៀបរស់នៅដ៏អាក្រក់បានទេ ។ សូដ្យូមអាចមានឥទ្ធិពលលើសម្ពាធឈាមរបស់អ្នក ហើយមនុស្សគ្រប់គ្នាជាទូទៅចូលចិត្តប្រើប្រាស់ដោយឥតដឹងខ្លួន។ ប្រមាណជា ៩០% នៃប្រជាជននៅសហរដ្ឋអាមេរិកប្រើប្រាស់បរិមាណសូដ្យូមច្រើនពេក។ មានបរិមាណដ៏ច្រើននៃសូដ្យូមលាក់ទុកក្នុងអាហារឧទាហរណ៍ដូចជាម្រេចក្រូចឆ្មារ អំបិល ខ្ទឹមសនិងគ្រឿងផ្សំផ្សេងៗទៀត។ ប្រសិនបើអ្នកចង់បន្ថយហានិភ័យនៃជំងឺលើសឈាម កាត់បន្ថយការទទួលទានជាតិសូដ្យូម ដោយមានគោលដៅមិនលើសពី ១៥០០ មិល្លីក្រាមក្នុងមួយថ្ងៃ ។ ក្នុងចំណោមការសិក្សាលើមនុស្សពេញវ័យចំនួន ១៧,០០០ នាក់នៅសហរដ្ឋអាមេរិកអ្នកដែលទទួលទានភេសជ្ជៈចន្លោះពី ៧ ទៅ ១៣ កែវក្នុងមួយសប្ដាហ៍ មានអត្រាខ្ពស់នៃជំងឺលើសឈាមខ្ពស់។ ការប្រើប្រាស់គ្រឿងស្រវឹងអាចនាំឲ្យមានការថយចុះមុខងារតម្រងនោម ដែលអាចបណ្ដាលឲ្យមានសំពាធឈាមឡើងខ្ពស់ ។ ស្ករគឺជាការរលាកនិងបង្កើនហានិភ័យនៃជំងឺសរសៃឈាមបេះដូង។ ប្រសិនបើអ្នកចង់ឲ្យសំពាធឈាមឈានដល់កម្រិតមួយដែលមានសុខភាពល្អ នោះការកំណត់កម្រិតជាតិស្កររបស់អ្នកគឺជាកន្លែងដែលត្រូវចាប់ផ្ដើម។ បើយោងតាមការស្រាវជ្រាវដែលបានបង្ហាញនៅក្នុងកិច្ចប្រជុំសមាគមបេះដូងអាមេរិកឆ្នាំ ២០១៨ បង្ហាញថា សាច់គឺជាអ្នកចូលរួមចំណែកដ៏សំខាន់ក្នុងបញ្ហាសំពាធឈាម។ ការចម្អិនសាច់នៅសីតុណ្ហភាពខ្ពស់ រួមចំណែកដល់ហានិភ័យនៃជំងឺលើសឈាម៕	2021-05-11T16:08:00+07:00	kampucheathmey.com	https://www.kampucheathmey.com/health/118411
3692ee36-2885-4f38-85d5-4373e90905b4	ព្រៃវែងទៀត ! ប្តីប្រពន្ធ២នាក់ ជិះម៉ូតូឌុបគ្នាពីភ្នំពេញទៅដល់ស្រុក រកឃើញឆ្លងជំងឺកូវីដ	កាលពីថ្ងៃទី១០ ខែឧសភា ឆ្នាំ២០២១ វេលាម៉ោង៣រសៀល អាជ្ញាធរ និងក្រុមគ្រូពេទ្យខេត្តព្រៃវែង បានចុះយកសំណាកប្រជាពលរដ្ឋ២នាក់ប្តីប្រពន្ធ លទ្ធផលវិជ្ជមានកូវីដ ដែលទើបតែជិះម៉ូតូឌុបគ្នាពីភ្នំពេញ នៅចំណុចសង្កាត់ចាក់អង្រែលើខណ្ឌមានជ័យ រាជធានីភ្នំពេញ ទៅស្រុកកំណើត។ ប្តីប្រពន្ធ ដែលរកឃើញផ្ទុកជំងឺកូវីដនេះ មានឈ្មោះ អន សុផាត ភេទប្រុស អាយុ៤០ឆ្នាំ (ប្តី) និងប្រពន្ធឈ្មោះចាន់ សំអាង អាយុ៣៥ឆ្នាំ មានទីលំនៅភូមិ ភ្លយ សង្កាត់ តាកោ ក្រុងព្រៃវែង ខេត្តព្រៃវែង ។ អាជ្ញាធរបញ្ជាក់ថា ប្តីប្រពន្ធអ្នកទាំង២ ធ្វើដំណើរម៉ូតូផ្ទាល់ខ្លួន ចេញពីចាក់អង្រែលើ តាមផ្លូវជាតិលេខ ០១ រួចកាត់តាមស្រុក ល្វាឯម ឆ្លងដរផ្លូវត្រី រវាងស្រុកល្វាឯម នឹងស្រុកពោធិ៍រៀង ខេត្តព្រៃវែង រួចបន្តដំណើរតាមផ្លូវលំស្រុកពោធិ៍រៀង រហូតមកដល់ផ្ទះ នៅវេលាម៉ោង ១៥ :២០នាទី។ ពេលទៅដល់ ស្រ្តីជាប្រពន្ធឈ្មោះ ចាន់ សំអាង (មានអាការៈក្ដៅខ្លួនហត់ និងក្អក)ដោយមានការសង្ស័យក្រុមគ្រួសារបានយកសាមីខ្លួនទៅព្យាបាលនៅមន្ទីរពេទ្យពេទ្យបង្អែកខេត្តព្រៃវែង។ ក្រោយគ្រូពេទ្យធ្វើការពិនិត្យយក សំណាករកឃើញថា លទ្ធផលឈ្មោះខាងលើទាំងពីនាក់ប្ដីប្រពន្ធ មានវិជ្ជកូវីដ -១៩ នៅព្រឹកថ្ងៃទី១១ ខែឧសភា ឆ្នាំ២០២១៕	2021-05-11T15:52:03+07:00	kbnnews.com	https://kbn.news/archives/221285
aaa60043-6898-409f-9fcb-fb743b3737c1	រកឃើញអ្នកឆ្លង ជំងឺកូវីដ-១៩ ថ្មី ចំនួន២នាក់ នៅស្រុកពួកនិងក្រុងសៀមរាប	រដ្ឋបាលខេត្តបានបញ្ជាក់ថា អ្នកវិជ្ជមានជំងឺកូវីដ-១៩ ខាងលើមានឈ្មោះដូចខាងក្រោម៖ ១- ឈ្មោះ ម៉ាក់ ភា ភេទប្រុស អាយុ៣៦ឆ្នាំ មានអាសយដ្ឋាននៅភូមិប្រឡាយ ឃុំខ្នាត ស្រុកពួក មានទំនាក់ទំនងជាមួយ ស៊ាង គឹមសាន ដែលវិជ្ជមានជំងឺកូវីដ-១៩ និងមរណភាព កាលពីថ្ងៃទី៣ ខែឧសភា ឆ្នាំ២០២១។ ២- ឈ្មោះ លី លាងស្រ៊ី ភេទប្រុស អាយុ៣៩ឆ្នាំ មានអាសយដ្ឋាននៅភូមិគោកដូង សង្កាត់ទឹកវិល ក្រុងសៀមរាប ធ្វើដំណើរមកពីខេត្តព្រះសីហនុ កាលពីថ្ងៃទី៩ ខែឧសភា ឆ្នាំ២០២១ ត្រូវជាស្វាមីរបស់ សន ណារី ដែលវិជ្ជមានជំងឺកូវីដ-១៩ កាលពីថ្ងៃទី៩ ខែឧសភា ឆ្នាំ២០២១។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន៧៥នាក់ បានព្យាបាលជាសះស្បើយចំនួន២០នាក់ ស្លាប់១នាក់ និង៥៤នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប៕	2021-05-11T15:41:00+07:00	dap-news.com	https://dap-news.com/national/2021/05/11/145102/
e2867ce8-d09a-4c99-83f5-2e2f06c81872	BREAKING: ខេត្តតាកែវ ប្រកាសរកឃើញ និងបង្ហាញអត្តសញ្ញាណមនុស្សចំនួន៣៥នាក់បន្ថែមទៀត ដែលឆ្លងជំងឺកូវីដ១៩	ស្នងការដ្ឋាននគរបាលខេត្តតាកែវ បានបង្ហាញអត្តសញ្ញាណមនុស្សចំនួន៣៥នាក់បន្ថែមទៀត ដែលបានឆ្លងជំងឺកូវីដ១៩។ នេះបើតាមរបាយការណ៍ ដែលបណ្ដាញព័ត៌មាន Fresh News ទទួលបាន នៅព្រឹកថ្ងៃទី១១ ខែឧសភា ឆ្នាំ២០២១នេះ។ របាយការណ៍របស់ស្នងការដ្ឋាននគរបាលខេត្តតាកែវ បានបង្ហាញថា អ្នកជំងឺទាំង៣៥នាក់នេះរួមមាន៖ នៅស្រុកសំរោងមានចំនួន១២នាក់, នៅស្រុកព្រៃកប្បាសចំនួន១៥នាក់, នៅស្រុកបាទីចំនួន២នាក់, នៅស្រុកទ្រាំងចំនួន២នាក់, នៅស្រុកគិរីវង់ចំនួន២នាក់ និងនៅស្រុកត្រាំកក់ចំនួន២នាក់៕	2021-05-11T15:32:00+07:00	freshnewsasia.com	https://m.freshnewsasia.com/index.php/en/localnews/197303-2021-05-11-01-32-28.html
6d4fc4b2-57b3-45ac-bf87-4c3c799f9c2b	ត្រូវដឹង! ទាំងនេះជាអត្តសញ្ញាណអ្នកកើតជំងឺកូវីដ១៩ ចំនួន២៧នាក់ ដែលទើបរកឃើញឆ្លងថ្មីបន្ថែមទៀត	នៅថ្ងៃទី១១ ខែឧសភា ឆ្នាំ២០២១នេះ រដ្ឋបាលខេត្តព្រះសីហនុ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន២៧នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ ចង់ជ្រាបច្បាស់សូមអានសេចក្ដីលម្អិតដូចខាងក្រោមនេះ៖	2021-05-11T14:39:42+07:00	kbnnews.com	https://kbn.news/archives/221258
82416723-923c-4bc1-95a1-05d2d4902b2b	វីវរហើយ ! អ្នកហូប Pizza សាខាស្ទឹងមានជ័យ បុគ្គលិកទីនោះ កើតជំងឺកូវីដ	នៅមុននេះបន្តិច អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់ ប្រជាពលរដ្ឋ ដែលបានទៅ ឬមានទំនាក់ទំនងជាមួយបុគ្គលិកនៅ ហាង The Pizza Company សាខាស្ទឹងមានជ័យ ដែលស្ថិតនៅលើផ្លូវ២១៧ សង្កាត់ស្ទឹងមានជ័យ ខណ្ឌមានជ័យ ចាប់ពីថ្ងៃទី៣ ដល់ថ្ងៃទី០៧ ខែឧសភា ឆ្នាំ២០២១ មានអ្នកជំងឺកូវីដ១៩ ជាបុគ្គលិកធ្វើការនៅទីតាំងខាងលើនេះ។ អនុគណៈកម្មការស្រាវជ្រាវជំងឺកូវីដ១៩ សូមឲ្យបងប្អូនដែលបានទៅ ឬមានទំនាក់ទំនងជាមួយបុគ្គលិកនៅហាងខាងលើ សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងមានហានិភ័យនេះ៕	2021-05-11T14:24:33+07:00	kbnnews.com	https://kbn.news/archives/221242
b5d838c6-480a-4a65-ac3d-6a26691217a9	អូស្រ្តាលីផ្តល់ថវិកាបន្ថែមទៀត ដើម្បីប្រយុទ្ធប្រឆាំង នឹងជំងឺកូវីដ-១៩	ភ្នំពេញ ៖ អូស្រ្តាលីបានផ្តល់ថវិកាបន្ថែម ចំនួន ៤លានដុល្លារអូស្រ្តាលី ដើម្បីផ្តល់ការគាំទ្រជាបន្ទាន់ដល់ការឆ្លើយតបនិងការស្តារឡើងវិញរបស់ប្រទេសកម្ពុជា ពីជំងឺកូវីដ-១៩ តាមរយៈភាពជាដៃគូរបស់យើងជាមួយយូអិនឌីភី UNDP Cambodia។ ឯកឧត្តម Pablo Kang ឯកអគ្គរាជទូតអូស្ត្រាលីប្រចាំនៅប្រទេសកម្ពុជា បានមានប្រសាសន៍ថា “ជំងឺកូវីដ-១៩ ធ្វើឳ្យមានបញ្ហាប្រឈមបន្ទាន់ដល់សេដ្ឋកិច្ចកម្ពុជា និងជីវភាពរស់នៅរបស់ប្រជាជនក្នុងប្រទេស។ ក្នុងនាមជាដៃគូនិងមិត្តភក្តិយូរអង្វែង យើងចង់ធ្វើគ្រប់យ៉ាងដែលអាចធ្វើទៅបាន ដើម្បីបន្ថយផលប៉ះពាល់ទាំងនេះ ជាពិសេសទៅលើជនងាយរងគ្រោះបំផុត។” បើតាមសេចក្ដីប្រកាសព័ត៌មាន នៅ ថ្ងៃទី១០ ខែឧសភា ឆ្នាំ២០២១ រដ្ឋាភិបាលអូស្ត្រាលីបានចុះកិច្ចព្រមព្រៀងមួយ ជាមួយនឹង កម្មវិធីអភិវឌ្ឍន៍សហប្រជាជាតិ (UNDP) ដើម្បីផ្ដល់ថវិកា ៤ លានដុល្លារអូស្ត្រាលីបន្ថែមទៀត សម្រាប់កាត់បន្ថយផលប៉ះពាល់នៃជំងឺកូវីដ-១៩ មកលើសេដ្ឋកិច្ច និងពលរដ្ឋកម្ពុជា។ កិច្ចព្រមព្រៀងនេះនឹង ចាប់ផ្តើមអនុវត្តភ្លាមៗតែម្តង។ ថវិកាដែលផ្តល់នេះ គឺជាថវិកាបន្ថែមលើមូលនិធិពង្រឹងភាពធន់របស់អូស្ត្រាលី-UNDP ជាយន្តការមួយ ប្រកបដោយភាពទន់ភ្លន់ ដែលបាននឹងកំពុងផ្តល់ការគាំទ្រដល់កម្ពុជា ក្នុងការឆ្លើយតប និងស្តារផលប៉ះពាល់ សង្គមសេដ្ឋកិច្ច ដែលបង្កឡើងដោយសារការរាតត្បាតជាសកលនៃជំងឺកូវីដ-១៩។ គិតរហូតមកដល់ពេលបច្ចុប្បន្ននេះ មូលនិធិនេះបានបំពេញតួនាទីយ៉ាងសំខាន់ ក្នុងការពង្រីកការអនុវត្តកម្មវិធីឧបត្ថម្ភសាច់ប្រាក់ ដែលកម្ពុជាកំពុងអនុវត្ត ហើយដែលកន្លងមកបានផ្តល់សាច់ប្រាក់ចំនួន ២៩០ លានដុល្លារសហរដ្ឋអាមេរិក ដល់ប្រជាពលរដ្ឋទីទ័លក្រប្រមាណ ៦៩៣ ០០០ គ្រួសារនៅកម្ពុជាក្នុងអំឡុងពេល នៃការរាតត្បាតជាសកលនេះ។ ជាឧទាហរណ៍ អូស្ត្រាលីនិងUNDP បានផ្ដល់ការគាំទ្រដល់កម្មវិធីដ៏មានសារៈសំខាន់មួយនេះ របស់រាជរដ្ឋាភិបាលកម្ពុជាតាមរយៈការធ្វើលទ្ធកម្មឧបករណ៍ថាប្លេតចំនួន១៧០០គ្រឿង សម្រាប់ប្រើប្រាស់ក្នុងការកំណត់អត្តសញ្ញាណប្រជាពលរដ្ឋ រាប់សែនគ្រួសារដែលរងផលប៉ះពាល់ដោយសារជំងឺ កូវីដ-១៩ ដើម្បីឱ្យពួកគេអាចទទួលបានការឧបត្ថម្ភគាំទ្រនានា។ មូលនិធិនេះក៏បានធ្វើការយ៉ាងជិតស្និទ្ធជាមួយ ក្រសួងសេដ្ឋកិច្ច និងហិរញ្ញវត្ថុ ជុំវិញការបង្កើតគំរូសម្រាប់ព្យាករណ៍ និងវិភាគលើផលប៉ះពាល់នៃកូវីដ-១៩ ដើម្បី ផ្ដល់ជាព័ត៌មាន សម្រាប់ការដាក់ចេញនូវកញ្ចប់ថវិកាសង្គ្រោះ សម្រាប់ជួយដល់អ្នកដែលងាយរងគ្រោះជាងគេ។ មូលនិធិពង្រឹងភាពធន់នេះបានជួយសម្រួលឱ្យមានការបន្តការធ្វើពាណិជ្ជកម្មឆ្លងដែនប្រកបដោយ សុវត្ថិភាព តាមរយៈការផ្តល់នូវឧបករណ៍ការពារនិងសម្ភារអនាម័យសំខាន់ៗ ដល់អគ្គនាយកដ្ឋានគយនិងរដ្ឋ ករកម្ពុជា។ មូលនិធិនេះ ក៏បានជួយឱ្យអាជីវកម្មខ្នាតតូច អាចតភ្ជាប់ទំនាក់ទំនងជាមួយនឹងទីផ្សារពាណិជ្ជកម្មអ ឡេត្រូនិកតាមអ៊ីនធឺណេត ដើម្បីឱ្យអាជីវកម្មទាំងនេះនៅតែអាចបន្តដំណើរការរបស់ខ្លួន ក្នុងអំឡុងពេលដែល មានការអនុវត្តវិធានការបិទខ្ទប់ទីក្រុង និងមានលទ្ធភាពចូលប្រឡូកក្នុងសេដ្ឋកិច្ចឌីជីថលក្នុងរយៈពេលវែង។ លោក Nick Beresford នាយក UNDP ប្រចាំកម្ពុជា មានប្រសាសន៍ថា “អូស្ត្រាលី គឺជាប្រទេសដែល នាំមុខគេក្នុងការផ្តល់ជំនួយអភិវឌ្ឍន៍យ៉ាងមានប្រសិទ្ធភាព និងទាន់ពេលវេលាហើយប្រទេសអូស្ត្រាលីបានធ្វើ បែបនេះ តាមរយៈកម្មវិធីវៃឆ្លាត ដែលបត់បែនទៅតាមកាលៈទេសៈជាក់ស្ដែង។ រួមគ្នាយើងអាចឆ្លើយតបបាន យ៉ាងលឿនចំពោះវិបត្តិនេះ តាមរយៈការគាំទ្រដល់ការពង្រីកកម្មវិធីជំនួយសង្គមឱ្យបានឆាប់រហ័សដើម្បីឱ្យ ជំនួយឧបត្ថម្ភនានា បានដល់គ្រួសារដែលត្រូវការជំនួយជាងគេ ហើយក្នុងពេលជាមួយគ្នាក៏ការពារដំណើរការ ពាណិជ្ជកម្ម និងជីវភាពរស់នៅរបស់ប្រជាពលរដ្ឋផងដែរ។” ឯកឧត្តម Pablo Kang ឯកអគ្គរាជទូតអូស្ត្រាលីប្រចាំកម្ពុជា មានប្រសាសន៍ថា “កូវីដ-១៩ នាំមកនូវ បញ្ហាប្រឈមបន្ទាន់ចំពោះមុខជាច្រើន ដល់សេដ្ឋកិច្ចកម្ពុជា ក៏ដូចជាជីវភាពរស់នៅរបស់ប្រជាពលរដ្ឋ។ ក្នុងនាម ជាដៃគូ និងមិត្តភ័ក្ត្រយូរអង្វែងរបស់ប្រទេសនេះ យើងចង់ធ្វើអ្វីដែលអាចធ្វើទៅបាន ដើម្បីសម្រាលផលប៉ះពាល់ ទាំងនេះ ជាពិសេសផលប៉ះពាល់មកលើក្រុមមនុស្សដែលងាយរងគ្រោះជាងគេ។ តាមរយៈការសហការជាមួយ នឹង UNDP យើងក៏កំពុងបង្កើនថវិកាគាំទ្រ សម្រាប់ការងារដែលចាំបាច់នៅពេលបច្ចុប្បន្ន ដើម្បីជួយកម្ពុជាក្នុង ការត្រៀមស្ដារសេដ្ឋកិច្ចឡើងវិញឱ្យបានឆាប់រហ័ស ប្រកបដោយបរិយាបន្ន បន្ទាប់ពីការរាតត្បាតជាសកល នេះថវិកា៤លានដុល្លារអូស្ត្រាលីបន្ថែមនេះ នឹងត្រូវប្រើប្រាស់សម្រាប់បន្តការអនុវត្តការងារពង្រឹងកម្មវិធី ជំនួយសង្គម និងគាំទ្រដល់អាជីវកម្មនៅក្នុងស្រុក ដើម្បីសម្របខ្លួនទៅស្ថានភាពដែលពួកគេជួបប្រទះ ក្នុង អំឡុងពេលដែលមានការរាតត្បាតជាសកលនៃជំងឺនេះ ព្រមទាំងអាទិភាពដទៃទៀតដែលនឹងត្រូវកំណត់ តាមរ យៈការពិគ្រោះយោបល់ជាមួយនឹងរាជរដ្ឋាភិបាលកម្ពុជា និងសង្គមស៊ីវិល៕ រក្សាសិទ្ធិដោយ៖បញ្ញាស័ក្តិ	2021-05-11T12:05:53+07:00	cen.com.kh	https://cen.com.kh/archives/333061.html
c7c2799f-e161-4468-a9e2-1ae5a05a5e06	ម៉ែឪសប្បាយចិត្តទេ ! បើប្រុសសង្ហាស្រីស្អាត នាំជំងឺកូវីដចូលផ្ទះបែបនេះ	មនុស្សប្រុសស្រី៤នាក់ បានលួចធ្វើដំណើរចេញពីតំបន់ក្រហម (សង្កាត់ស្ទឹងមានជ័យ) ទៅស្រុកកំណើតកើត។ លុះថ្ងៃទី១០ ខែឧសភា ឆ្នាំ២០២១ អាជ្ញាធរ និងក្រុមគ្រូពេទ្យនៅទីនោះចុះយកសំណាកពិនិត្យ ស្រាប់តែវិជ្ជមានកូវីដ-១៩ ចំនួន ៤នាក់។ រដ្ឋបាលខេត្តព្រៃវែង សូមបង្ហាញអត្តសញ្ញាណមនុស្សចំនួន ៤នាក់ មកពីរាជធានីភ្នំពេញ (សង្កាត់ស្ទឹងមានជ័យ តំបន់ក្រហម) ដោយម៉ូតូផ្ទាល់ខ្លួនដែលមានស្រុកកំណើតនៅស្រុកកញ្រ្ជៀច ត្រូវបានរកឃើញថាវិជ្ជមានជំងឺកូវីដ-១៩ បន្ទាប់ពីបានធ្វើតេស្តរហ័ស ( Rapid Test )។បច្ចុប្បន្ន អាជ្ញាធរមូលដ្ឋាន និងក្រុមគ្រូពេទ្យកំពុងរៀបចំយកមកព្យាបាល និងស្រាវជ្រាវរកអ្នកពាក់ព័ន្ធបន្ថែមទៀត៕	2021-05-11T10:09:13+07:00	kbnnews.com	https://kbn.news/archives/221200
d7b5640f-93cc-437a-9a65-80cdc02dfcba	ទៀតហើយ! អាជ្ញាធរខេត្តបាត់ដំបង រកឃើញវិជ្ជមានជំងឺកូវីដ១៩ ចំនួន៩នាក់បន្ថែមទៀត	រដ្ឋបាលខេត្តដំបង បានប្រកាសពីការរកឃើញមនុស្សចំនួន៩នាក់បន្ថែមទៀត វិជ្ជមានជំងឺកូវីដ១៩ ក្នុងនោះម្នាក់ជាអ្នកដំណើរមកពីរាជធានីភ្នំពេញ និង៨នាក់ផ្សេងទៀត ជាពលករមកពីប្រទេសថៃ។ យោងតាមក្នុងសេចក្ដីប្រកាសព័ត៌មាន របស់រដ្ឋបាលខេត្តបាត់ដំបង បានបញ្ជាក់ថា អ្នកជំងឺកូវីដទាំង៩នាក់នេះ បានយកសំណាកទៅវិភាគទទួលលទ្ធផលវិជ្ជមាន នៅថ្ងៃទី១០ ខែឧសភានេះ ហើយបានបញ្ជូនទៅសម្រាកព្យាបាលនៅមន្ទីរពេទ្យបង្អែកខេត្ត។ សូមជម្រាបថា រហូតមកដល់ពេលនេះ ខេត្តបាត់ដំបង មានអ្នកឆ្លងជំងឺកូវីដ១៩ សរុបចំនួន៥៧នាក់ បានព្យាបាលជាសះស្បើយ ចំនួន២៩នាក់ និងកំពុងសម្រាកព្យាបាល ចំនួន២៨នាក់៕	2021-05-11T09:13:41+07:00	kbnnews.com	https://kbn.news/archives/221179
3b2367e2-dc11-45af-af88-d4200d1acc32	ការផ្ទុះឆ្លងខ្លាំង ការកំហិត និងជំនួយចិន ជំរុញសន្ទុះចាក់វ៉ាក់សាំងបង្ការកូវីដនៅកម្ពុជា	យុទ្ធនាការពង្រាយចាក់វ៉ាក់សាំងបង្ការជំងឺកូវីដ១៩នៅកម្ពុជា បានប្រព្រឹត្តទៅ បាន៣ខែហើយ ដែលបច្ចុប្បន្នមានមនុស្សជិត២លាននាក់ បានទទួលវ៉ាក់សាំងមួយដូសឬពីរដូសបញ្ចូលគ្នា។ បើធៀបនឹងចំនួនប្រជាជនសរុប១៥លាន៥សែននាក់ អត្រាពលរដ្ឋដែលបានទទួលវ៉ាក់សាំងមានប្រហែល១១,៧៣%។ តែបើគេធៀបនឹងចំនួនពលរដ្ឋ១០លាននាក់ដែលមានអាយុ១៨ឆ្នាំឡើងទៅដែលត្រូវទទួលវ៉ាក់សាំង អត្រាអ្នកដែលបានចាក់ហើយ មានប្រមាណ១៨%។ លោកនាយករដ្ឋមន្ត្រី ហ៊ុន សែន ក៏បានបញ្ជាក់ថា រដ្ឋាភិបាលរបស់លោកមានគោលដៅចាក់វ៉ាក់សាំងដល់ពលរដ្ឋឲ្យបានដល់១៣លាននាក់។ ស្ថិតិទាំងនេះ បាននាំឱ្យកម្ពុជាឈរលំដាប់លេខពីរក្នុងតំបន់អាស៊ីអាគ្នេយ៍ លើសូចនាករនៃអត្រាចាក់វ៉ាក់សាំងក្នុងចំណោមប្រជាពលរដ្ឋរបស់ខ្លួន បន្ទាប់ពីប្រទេសសិង្ហបុរី ដែលអត្រាចាក់វ៉ាក់សាំងមាន២៣,៣% ក្នុងចំណោមពលរដ្ឋសរុប។ ខណៈបណ្ដាប្រទេសក្រីក្រនិងប្រទេសចំណូលមធ្យមជាច្រើន កំពុងខ្វះខាតវ៉ាក់សាំងនិងកំពុងប្រឈមជាមួយការឆ្លងខ្លាំង អត្រាចាក់ខ្ពស់និងល្បឿនលឿននាំមុខនៃការចាក់វ៉ាក់សាំងខាងលើនៅប្រទេសកំពុងអភិវឌ្ឍដូចជាកម្ពុជា ជាប្រការកម្រមួយ។ យ៉ាងណាក៏ដោយ ឆ្លងកាត់រយៈពេល៣ខែនៃយុទ្ធនាការវ៉ាក់សាំង ភាពភ័យខ្លាចរបស់មហាជនចំពោះការឆ្លងរាលដាលខ្លាំងក្នុងសហគមន៍មិនធ្លាប់មាននៅកម្ពុជា ការកំហិតនូវ«វ៉ាក់សាំងកាតព្វកិច្ច»ដែលបានចាប់ផ្ដើមជាបណ្ដើរៗ និងច្រកផ្គត់ផ្គង់វ៉ាក់សាំងអាទិភាពតម្រង់ពីប្រទេសចិន ត្រូវបានគេយកមកពន្យល់ថា ជាកត្តារុញច្រានពីក្រោយនៃល្បឿនចាក់វ៉ាក់សាំងខាងលើរបស់កម្ពុជា។ កម្ពុជាបានទទួលជំនួយវ៉ាក់សាំងពីចិន១លាន ៧សែនដូស ជាវ៉ាក់សាំង BBIBIP-CorV ផលិតដោយក្រុមហ៊ុនឱសថរដ្ឋ Sinopharm និងបានទិញវ៉ាក់សាំង CoronaVac ផលិតដោយក្រុមហ៊ុន Sinovac ចំនួន២លាន ៥សែនដូស។ រដ្ឋមួយនេះក៏បានទទួលវ៉ាក់សាំង Covishield ផលិតដោយក្រុមហ៊ុន AstraZeneca ចំនួន៣២ម៉ឺន៤ពាន់ដូស ពីកិច្ចសម្របសម្រួលសាកល COVAX ផងដែរ។ នៅមុនដំណាច់ខែឧសភានេះ វ៉ាក់សាំងផលិតដោយ Sinovac សរុប១លាន ៥សែនដូសបន្ថែមទៀត គ្រោងនឹងត្រូវដឹកមកដល់កម្ពុជាជាបន្តបន្ទាប់ តាមការបញ្ជាទិញរបស់រដ្ឋាភិបាលកម្ពុជា។ នេះបើយោងតាមលោកស្រីវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល។ វ៉ាក់សាំងដែលនឹងមកដល់ជាបន្តបន្ទាប់នេះ ធ្វើឡើងអំឡុងពេលយុទ្ធនាការ«ចាក់ស្រោច»វ៉ាក់សាំងនៅ«តំបន់ក្រហម»ដែលជាទីតាំងបិទខ្ទប់តឹងរ៉ឹងប្រឆាំងការរាលដាលកូវីដ១៩នៅភ្នំពេញ ខណៈកម្ពុជាបានជួបការឆ្លងក្នុងសហគមន៍អាក្រក់បំផុតមិនធ្លាប់មាន។ ការផ្ទុះឆ្លងបានកើនឡើងពីរង្វង់៥០០ករណីនៅខែកុម្ភៈ មកដល់ប្រមាណ២ម៉ឺនករណី គិតត្រឹមសប្ដាហ៍នេះ។ អ្នកជំនាញនិយាយថាការឆ្លងនេះបានជំរុញមនុស្សឱ្យចាប់ផ្ដើមទទួលវ៉ាក់សាំង។ លោកវេជ្ជបណ្ឌិត នុត សម្បត្តិ ប្រធានវិទ្យាស្ថាន-វេជ្ជសាស្ត្រ-ជីវសាស្ត្រ-និងកសិកម្មនៃរាជបណ្ឌិត្យសភាកម្ពុជា បានលើកឡើងថា ពីដំបូង សាធារណជនហាក់មានការ«អល់អែក»ជាមួយនឹងវ៉ាក់សាំងផលិតនៅប្រទេសចិន តែក្រោយមកបានទទួលយក ព្រោះដំណើរការចាក់វ៉ាក់សាំងនេះ បានប្រព្រឹត្តទៅដោយរលូន។ អ្នកជំនាញរូបនេះ បានប្រាប់វីអូអេអំពីមូលហេតុដែលប្រជាពលរដ្ឋចាប់ផ្ដើមទទួលយកវ៉ាក់សាំងនេះថា៖ «ទីមួយ ការចាក់វ៉ាក់សាំងបានដំណើរការសន្សឹមៗ។ ទីពីរនៅលើពិភពលោកក៏មានការចាក់វ៉ាក់សាំងចិន។ ហើយទីបី សភាពការណ៍នៅក្នុងប្រទេស ការឆ្លងសហគមន៍២០កុម្ភៈនេះ បានផ្ទុះរាលដាលខ្លាំង ដូច្នេះធ្វើឱ្យប្រជាជនហ្នឹងគាត់មានការភ័យខ្លាចឆ្លងកូវីដ១៩ ដូច្នេះគាត់បង្ខំចិត្ត ទៅសម្រុក សម្រេចចិត្តថា ជ្រើសរើសយកវ៉ាក់សាំងចាក់»។ អ្នកតាមដានក៏បានលើកឡើងដែរថា ការកំណត់ជាកាតព្វកិច្ចផ្លូវច្បាប់ ទាំងជាសម្ដីរបស់មន្ត្រីរដ្ឋផង និងជាលិខិតលាយលក្ខណ៍អក្សរផង ចង់មិនចង់ ក៏បានជំរុញល្បឿនចាក់នេះបានមួយចំណែកដែរ។ កាលពីខែមេសា លោកនាយករដ្ឋមន្ត្រី ហ៊ុន សែន បានចេញអនុក្រឹត្យកំណត់ថា ការចាក់វ៉ាក់សាំងកូវីដ១៩ ជា«កាតព្វកិច្ច» សម្រាប់មន្ត្រីរាជការ កងកម្លាំងប្រដាប់អាវុធ មន្ត្រីជាប់ឆ្នោត និងមន្ត្រីតុលាការ។ អ្នកបដិសេធវ៉ាក់សាំងក្នុងចំណោមក្រុមនេះ អាចរងពិន័យរហូតបាត់បង់ការងារ។ លោក ហេង សួរ អ្នកនាំពាក្យក្រសួងការងារ ក៏ធ្លាប់ប្រាប់សារព័ត៌មានសំឡេងប្រជាធិបតេយ្យវីអូឌី កាលពីដើមខែមេសាដែរថា កម្មករនិយោជិកដែលមិនទាន់ចាក់វ៉ាក់សាំង នៅពេលការចាក់វ៉ាក់សាំងសម្រេចទូទាំងប្រទេសរួចរាល់ អាចនឹងត្រូវបាត់បង់ការងារ។ លោក ស៊ឹង សែនករុណា មន្ត្រីអង្កេតជាន់ខ្ពស់នៃសមាគមអាដហុក បានលើកឡើងថា ការកំហិតអាចរាប់ចូលជាសម្ពាធលើជម្រើសសុខភាពបុគ្គលដែលរដ្ឋាភិបាលគួរចៀសវាង។ «មានអ្នកខ្លះក៏គាត់សម្រេចទៅចាក់វ៉ាក់សាំងដោយខ្លួនឯងផ្ទាល់ ហើយអ្នកខ្លះក៏មានការរងសម្ពាធអ្វីផ្សេងៗពីមជ្ឈដ្ឋានខាងក្រៅ ឬក៏ថ្នាក់ដឹកនាំអ្វីអ៊ីចឹងទៅក៏គាត់សម្រេចចាក់ទៅ»។ អ្នកឃ្លាំមើលសិទ្ធិមនុស្សរូបនេះមានជំនឿថា ការចាប់ផ្ដើមទទួលស្គាល់វ៉ាក់សាំងចិន ពីសំណាក់អង្គការសុខភាពពិភពលោក នឹងបង្កើនល្បឿនចាក់និងជំនឿចិត្តក្នុងចំណោមមហាជនបន្ថែម។ ចំណែកកាលពីចុងសប្តាហ៍មុន លោកនាយករដ្ឋមន្ត្រី ហ៊ុន សែន បានថ្លែងថា នៅពេលមានវ៉ាក់សាំងគ្រប់គ្រាន់ក្នុងប្រទេសកម្ពុជា នោះការតម្រូវឲ្យចាក់វ៉ាក់សាំងសម្រាប់ប្រជាពលរដ្ឋទាំងអស់គ្នាប្រាកដជាមាន ដោយលោកថា អ្នកដែលបដិសេធមិនទទួលយកវ៉ាក់សាំង «នឹងនៅឯកោ ហើយពុំមានការងារធ្វើ»។ ដូចមានការបញ្ជាក់ពីតួលេខ ភាគច្រើនលើសលប់នៃវ៉ាក់សាំងដែលកម្ពុជាទទួលបាន ជាការផ្គត់ផ្គង់ពីប្រទេសចិន តាមរយៈក្រុមហ៊ុន Sinopharm និងក្រុមហ៊ុនSinovac។ លោកស្រី Hedy Ip នាយផ្នែកសុខាភិបាលនៃការិយាល័យ UNICEF ប្រចាំប្រទេសកម្ពុជា បានផ្ដល់ការអង្កេតថាកម្ពុជាបានប្រើយុទ្ធសាស្ត្រចរចាច្រើនផ្លូវ ដើម្បីទទួលបានវ៉ាក់សាំងទាំងពីកិច្ចសម្របសម្រួល COVAX ផង ទាំងពីសំណាក់ជំនួយផង និងទាំងពីច្រកចរចាទិញទ្វេភាគីផង។ មន្ត្រីទីភ្នាក់ងារអង្គការសហប្រជាជាតិរូបនេះបន្ថែមថា ការណ៍ដែលរដ្ឋាភិបាលប្រកាន់យកនិយាមការជាតិ មុននិយាមការអន្តរជាតិ ហើយទទួលវ៉ាក់សាំងផលិតដោយក្រុមហ៊ុន Sinopharm និងក្រុមហ៊ុន Sinovac របស់ចិន បង្ហាញពីការព្យាយាមអស់លទ្ធភាពរបស់រដ្ឋមួយនេះ។ «នៅចំពោះមុខការផ្គត់ផ្គង់វ៉ាក់សាំងទូទាំងសកលលោកនៅមានកម្រិត ការខ្វះខាតជាសាកលនូវវ៉ាក់សាំងនិងបញ្ហាប្រឈមនៃការផ្គត់ផ្គត់ រដ្ឋាភិបាលបានប្រើគ្រប់មធ្យោបាយទាំងអស់ ដើម្បីទទួលវ៉ាក់សាំងដែលស្របតាមនិយាមនិយ័តកម្មជាតិបានឆាប់បំផុតតាមដែលធ្វើបាន ក្នុងការពិចារណាមួយដែលផលប្រយោជន៍មានទម្ងន់ថ្លឹងថ្លែងធ្ងន់ជាងហានិភ័យ»។ អ្នកស្រី Hedy Ip បានបន្ថែមថា៖ «ទោះបីជាមានការបិទខ្ទប់ទីតាំងនានា ការបង្អាក់ការធ្វើដំណើរ តួលេខឆ្លងដែលចេះតែកើនឡើង និងបញ្ហាប្រឈមនៃការផ្គត់ផ្គង់ [វ៉ាក់សាំង] កម្មវិធីផ្ដល់វ៉ាក់សាំងនៅតែបន្ត ដែលជាពន្លកនៃក្ដីសង្ឃឹមអំឡុងពេលដ៏លំបាកលំបិនរបស់កម្ពុជា»។ វេជ្ជបណ្ឌិត Khor Swee Kheng អ្នកជំនាញឯករាជ្យលើកិច្ចការគោលនយោបាយសុខមាលភាពនិងសុខភាពសកល បានលើកឡើងថា ការពឹងពាក់របស់កម្ពុជាតែលើការផ្គត់ផ្គង់វ៉ាក់សាំងពីចិន«មិនចម្លែកពេកទេ» ក្នុងបរិបទនៃការផ្គត់ផ្គង់ជួបបញ្ហាខ្វះខាតទូទាំងពិភពលោក។ អ្នកជំនាញគោលនយោបាយវេជ្ជសាស្ត្រម៉ាឡេស៊ីរូបនេះ បានប្រាប់វីអូអេតាមសារអ៊ីមែលថា៖ «ភាគច្រើនលើសលប់នៃការពឹងផ្អែកនេះបណ្ដាលមកពីសមត្ថភាពក្នុងការចាប់យកនូវច្រកផ្គត់ផ្គង់ បញ្ហាតម្លៃនិងការស្គាល់ចិត្តស្គាល់ថ្លើមនឹងអ្នកផ្គត់ផ្គង់ ដែលរួមផ្សំដោយផ្នែកដោយកត្តាភូមិសាស្ត្រនយោបាយ មនោគមវិជ្ជា និងគោលនយោបាយការបរទេសរបស់រដ្ឋនីមួយៗ»។ វេជ្ជបណ្ឌិត Khor Swee Kheng លើកទឹកចិត្តឱ្យកម្ពុជាដែលសម្រេចបាន«សមិទ្ធផលគួរឱ្យស្ងើចសរសើរ»លើល្បឿនពង្រាយចាក់វ៉ាក់សាំងនេះ ខិតខំធ្វើពិពិធកម្មរកប្រភពផ្គត់ផ្គត់បន្ថែមផ្សេងទៀតនៃវ៉ាក់សាំង ដើម្បីបន្ថយហានិភ័យនៃការផ្គត់ផ្គង់យឺតផង និងលទ្ធភាពដែលអ្នកផ្គត់ផ្គង់ផ្ដាច់មុខអាចមានឥទ្ធិពលដំឡើងថ្លៃ និងបច្ចេកទេសទាំងស្រុងទៅថ្ងៃមុខក៏ថាបាន។ យុទ្ធសាស្ត្រចាក់វ៉ាក់សាំងរបស់រដ្ឋាភិបាលរំពឹងថា នឹងចាក់បានមនុស្សជាង៥លាននាក់ត្រឹមដំណាច់ឆ្នាំ២០២១ ក្នុងគោលដៅបង្កើតភាពស៊ាំសហគមន៍តបនឹងកូវីដ។នេះបើយោងតាមឯកសារស្តីពីផែនការយុទ្ធសាស្ត្រយុទ្ធនាការចាក់វ៉ាក់សាំងបង្ការជំងឺកូវីដ១៩ ដែលរៀបចំដោយឧត្តមក្រុមប្រឹក្សាសេដ្ឋកិច្ចជាតិចេញផ្សាយនាសប្តាហ៍មុន។ យុទ្ធសាស្ត្រនេះស្រដៀងគ្នានឹងអ្វីដែលបានធ្វើនៅ សហរដ្ឋអាមេរិក អង់គ្លេស និងអ៊ីស្រាអែល ដែលមិនប្រើវ៉ាក់សាំងចិន។ វេជ្ជបណ្ឌិត នុត សម្បត្តិ ប្រធានវិទ្យាស្ថាន-វេជ្ជសាស្ត្រ-ជីវសាស្ត្រ-និងកសិកម្ម នៃរាជបណ្ឌិត្យសភាកម្ពុជា លើកឡើងថាភាពស៊ាំសហគមន៍អាចសម្រេចបាន ដោយការចាក់វ៉ាក់សាំងគ្រប់គ្នា ការបន្តរស់នៅក្នុងជីវភាពសាមញ្ញបែបគន្លងថ្មី និងការគោរពច្បាប់រដ្ឋទាក់ទងនឹងសុខភាព។ តែលោកថា ភាពស៊ាំសហគមន៍ក៏ត្រូវគួរតាមដានវាស់វែងផងដែរ។ វិធីវាស់វែងភាពស៊ាំសហគមន៍អាចពិនិត្យមើលបាន លើអត្រាតួលេខនៃការឆ្លង ក្រោយចាក់វ៉ាក់សាំងទ្រង់ទ្រាយធំ និងការធ្វើតេស្ដរកអង្គបដិប្រាណ (Antibody)ដែលបង្កឡើងជាកងការពារក្នុងខ្លួនអ្នកចាក់វ៉ាក់សាំងហើយ។ នេះបើតាមលោកវេជ្ជបណ្ឌិត នុត សម្បត្តិ។ អ្នកជំនាញរូបនេះលើកឡើងថាបើសិនជារដ្ឋមានលទ្ធភាព រដ្ឋគួរសិក្សាធ្វើតេស្ដអង្គបដិប្រាណលើអ្នកដែលបានចាក់វ៉ាក់សាំងរួចរាល់ហើយ ដើម្បីពិនិត្យប្រសិទ្ធភាព និងផែនការចាក់បន្ទាប់។ លោកមានប្រសាសន៍ថា៖ «បាទគួរតែមានការសិក្សា នៅក្នុងការឆ្លងសហគមន៍តំបន់ក្រហម ដែលបានចាក់វ៉ាក់សាំងរួចហើយ ព្រោះឥឡូវយើងមានតំបន់លឿង តំបន់លឿងទុំ និងតំបន់ក្រហម។ អ៊ីចឹងយើងត្រូវសិក្សា៣ក្រុមហ្នឹង ចាក់ទាំង៣ក្រុមហ្នឹង ហើយយក៣ក្រុមហ្នឹងមកសិក្សា តើអ្នកឆ្លងខ្លាំង ឆ្លងមធ្យម និងឆ្លងតិចហ្នឹង បន្ទាប់ពីចាក់វ៉ាក់សាំង សិក្សាមើលភាពស៊ាំ៣ក្រុមហ្នឹង វាយ៉ាងម៉េច អាហ្នឹងត្រូវតែមានការសិក្សា តែថវិកាលទ្ធភាពយ៉ាងណា នោះជារឿងរដ្ឋាភិបាល»។ វេជ្ជបណ្ឌិត ឱ វណ្ណឌីន អ្នកនាំពាក្យក្រសួងសុខាភិបាល បានឱ្យដឹងថា ការតាមដានធ្វើតេស្ដរកអង្គបដិប្រាណ (Antibody) បង្កបង្កើតក្នុងខ្លួនអ្នកចាក់វ៉ាក់សាំងហើយ មិនមានធ្វើនោះទេ។ រដ្ឋលេខាធិការក្រសួងសុខាភិបាលទទួលបន្ទុករឿងវ៉ាក់សាំងរូបនេះបានប្រាប់វីអូអេថា៖ «យើងអត់ធ្វើ អត់មាន អត់ធ្វើ អត់មានគោលការណ៍ធ្វើអាហ្នឹងទេអូន ... អត់ទេខ្ញុំអត់ Comment (អត្ថាធិប្បាយ) លើហ្នឹងទេ ព្រោះយើងអត់មានគោលការណ៍ អត់មានគោលនយោបាយទៅធ្វើអាហ្នឹងផង អត់ទាន់»។ លោកវេជ្ជបណ្ឌិត ឈា ឆវណ្ណ នាយកវិទ្យាស្ថានជាតិសុខភាពសាធារណៈ បានប្រាប់វីអូអេថា ការធ្វើតេស្ដរកអង្គបដិប្រាណ មិនចាំបាច់នោះទេ តែគេគួរបង្កើនល្បឿនចាក់វ៉ាក់សាំងឱ្យបានវិសាលភាពធំធេង។ អ្នកជំនាញដែលស្ថិតក្នុងចំណោមសមាជិកនៃគណៈកម្មការចំពោះកិច្ចចាក់វ៉ាក់សាំងកូវីដ១៩ផងដែរនោះ បានសរសេរថា៖ «វិសាលភាពគ្របដណ្ដប់នៃការចាក់វ៉ាក់សាំងមានកាន់តែធំធេង ភាពស៊ាំសហគមន៍នឹងបង្កើតបានកាន់តែខ្លាំង»។ ផែនការយុទ្ធសាស្ត្រជាតិចាក់វ៉ាក់សាំងកូវីដរបស់រដ្ឋាភិបាល ដាក់គោលដៅបង្កើតភាពស៊ាំសង្គមនៅក្នុងឆ្នាំ២០២១នេះ ដោយពឹងផ្អែកលើវ៉ាក់សាំងចិន«ជាស្នូល» តែក៏បានលើកឡើងពីកត្តាហានិភ័យនៃសមត្ថភាពស្ថាប័នមានកម្រិត បូករួមនឹងវីរុសបម្លែងថ្មីដែលស៊ាំនឹងវ៉ាក់សាំងផងដែរ៕	2021-05-11T07:00:00+07:00	khmer.voanews.com	https://khmer.voanews.com/a/with-viral-outbreak-coercion-and-china-s-help-cambodia-s-vaccine-drive-bolted/5886209.html
3a7f116d-f2ca-4394-864a-1c306940ad57	កម្ពុជាទទួលវ៉ាក់សាំងចិន៥០ម៉ឺនដូស ខណៈ១លាន៥សែនដូសទៀតនឹងមកដល់ជាបន្តបន្ទាប់	វ៉ាក់សាំងរបស់ក្រុមហ៊ុនចិន ឈ្មោះ ទៀត ត្រូវបានបញ្ជូនមកដល់រាជធានីភ្នំពេញ កាលពីព្រឹកថ្ងៃអង្គារ ដែលជាការបញ្ជាទិញរបស់រដ្ឋាភិបាលកម្ពុជា។ វ៉ាក់សាំងដែលមួយដូសមានតម្លៃ១៥ដុល្លារនេះ ត្រូវបានបញ្ជូនមកតាមយន្តហោះចិនឈ្មោះChina Southern ដែលមកដល់អាកាសយានដ្ឋានអន្តរជាតិភ្នំពេញ នៅម៉ោងប្រមាណ១០ព្រឹក កាលពីថ្ងៃអង្គារ ទី១១ ខែឧសភា។ នៅអាកាសយានដ្ឋានអន្តរជាតិភ្នំពេញ លោកស្រី យក់ សម្បត្តិ រដ្ឋលេខាធិការ និងជាអ្នកនាំពាក្យក្រសួងសុខាភិបាល បានប្រាប់អ្នកសារព័ត៌មានថាអាជ្ញាធរសុខាភិបាលនឹងប្រើប្រាស់វ៉ាក់សាំងដែលមកដល់នេះ ចាក់បង្ការដល់ប្រជាពលរដ្ឋនៅតំបន់ក្រហមនៃរាជធានីភ្នំពេញ ដែលមានអត្រាឆ្លងខ្ពស់ជាងតំបន់ផ្សេង។ លោកស្រីបន្តថាវ៉ាក់សាំងស៊ីណូវ៉ាក់ចំនួន៥០ម៉ឺនដូសទៀត នឹងមកដល់កម្ពុជានៅថ្ងៃទី១៦ ខែឧសភា ហើយមួយលានដូសទៀតនឹងមកដល់នៅថ្ងៃទី២៣ ខែឧសភា។ ក្រៅពីជំនួយជាវ៉ាក់សាំងរបស់រដ្ឋាភិបាលចិន ឈ្មោះស៊ីណូហ្វាម(Sinopharm)ចំនួន១លាន៧សែនដូសដែលកម្ពុជាបានប្រើប្រាស់រួចហើយ កម្ពុជាក៏បានបញ្ជាទិញវ៉ាក់សាំងនេះចំនួន៤លានដូសពីរដ្ឋាភិបាលចិនផងដែរ។ នេះបើតាមអ្នកនាំពាក្យរបស់សុខាភិបាល លោកស្រី យក់ សម្បត្តិ។ លោកស្រីបញ្ជាក់ថាកម្ពុជានឹងមានវ៉ាក់សាំង«គ្រប់គ្រាន់»សម្រាប់ចាក់ដល់ប្រជាពលរដ្ឋគ្រប់គ្នា ដែលមានគម្រោងចាក់ដល់មនុស្សប្រមាណ១៣លាននាក់ ត្រូវនឹងវ៉ាក់សាំង២៦លានដូស។ ទោះជាទទួលបានវ៉ាក់សាំងហើយក៏ដោយ លោកស្រី យក់ សម្បត្តិ បានអំពាវនាវឲ្យប្រជាពលរដ្ឋបន្តការពារខ្លួន ដោយសារវ៉ាក់សាំងនេះមានប្រសិទ្ធភាពប្រមាណ៨០%តែប៉ុណ្ណោះ។ លោកស្រីបញ្ជាក់ថា៖ «កាលណាចាក់វ៉ាក់សាំងហើយ មិនមែនសុទ្ធតែមានសុវត្ថិភាពទេ បើយើងមិនគោរព៣កុំ ៣ការពារ»។ លោកនាយករដ្ឋមន្រ្តី ហ៊ុន សែន បានបង្ហោះសារនៅលើហ្វេសប៊ុករបស់លោកនៅថ្ងៃអង្គារនេះថាកម្ពុជានឹងស្វះស្វែងរកវ៉ាក់សាំងជាបន្តបន្ទាប់ទៀត ដើម្បីចាក់ដល់ប្រជាពលរដ្ឋឲ្យបានជាង១០លាននាក់។ លោកបញ្ជាក់ថា៖ «វ៉ាក់សាំងកូវីដ១៩ ជាផ្នែកដ៏សំខាន់ក្នុងប្រតិបត្តិការប្រយុទ្ធប្រឆាំងជំងឺកូវីដ១៩ និងជួយការពារសុខភាពរបស់ប្រជាពលរដ្ឋពីការវាយប្រហារដោយជំងឺកូវីដ១៩។ រាជរដ្ឋាភិបាលកម្ពុជា បានដាក់ចេញយុទ្ធសាស្ត្រចាក់វ៉ាក់សាំងនេះឲ្យបានលឿន តាមដែលអាចធ្វើទៅបានជូនដល់ប្រជាពលរដ្ឋរបស់ខ្លួន។ ទន្ទឹមនឹងនេះ រាជរដ្ឋាភិបាលបានស្វះស្វែងរកវ៉ាក់សាំង ហើយបាននាំមកដល់នូវវ៉ាក់សាំងជាបន្តបន្ទាប់សម្រាប់ចាក់ជូនប្រជាពលរដ្ឋរបស់ខ្លួន»។ គួរបញ្ជាក់ថាប្រជាជនកម្ពុជាប្រមាណ២លាននាក់ហើយបានទទួលវ៉ាក់សាំងមួយដូសឬពីរដូសបញ្ចូលគ្នា។ នេះជាចំនួនមួយខ្ពស់ជាងប្រទេសផ្សេងៗក្នុងតំបន់អាស៊ីអាគ្នេយ៍ បន្ទាប់ពីប្រទេសសិង្ហបុរី៕	2021-05-11T07:00:00+07:00	khmer.voanews.com	https://khmer.voanews.com/a/cambodia-receives-half-a-million-chinese-covid-vaccines/5886142.html
b4089e8c-2e3c-4b80-b927-e9d6cddf5838	WHO៖ ជំងឺកូវីដ១៩ បំប្លែងថ្មីកំពុងឆ្លងរាតត្បាតនៅឥណ្ឌាជាការព្រួយបារម្ភ«កម្រិតពិភពលោក»	អង្គការសុខភាពពិភពលោក (WHO) កាលពីថ្ងៃច័ន្ទបានឲ្យដឹងថា ជំងឺកូវីដ១៩ បំប្លែងថ្មីដែលកំពុងឆ្លងរាតត្បាតនៅប្រទេសឥណ្ឌា បានក្លាយជាការព្រួយបារម្ភ «កម្រិតពិភពលោក»។ អ្នកស្រី Maria Van Kerkhove ប្រធានក្រុមបច្ចេកទេសផ្ដោតលើជំងឺកូវីដ១៩ របស់អង្គការ WHO បានថ្លែងនៅក្នុងសន្និសីទកាសែតមួយស្ដីពីជំងឺកូវីដ១៩ បំប្លែងថ្មីប្រភេទ B.1.617 យ៉ាងដូច្នេះថា៖ «យើងចាត់ទុកជំងឺកូវីដ១៩ បំប្លែងថ្មីនេះថា ជាវីរុសបំប្លែងថ្មីដែលគួរឱ្យបារម្ភកម្រិតពិភពលោក»។ អ្នកស្រីបានថ្លែងទៀតថា៖ «យើងមានទិន្នន័យមួយចំនួនដែលបញ្ជាក់ថា [ជំងឺកូវីដ១៩បំប្លែងថ្មីនេះ] មានអត្រាឆ្លងខ្ពស់»។ ប្រទេសហ្វីលីពីនបានប្រកាសកាលពីថ្ងៃអង្គារថា ខ្លួនបានរកឃើញករណីឆ្លងជំងឺកូវីដ១៩ បំប្លែងថ្មីប្រភេទ B.1.617 ពីឥណ្ឌានេះ ចំនួនពីរករណី។ ករណីឆ្លងថ្មីនេះត្រូវបានរកឃើញលើអ្នកដំណើរពីរនាក់ ដែលបានត្រឡប់ទៅប្រទេសហ្វីលីពីនវិញ កាលពីខែមេសា ពីប្រទេសអូម៉ង់ និងប្រទេសអេមីរ៉ាត អារ៉ាប់រួម។ ករណីឆ្លងជំងឺកូវីដ១៩ ប្រចាំថ្ងៃនៅឥណ្ឌាបានថយចុះបន្តិច ប៉ុន្តែនៅតែស្ថិតក្នុងអត្រាខ្ពស់ដដែល។ ក្រសួងសុខាភិបាលបានឲ្យដឹងថា មានករណីឆ្លងថ្មីចំនួន ៣២៩,៩៤២ ក្នុងរយៈពេល ២៤ ម៉ោង កាលពីថ្ងៃអង្គារ ដោយរួមមានករណីស្លាប់ចំនួន ៣,៨៧៦ ផងដែរ។ ក្រុមអ្នកជំនាញសុខភាពសាធារណៈនិយាយថា ពួកគេជឿថា ករណីឆ្លងនិងស្លាប់ថ្មីដែលត្រូវបានរាយការណ៍ មានចំនួនតិចជាងអត្រាឆ្លងនិងស្លាប់ពិតប្រាកដ។ មកទល់នឹងពេលនេះ ប្រទេសឥណ្ឌាមានករណីឆ្លងជំងឺកូវីដ១៩ សរុបចំនួន ២២ លាន ៩ សែនករណី និងករណីស្លាប់សរុបចំនួនជិត ២ សែន ៥ ម៉ឺននាក់។ ។ ឥណ្ឌាស្ថិតនៅលំដាប់ទីពីរបន្ទាប់ពីសហរដ្ឋអាមេរិក ដែលមានករណីឆ្លងជំងឺកូវីដ១៩ ច្រើនជាងគេបំផុតក្នុងពិភពលោកគឺមានចំនួន ៣២,៧ លានករណី ក្នុងចំណោមករណីឆ្លងសរុបក្នុងពិភពលោកចំនួន ១៥៨,៥ លានករណី៕	2021-05-11T07:00:00+07:00	khmer.voanews.com	https://khmer.voanews.com/a/who-variant-circulating-in-india-is-of-global-concern/5886540.html
64a47bf5-2501-4b67-ab0d-aef21e1d35bf	ការឆ្លងជំងឺកូវីដ១៩ កើនឡើងនៅតាមបណ្តាខេត្តមួយចំនួន ក្រោយដកបម្រាមធ្វើដំណើរ	អាជ្ញាធរសុខាភិបាលនៅតាមបណ្តាខេត្តមួយចំនួន នៅថ្ងៃអង្គារនេះ បានរាយការណ៍ជាបន្តបន្ទាប់អំពីករណីឆ្លងជំងឺកូវីដ១៩ ដែលនេះនាំឲ្យមានការព្រួយបារម្ភបន្ថែមទៀតអំពីការឆ្លងធ្ងន់ធ្ងរតាមបណ្តាខេត្ត បន្ទាប់ពីបញ្ចប់ការរាំងខ្ទប់រាជធានីភ្នំពេញ និងការបើកឲ្យធ្វើដំណើរឆ្លងខេត្ត។ បើតាមសេចក្តីជូនដំណឹងរបស់មន្ទីរសុខាភិបាលតាមខេត្តមួយចំនួន ក្នុងនោះមានខេត្តតាកែវ កំពង់ចាម និង ដែលបានផ្សព្វផ្សាយតាមអង្គភាពព័ត៌មាន Fresh News អ្នកដែលត្រូវរកឃើញមានជំងឺកូវីដនោះ គឺរួមមានកុមារ សិស្សសាលា និងមនុស្សពេញវ័យដែលជាអាជីវករ កម្មកររោងចក្រ កម្មករសំណង់ មេផ្ទះ និងប្រជាពលរដ្ឋទូទៅ។ រដ្ឋបាលខេត្តតាកែវ បានរាយការណ៍និងបង្ហាញអត្តសញ្ញាណរបស់អ្នកឆ្លងជំងឺកូវីដ១៩ ចំនួន៣៩នាក់។ ចំណែកអាជ្ញាធរខេត្តកំពង់ចាម បានរាយការណ៍និងបង្ហាញអត្តសញ្ញាណរបស់អ្នកឆ្លងចំនួន២១នាក់។ រដ្ឋបាលខេត្តព្រះសីហនុ បានរាយការណ៍និងបង្ហាញអត្តសញ្ញាណអ្នកឆ្លងចំនួន២៧នាក់។ ចំណែករដ្ឋបាលខេត្តបាត់ដំបងក៏បានប្រកាសរកឃើញអ្នកវិជ្ជមានកូវីដ១៩ ក្នុងចំណោមពលករមកពីប្រទេសថៃនិងអ្នកមកពីរាជធានីភ្នំពេញ ដែលមានសរុប២៨នាក់ កំពុងសម្រាកព្យាបាលជំងឺនេះ។ ប្រធានមន្ទីរសុខាភិបាលខេត្តតាកែវ លោកវេជ្ជបណ្ឌិត នុត ស៊ីណាត ប្រាប់វីអូអេនៅថ្ងៃអង្គារនេះថា ករណីឆ្លងថ្មីនៅក្នុងខេត្ត មានជាប់ពាក់ព័ន្ធនឹងព្រឹត្តិការណ៍ឆ្លងសហគមន៍២០កុម្ភៈ ពោលគឺមុនពេលមានការបើកឲ្យចរាចរណ៍ឡើងវិញនៃការធ្វើដំណើរឆ្លងពីខេត្តមួយទៅខេត្តមួយទៀត។ «អារឿងដំណើរទងឆ្លងហ្នឹង វាមានការពាក់ព័ន្ធគ្នាមកទល់ពេលនេះ និយាយទៅ វាព្រឹត្តិការណ៍ថ្ងៃ២០[កុម្ភៈ] និយាយឲ្យអស់ទៅ វាព្រឹត្តិការណ៍ថ្ងៃ២០ បាទ២០កុម្ភៈ យើងហ្នឹង។ ហើយវាពាក់ព័ន្ធគ្នារយីងរយោង រយីងរយោងទៅវាឆ្លង វាឆ្លងមកដល់ខេត្តតាកែវមកបាទ»។ បើតាមសេចក្តីជូនដំណឹងរបស់រដ្ឋបាលខេត្តតាកែវ ពលរដ្ឋដែលត្រូវរកឃើញមានជំងឺកូវីដ១៩ មានមុខរបរជាអាជីវករ កម្មករសំណង់ កម្មកររោងចក្រ កុមារ សិស្ស និងមានអាសយដ្ឋានក្នុងស្រុកបាទី ស្រុកសំរោង ព្រៃកប្បាស ត្រាំកក់ ទ្រាំង និងគិរីវង់។ លោក នុត ស៊ីណាត ប្រធានមន្ទីរសុខាភិបាលខេត្តតាកែវ មានប្រសាសន៍ថា អាជ្ញាធរកំពុងស្វែងរកអ្នកពាក់ព័ន្ធ ដើម្បីយកសំណាកមកពិនិត្យ។ យ៉ាងណាក៏ដោយ លោកឲ្យដឹងថា ស្ថានភាពរបស់អ្នកជំងឺប្រមាណ៩០% ស្ថិតក្នុងកម្រិតស្រាល។ អាជ្ញាធរមូលដ្ឋានខេត្តតាកែវ ក៏បានសម្រេចបិទខ្ទប់ភូមិ និងផ្សារមួយចំនួនផងដែរ។ គិតត្រឹមថ្ងៃទី១១ ខែឧសភា ករណីឆ្លង ដែលមានទំនាក់ទំនងនឹងព្រឹត្តិការណ៍២០កុម្ភៈ មានប្រមាណ២ម៉ឺននាក់ និងមានករណីឆ្លងថ្មីចំនួន៤៧០នាក់ ដែលត្រូវបានប្រកាសដោយក្រសួងសុខាភិបាលនៅថ្ងៃអង្គារនេះ។ លោក គឹម សួរភិរុណ ប្រធានមន្ទីរសុខាភិបាលខេត្តកំពង់ចាមបានដាក់ការស្តីបន្ទោសដល់ការមិនប្រកាន់ខ្ជាប់វិធានការអនាម័យ នៅពេលវិធានការបិទខ្ទប់ភូមិសាស្ត្រភ្នំពេញ និងខេត្តកណ្តាលត្រូវបានបន្ធូរ។ លោកប្រាប់វីអូអេថា៖ «មកពីមានអ្នកផ្ទុកមេរោគហ្នឹង គាត់មកផ្ទះ គាត់ទៅ គាត់មិនបានអនុវត្តវិធានការត្រឹមត្រូវទៅ វាឆ្លងទៅក្នុងក្រុមគ្រួសារគាត់ហ្នឹង»។ ប្រធានមន្ទីរសុខាភិបាលរូបនេះនិយាយថា បន្ទាប់ពីមានការបង្ហាញអត្តសញ្ញាណរបស់អ្នកដែលឆ្លងជំងឺកូវីដ១៩ក្នុងស្រុកចំនួន៣ គឺស្រុកបាធាយ កងមាស និងចំការលើ មនុស្សដែលពាក់ព័ន្ធមួយចំនួន បានមកទទួលការពិនិត្យរោគសញ្ញា។ លោកបញ្ជាក់ថា បើមានការគេចវេះ នោះអាជ្ញាធរនឹងប្រើវិធានការច្បាប់ជាធរមាន។ នៅខេត្តព្រះសីហនុ អាជ្ញាធរបានដាក់ចេញវិធានការទប់ស្កាត់ការឆ្លងរាលដាលជំងឺកូវីដ១៩ ដោយការបែងចែងតំបន់ក្រហម លឿងទុំ និងលឿង ដូចដែលបានកំពុងធ្វើក្នុងរាជធានីភ្នំពេញ និងទីតាំងដែលមានកម្រិតឆ្លងខ្ពស់ផ្សេងទៀត។ លោក ឃាង ភារម្យ អ្នកនាំពាក្យរដ្ឋបាល ខេត្តព្រះសីហនុ មានប្រសាសន៍ថាចំណាត់ការរដ្ឋបាលនេះ គឺជាការខិតខំឈានទៅបញ្ចប់ការឆ្លងជំងឺកូវីដ១៩ ក្នុងភូមិសាស្ត្រខេត្តព្រះសីហនុ។ លោកបន្ថែមថា៖ «តាំងពីយើងបិទខ្ទប់ រហូតទៅដល់កំណត់ចេញជាតំបន់ក្រហម និងតំបន់លឿងទុំ មកទល់ម៉ោងនេះ គឺសម្រាប់ការចល័តចេញចូល បើគ្មានភារកិច្ចចាំបាច់។ អាហ្នឹង គឺយើងមិនអនុញ្ញាតនោះទេ ដើម្បីអាជ្ញាធររបស់យើងហ្នឹងមានលទ្ធភាពក្នុងការគ្រប់គ្រងជាពិសេសការកាត់ផ្តាច់ការចម្លងនៃវីរុសកូវីដ១៩»។ បើតាមលោក ឃាង ភារម្យ សង្កាត់លេខ៤ ពីភូមិ១ទៅភូមិ៥នៃក្រុងព្រះសីហនុ គឺត្រូវបានកំណត់ជាតំបន់ក្រហម ហើយតំបន់ផ្សេងទៀតនៃក្រុងព្រះសីហនុ គឺត្រូវបានកំណត់ជាតំបន់លឿងទុំ។ ចំណែកឃុំបិតត្រាងនៃស្រុកព្រៃនប់ ត្រូវបានកំណត់ជាតំបន់លឿង។ អ្នកសិក្សាស្រាវជ្រាវខាងការអភិវឌ្ឍន៍សង្គម លោកបណ្ឌិត មាស នី មានប្រសាសន៍ថារដ្ឋាភិបាលនៅពេលនេះ គួរត្រៀមទុកជាមុននូវវិធានការសង្គ្រោះប្រជាពលរដ្ឋ ក្នុងករណីដែលអាចមានការផ្ទុះឡើងនៃការឆ្លងសហគមន៍ជាបន្តបន្ទាប់ទៀតនៅតាមបណ្តាខេត្ត។ ប៉ុន្តែលោកថា ការរីកដាលនៃការឆ្លងជំងឺកូវីដ១៩ក្នុងសហគមន៍តាមបណ្តាខេត្តនោះ អាចទប់ស្កាត់បាន ប្រសិនបើអាជ្ញាធរមូលដ្ឋានមានវិធានការសុខាភិបាលតឹងរ៉ឹង និងមានការឃ្លាំមើលដិតដល់បុគ្គលដែលសង្ស័យថា មានរោគសញ្ញាឆ្លងជំងឺកូវីដ១៩ នៅតាមមូលដ្ឋានរបស់ខ្លួន។ អ្នកសិក្សាស្រាវជ្រាវខាងការអភិវឌ្ឍន៍សង្គមរូបនេះបន្ថែមថា រដ្ឋាភិបាលក៏គួរបើកទូលាយឲ្យមានការចូលរួមពីដៃគូ ក្រុមជួយសង្គ្រោះផ្សេងទៀត ប្រសិនបើការឆ្លងនៅតាមបណ្តាខេត្តមានសភាពធ្ងន់ធ្ងរ៕	2021-05-11T07:00:00+07:00	khmer.voanews.com	https://khmer.voanews.com/a/covid-19-infections-surged-in-several-provinces-after-travel-ban-lifted/5886479.html
2284747d-5d12-4ec4-a64e-26225dc79750	មន្ត្រីថា ពុំមានគម្រោងធ្វើតេស្ដពិនិត្យប្រសិទ្ធភាពលើអ្នកចាក់វ៉ាក់សាំងកូវីដ១៩រួចនោះទេ	មន្ត្រីសុខាភិបាលកម្ពុជាលើកឡើងថា ខ្លួនពុំមានគម្រោងធ្វើតេស្ដពិនិត្យលើការបង្កបង្កើតអង្គបដិប្រាណឬហៅថាអង់ទីករ (Antibody) ក៏ដូចជាការតាមដានប្រសិទ្ធភាពវ៉ាក់សាំងលើអ្នកដែលបានចាក់វ៉ាក់សាំងកូវីដ១៩ហើយរួចរាល់នោះទេ។ រដ្ឋាភិបាលកំពុងអនុវត្តគម្រោងចាក់វ៉ាក់សាំងទ្រង់ទ្រាយធំដែលគ្រោងឱ្យមនុស្ស៥លាននាក់ត្រឹមដំណាច់ឆ្នាំនេះ ទទួលបានវ៉ាក់សាំងក្នុងគោលដៅបង្កើតភាពស៊ាំសហគមន៍ ទល់នឹងជំងឺកូវីដ១៩ ដែលកំពុងរាតត្បាតខ្លាំងក្នុងរលកឆ្លងដ៏អាក្រក់បំផុតនៅកម្ពុជា។ អ្នកស្រីវេជ្ជបណ្ឌិត ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ១៩ បានលើកឡើងថា ពុំទាន់មាននរណាម្នាក់ឡើយក្នុងចំណោមអ្នកចាក់វ៉ាក់សាំងរួចរាល់ បានធ្វើតេស្ដរកអង្គបដិប្រាណ ឬអង់ទីករ (Antibody) ដែលជាសញ្ញាណបង្កើតភាពស៊ាំក្នុងរាងកាយអ្នកចាក់វ៉ាក់សាំងរួចរាល់នោះទេ។ អ្នកស្រីវេជ្ជបណ្ឌិតបានឆ្លើយនឹងសំណួរវីអូអេថា តើមានការធ្វើតេស្ដអង់ទីករ ឬយ៉ាងណា យ៉ាងដូច្នេះថា៖ «យើងអត់ធ្វើ អត់មាន អត់ធ្វើ អត់មានគោលការណ៍ធ្វើអាហ្នឹងទេអូន»។ តបនឹងសំណួរអំពីមូលហេតុនៃការមិនធ្វើតេស្ដនោះ ជាការខ្វះខាតលើបច្ចេកទេស ឬយ៉ាងណា អ្នកស្រី ឱ វណ្ណឌីន បានបញ្ជាក់ថា៖ «អត់ទេ ខ្ញុំអត់ Comment (អត្ថាធិប្បាយ) លើហ្នឹងទេ ព្រោះយើងអត់មានគោលការណ៍ អត់មានគោលនយោបាយទៅធ្វើអាហ្នឹងផង អត់ទាន់»។ លោកវេជ្ជបណ្ឌិត ឈា ឆវណ្ណ នាយកវិទ្យាស្ថានជាតិសុខភាពសាធារណៈ បាននិយាយថា «ភាពស៊ាំសហគមន៍» អាចសម្រេចបាន ដោយការពន្លាតវិសាលភាពចាក់វ៉ាក់សាំងគ្របដណ្ដប់លើមនុស្សចំនួនច្រើន ហើយមិនមានភាពចាំបាច់ធ្វើតេស្ដរកអង្គបដិប្រាណលើអ្នកចាក់រួចនោះទេ។ លោកវេជ្ជបណ្ឌិត ឆវណ្ណ ដែលជាសមាជិកនៃគណៈកម្មការចំពោះកិច្ចចាក់វ៉ាក់សាំងកូវីដ១៩ផងដែរនោះ បានប្រាប់វីអូអេថា៖ «មិនចាំបាច់ធ្វើតេស្ដរកអង្គបដិប្រាណលើអ្នកចាក់រួច ដើម្បីវាស់វែងកម្រិតភាពស៊ាំសហគមន៍នោះទេ។ ខ្លួនប្រាណរបស់យើងម្នាក់ៗមានយន្តការខុសៗពីគ្នាក្នុងការវាយទប់ទល់នឹងភ្នាក់ងារជំងឺឆ្លង ហើយខ្លួនប្រាណរបស់យើងម្នាក់ៗ ក៏ប្រតិកម្មតបផ្សេងៗពីគ្នាផងដែរតទល់នឹងវ៉ាក់សាំង។ បើនិយាយតាមបែបវិទ្យាសាស្ត្រ ការធ្វើតេស្ដរកអង់ទីករមិនអាចផ្ដល់នូវរូបភាពពេញលេញនៃកម្រិតភាពស៊ាំដែលបុគ្គលម្នាក់ៗសម្រេចបាននោះទេ»។ ការធ្វើតេស្ដនិងពិនិត្យតាមដានលើប្រសិទ្ធភាពវ៉ាក់សាំងត្រូវបានធ្វើឡើងនៅប្រទេសនានា រហូតមានការលើកជាសំណើឱ្យមានការចាក់ដូសទីបីផងដែរ ក្នុងករណីខ្លះ ដើម្បីបង្កើតភាពស៊ាំនិងការការពារជាងមុនប្រឆាំងនឹងមេរោគកូវីដ១៩។ នៅកម្ពុជា មនុស្សជិត២លាននាក់ហើយដែលបានទទួលវ៉ាក់សាំងប្រឆាំងកូវីដ១៩ ដែលរដ្ឋាភិបាលប្រើវ៉ាក់សាំង៣ប្រភេទ ផលិតដោយក្រុមហ៊ុន Sinovac ក្រុមហ៊ុន Sinopharm របស់ចិន និង AstraZeneca ដែលស្ថិតនៅក្រោមយន្តការកូវ៉ាក់របស់អង្គការសុខភាពពិភពលោក។ ក្រសួងសុខាភិបាលកម្ពុជាបានឲ្យដឹងថា វ៉ាក់សាំងរបស់ចិនទាំងពីរប្រភេទ គឺស៊ីណូវ៉ាក់ និងស៊ីណូហ្វាម មានប្រសិទ្ធភាពដូចគ្នាប្រមាណ៨០%។ កាលពីសប្តាហ៍មុន អង្គការសុខាភិបាលពិភពលោក ក៏បានអនុញ្ញាតឲ្យប្រើប្រាស់វ៉ាក់សាំងស៊ីណូហ្វាម(Sinopharm) ដោយថា មានសុវត្ថិភាពក្នុងការចាក់បង្ការជំងឺកូវីដ១៩។ មជ្ឈមណ្ឌលគ្រប់គ្រងនិងបង្ការជំងឺឆ្លង (CDC) របស់អាមេរិកបានឱ្យដឹងថា ក្រោយចាក់វ៉ាក់សាំង អាជ្ញាធរសុខាភិបាលរបស់ប្រទស បានពិនិត្យតាមដានលើក្រុមមនុស្ស៥ប្រភេទ ដើម្បីវាយតម្លៃប្រសិទ្ធភាពក្នុងពិភពជាក់ស្ដែងនៃវ៉ាក់សាំង រួមមាន បុគ្គលិកសុខាភិបាល អ្នកបម្រើការងារជួរមុខ មនុស្សវ័យចំណាស់ អ្នកមានស្ថានភាពសុខភាពមិនអំណោយផល និងក្រុមជាតិពន្ធុ ឬបណ្ដាជនភាគតិច៕	2021-05-11T07:00:00+07:00	khmer.voanews.com	https://khmer.voanews.com/a/no-plan-for-antibody-test-after-vaccination-health-ministry-says/5886339.html
c9d9bc5f-b182-4402-ad8e-58fcacfa04f0	អាជ្ញាធរភ្នំពេញត្រៀមបង្រួមតំបន់ឆ្លងខ្លាំង ទោះមិនទាន់បញ្ចប់ការរាំងខ្ទប់ទាំងស្រុង	មន្រ្តីសាលារាជធានីភ្នំពេញឲ្យដឹងថា អាជ្ញាធរនឹងមិនទាន់បញ្ចប់ការរាំងខ្ទប់តំបន់ឆ្លងជំងឺកូវីដ១៩ខ្លាំងក្លា ប៉ុន្តែគ្រោងបន្ធូរបន្ថយការបិទខ្ទប់ខ្លះ ដោយបង្រួមតំបន់ក្រហម និងលឿងទុំ ដើម្បីសម្រួលដល់ការធ្វើដំណើរ និងការរកស៊ីរបស់ប្រជាជន។ មន្រ្តីរដ្ឋបាលរាជធានីភ្នំពេញបានបញ្ជាក់ថា ការឆ្លងជំងឺកូវីដ១៩នៅភ្នំពេញបន្តធ្លាក់ចុះជាបន្តបន្ទាប់ក្នុងរយៈពេលប៉ុន្មានថ្ងៃមកនេះ។ តាមកាលកំណត់ ការបិទខ្ទប់តំបន់មួយចំនួន គ្រោងនឹងបញ្ចប់នៅថ្ងៃពុធ ទី១២ខែឧសភា។ លោក ម៉េត មាសភក្តី អ្នកនាំពាក្យសាលារាជធានីភ្នំពេញ ប្រាប់ VOA នៅថ្ងៃអង្គារនេះថា តួលេខធ្លាក់ចុះនៃចំនួនអ្នកឆ្លងជំងឺកូវីដ១៩នៅក្រុងភ្នំពេញ បានធ្លាក់មកត្រឹមជាង២០០នាក់ជាមធ្យម ដែលលោកថា នេះបង្ហាញពីប្រសិទ្ធភាពនៃយន្តការកំណត់ជាតំបន់រឹតត្បិត ដែលត្រូវបានបែងចែកជា៣ពណ៌ រួមមានតំបន់ក្រហម តំបន់លឿងទុំ និងតំបន់លឿង។ លោកបន្ថែមថា អាជ្ញាធរគ្រោងបង្រួមតំបន់ក្រហម ដែលមានការរឹតត្បិតខ្លាំងជាងគេតាមតែអាចធ្វើទៅបាន ទៅតាមស្ថានភាពនៃជំងឺកូវីដ១៩។ លោកមានប្រសាសន៍ថា៖ «យើងកំពុងតែធ្វើយ៉ាងណាឲ្យពណ៌របស់យើងហ្នឹងផ្លាស់ប្តូរ។ មានន័យថាម៉េច? ពណ៌ក្រហមដែលមានទំហំធំត្រូវតែរួមមកតូច។ ពណ៌លឿងទុំ គឺដូចគ្នាអញ្ចឹង កាន់តែរួមមកតូច។ ពីមុន ក្នុងក្របខណ្ឌសង្កាត់មួយ ក្រហមអស់អញ្ចឹង អញ្ចឹងយើងខិតខំព្យាយាមធ្វើយ៉ាងម៉េចឲ្យក្រហមហ្នឹងកាន់តែរួមតូចមកនៅសល់ត្រឹមតែភូមិ ឬក៏តំបន់ណាមួយនៅក្នុងភូមិហ្នឹងទៀត»។ អ្នកនាំពាក្យសាលាក្រុងរូបនេះក៏បានលើកឡើងថា តាមរយៈការបន្ធូរបន្ថយការបិទខ្ទប់នេះ សាលារាជធានីភ្នំពេញមានបំណងកាត់ផ្តាច់ការឆ្លងជំងឺកូវីដ១៩ ខណៈចាប់ផ្តើមបើកដំណើរការតំបន់ផ្សេងៗ ដោយផ្លាស់ប្តូរតាមពណ៌ ស្របតាមស្ថានភាពជាក់លាក់ រហូតដល់បញ្ចប់ការបិទខ្ទប់ទាំងស្រុងនៅថ្ងៃណាមួយ។ លោកបន្តថា ការកែប្រែតំបន់ក្រហមមកជាតំបន់ពណ៌លឿង នឹងជួយសម្រួលដល់ការប្រកបរបររបស់ពលរដ្ឋទូទៅនៅតំបន់ទាំងនោះ ដែលជាផ្នែកមួយនៃការជំរុញសេដ្ឋកិច្ចឡើងវិញផងដែរ។ បន្ទាប់ពីការបិទខ្ទប់ទាំងស្រុងអស់រយៈពេល២សប្តាហ៍នៅដំណាក់កាលដំបូង រដ្ឋាភិបាលបានបន្តវិធានការបិទខ្ទប់រយៈពេល១សប្តាហ៍បន្ថែមទៀត ស្របពេលបែងចែកក្រុងភ្នំពេញជា៣តំបន់រួមមាន តំបន់ក្រហម តំបន់លឿងទុំ និងតំបន់លឿង។ បើតាមសេចក្តីជូនដំណឹងរបស់សាលារាជធានីភ្នំពេញកាលពីកន្លងទៅ តំបន់ក្រហមមាននៅក្នុងភូមិមួយចំនួនក្នុងសង្កាត់និងខណ្ឌមួយចំនួន រួមមានសង្កាត់វាលវង់ ក្នុងខណ្ឌ៧មករា (ប្លុកបុរីកីឡា) និងក្នុងខណ្ឌទួលគោក សង្កាត់បឹងកក់ទី២ បឹងសាឡាង និងផ្សារដើមគរ ខណ្ឌមានជ័យ សង្កាត់ស្ទឹងមានជ័យទី១ ទី២ និងទី៣ ខណ្ឌឫស្សីកែវ សង្កាត់ទួលសង្កែទី១ ខណ្ឌពោធិ៍សែនជ័យ សង្កាត់ចោមចៅទី១ និងទី២ និងខណ្ឌច្បារអំពៅ សង្កាត់ច្បារអំពៅទី២។ តំបន់ក្រហមជាតំបន់រឹតត្បិតខ្លាំងដោយហាមឃាត់ការធ្វើដំណើរ ការចេញពីផ្ទះនិងអាជីវកម្មគ្រប់ប្រភេទ។ តំបន់លឿងទុំជាតំបន់រឹតត្បិតមធ្យមដោយមិនឲ្យមានការចេញពីផ្ទះ ឬធ្វើដោយមិនចាំបាច់ ខណៈអាជីវកម្មដែលចាត់ទុកថាសំខាន់ប៉ុណ្ណោះត្រូវបានអនុញ្ញាតឲ្យដំណើរការ។ តំបន់លឿងជាតំបន់រឹតត្បិតទាប ដោយអនុញ្ញាតឲ្យមានការធ្វើដំណើរជាទូទៅនិងដំណើរការអាជីវកម្មមួយចំនួន។ ការបិទខ្ទប់តំបន់ឆ្លងខ្លាំងត្រូវបានបន្តរហូតដល់ថ្ងៃទី១២ ខែឧសភា បើទោះរដ្ឋាភិបាលបានបញ្ចប់ការរាំងខ្ទប់រាជធានីភ្នំពេញ និងក្រុងតាខ្មៅនៃខេត្តកណ្តាលក៏ដោយ។ នៅថ្ងៃអង្គារនេះ ក្រសួងសុខាភិបាលបានប្រកាសករណីឆ្លងជំងឺកូវីដ១៩ថ្មីចំនួន៤៨០នាក់ ដែលក្នុងនោះមានប្រមាណ២៥០ករណីនៅរាជធានីភ្នំពេញ។ ចំនួនអ្នកស្លាប់សរុបនៅទូទាំងប្រទសបានកើនឡើងដល់១៣១នាក់។ លោក ស៊ឹង សែនករុណា អ្នកនាំពាក្យសមាគមសិទ្ធិមនុស្សអាដហុក បានប្រាប់ VOAនៅថ្ងៃអង្គារនេះថាការបន្ធូរបន្ថយការបិទខ្ទប់ នឹងអាចជាការសម្រួលមួយដល់ប្រជាពលរដ្ឋ។ ប៉ុន្តែលោកថាបើសិនជាមិនមានការកំណត់ឲ្យបានត្រឹមត្រូវនោះទេ វាអាចបង្កជាហានិភ័យនៃការផ្ទុះការឆ្លងជំងឺកូវីដ១៩ជាថ្មីទៀត។ លោកមានប្រសាសន៍ថា៖ «បើសិនជាតំបន់ហ្នឹង យើងមិនច្បាស់លាស់ថា វាជាតំបន់រាតត្បាត ឬកំពុងរាតត្បាត ហើយយើងទៅបើកឲ្យមានការចរាចរណ៍មនុស្សចេញពីហ្នឹង យើងព្រួយបារម្ភថា អាចទៅចម្លងទៅដល់ទីតាំងផ្សេងៗទៀត ដែលបើកចរាចរណ៍ឲ្យហ្នឹង។ ហើយមនុស្សទាំងអស់ហ្នឹងអាចនឹងទៅទីតាំងនៃខេត្តណាផ្សេងទៀតទៅ វារាលដាល រាតត្បាតកាន់តែខ្លាំងឡើង វាធ្វើឲ្យការដែលប្រឹងប្រែងកន្លងមកហ្នឹង វាទៅជាបរាជ័យទៅវិញណា»។ លោកបន្តទៀតថាការកំណត់វិសាលភាពតំបន់បិទខ្ទប់តឹងរ៉ឹងមិនបានត្រឹមត្រូវ ក៏អាចនឹងប៉ះពាល់ដល់ជីវភាពពលរដ្ឋទៅវិញផងដែរ ខណៈការឆ្លើយតបជាជំនួយពីសំណាក់រដ្ឋាភិបាលសម្រាប់ពលរដ្ឋដែលកំពុងជួបលំបាកនៅមានកម្រិតនៅឡើយ។ មន្រ្តីសមាគមអាដហុករូបនោះបានអំពាវនាវឲ្យរដ្ឋាភិបាលផ្តល់ជាការសម្រួលផ្សេងៗដល់ប្រជាពលរដ្ឋរស់នៅតំបន់ក្រហមដូចជាថ្លៃបន្ទប់ជួល ថ្លៃទឹកភ្លើង និងបំណុលធនាគារជាដើម ដែលលោកថារដ្ឋាភិបាលធ្លាប់បានច្រានចោលសំណើទាំងនេះ។ កាលពីកន្លងទៅ រដ្ឋាករទឹកកម្ពុជាបានប្រកាសលើកលែងថ្លៃទឹកដល់កម្មករនិងនិស្សិតដែលជួលផ្ទះនៅក្នុងតំបន់ក្រហមរយៈពេល៣ខែ។ កាលពីចុងសប្តាហ៍ លោកនាយករដ្ឋមន្រ្តី ហ៊ុន សែន បានឲ្យដឹងថាប្រជាពលរដ្ឋរស់នៅក្នុងតំបន់ក្រហមមួយចំនួនមិនទាន់បានទទួលអំណោយនៅឡើយទេ ដោយលោកថាការរៀបចំនិងដឹកជញ្ជូន ត្រូវការពេលវេលានិងប្រើកម្លាំងច្រើន។ គួរបញ្ជាក់ថាស្របពេលដាក់ចេញវិធានការបន្តបិទខ្ទប់តំបន់មួយចំនួន រដ្ឋាភិបាលក៏បានសម្រុកចាក់វ៉ាក់សាំងបង្ការជំងឺកូវីដ១៩ដល់ប្រជាពលរដ្ឋដែលរស់នៅក្នុងតំបន់ក្រហមផងដែរ។ រដ្ឋាភិបាលមានគម្រោងចាក់វ៉ាក់សាំងបង្ការជំងឺកូវីដ១៩ដល់ប្រជាពលរដ្ឋដែលរស់នៅទីក្រុងភ្នំពេញនិងខេត្តកណ្តាល ដែលមានប្រមាណ៣លាននាក់ ឲ្យបានចប់ក្នុងខែមិថុនាខាងមុខ៕	2021-05-11T07:00:00+07:00	khmer.voanews.com	https://khmer.voanews.com/a/phnom-penh-authority-will-ease-most-infected-zones-but-not-completely-lift-lockdown/5886379.html
2968c0fc-3c7b-4cb8-bcc5-cabfea343eb4	អ្នកឆ្លងកូវីដ១៩ថ្មីនៅឥណ្ឌានៅតែខ្ពស់ ខណៈមានការជំរុញជាខ្លាំងឲ្យបិទខ្ទប់ប្រទេសទាំងមូល	អត្រាឆ្លងជំងឺកូវីដ១៩ប្រចាំថ្ងៃនៅក្នុងប្រទេសឥណ្ឌា មានការចុះថយបន្តិច ប៉ុន្តែក្នុងកម្រិតខ្ពស់នៅឡើយ ដោយក្រសួងសុខាភិបាលរបស់ឥណ្ឌាបានប្រកាសឲ្យដឹងនៅថ្ងៃច័ន្ទពីការរកឃើញអ្នកឆ្លងថ្មីប្រចាំថ្ងៃមានចំនួនជាង ៣៦៦.០០០ នាក់ និងមានអ្នកស្លាប់ចំនួន៣.៧៥៤នាក់ នៅក្នុងរយៈពេល២៤ម៉ោងចុងក្រោយ។ អ្នកជំនាញខាងវិស័យសុខាភិបាលឥណ្ឌានិយាយថា គេជឿជាក់ថា ចំនួនអ្នកឆ្លងនិងអ្នកស្លាប់ថ្មី គឺមានចំនួនច្រើនលើសពីនេះ។ ទីភ្នាក់ងារព័ត៌មានReuters បានចេញផ្សាយនៅថ្ងៃចន្ទថា មានការជំរុញកាន់តែខ្លាំងឡើងដើម្បីឲ្យរដ្ឋាភិបាលរបស់នាយករដ្ឋមន្ត្រីឥណ្ឌាលោក Narendra Modi បិទខ្ទប់ប្រទេសឥណ្ឌាទាំងមូលដែលមានចំនួនប្រជាជនច្រើនបំផុតទី២នៅលើពិភពលោកនេះ ដូចកាលរលកឆ្លងទី១នៃជំងឺកូវីដ១៩នេះកាលពីឆ្នាំទៅដែរ។ រដ្ឋជាច្រើនរបស់ឥណ្ឌាបានអនុវត្តរួចហើយនូវការបិទខ្ទប់ដ៏តឹងរ៉ឹងចាប់តាំងពីខែមេសា ហើយរដ្ឋមួយចំនួនទៀតគ្រាន់តែមានការរឹតបន្តឹងប៉ុណ្ណោះ ដូចជាការធ្វើដំណើរ បិទរោងភាពយន្ត ភោជនីយដ្ឋាន បារកម្សាន្ត និងផ្សារទំនើបជាដើម។ វីរុសកូរ៉ូណាបម្លែងខ្លួនថ្មីដែលមានការឆ្លងឆាប់រហ័សជាងទម្រង់ធម្មតា ហើយដែលត្រូវបានគេរកឃើញជាដំបូងនៅក្នុងប្រទេសឥណ្ឌានោះ ត្រូវបានគេរាយការណ៍ថា ត្រូវបានរកឃើញនៅតាមបណ្តាប្រទេសមួយចំនួន ដូចជាប្រទេសបង់ក្លាដែស បារាំង ថៃ ចក្រភពអង់គ្លេស និងរដ្ឋ Connecticut របស់សហរដ្ឋអាមេរិក។ ម៉្យាងទៀតគេកាន់តែមានការបារម្ភអំពីអ្នកបានជាសះស្បើយពីជំងឺកូវីដ១៩ នៅឥណ្ឌាដែលកើតជំងឺដុះផ្សិតលើមុខ ហើយករណីខ្លះបានបណ្តាលរហូតដល់ខ្វាក់ភ្នែកទៀត។ យោងទៅលើទិន្នន័យរបស់សាកលវិទ្យាល័យ Johns Hopkins ក្នុងសហរដ្ឋអាមេរិក ឲ្យដឹងថា រហូតមកដល់ពេលនេះ ប្រទេសឥណ្ឌាមានអ្នកឆ្លងជំងឺកូវីដ១៩ ចំនួន២២,៦លាននាក់៕	2021-05-11T07:00:00+07:00	khmer.voanews.com	https://khmer.voanews.com/a/india-covid-numbers-remain-near-record-high-as-calls-widen-for-national-lockdown/5885257.html
c8f136d2-4cfd-4c77-ae5e-ad1169de6af6	សហរដ្ឋអាមេរិកអនុញ្ញាតឲ្យប្រើវ៉ាក់សាំងកូវីដ១៩ របស់ក្រុមហ៊ុន Pfizer លើកុមារអាយុ ១២ឆ្នាំឡើង	និយ័តករសហរដ្ឋអាមេរិកបានផ្ដល់ការអនុញ្ញាតឲ្យប្រើវ៉ាក់សាំងកូវីដ១៩ ដែលផលិតរួមគ្នាដោយក្រុមហ៊ុន Pfizer និងក្រុមហ៊ុន BioNTech លើកុមារដែលមានអាយុចាប់ពី ១២ ទៅ ១៥ ឆ្នាំ បន្ថែមពីលើការអនុញ្ញាតកន្លងមកឲ្យប្រើលើអ្នកដែលមានអាយុចាប់ពី ១៦ ឆ្នាំឡើង។ ទីភ្នាក់ងារម្ហូបអាហារនិងឱសថ (FDA) របស់សហរដ្ឋអាមេរិក បានបញ្ជាក់កាលពីថ្ងៃចន្ទម្សិលមិញថា ការចាក់វ៉ាក់សាំងនេះមានសុវត្ថិភាពនិងប្រសិទ្ធភាពសម្រាប់កុមារដែលមានអាយុចាប់ពី ១២ ទៅ ១៥ ឆ្នាំ។ អ្នកស្រី Janet Woodcock ដែលជាប្រធានស្ដីទីទីភ្នាក់ងារ FDA បានបញ្ជាក់នៅក្នុងសេចក្តីថ្លែងការណ៍មួយថា៖ «ការសម្រេចនៅថ្ងៃនេះអាចអនុញ្ញាតឲ្យពលរដ្ឋវ័យក្មេងទទួលបានការការពារពីជំងឺកូវីដ១៩ ដោយធ្វើឲ្យយើងខិតកាន់តែជិតទៅរកប្រក្រតីភាពឡើងវិញ និងអាចបញ្ចប់ជំងឺរាតត្បាតកូវីដ១៩ នេះបាន»។ វ៉ាក់សាំងកូវីដ១៩ របស់ក្រុមហ៊ុន Pfizer នេះ គឺជាវ៉ាក់សាំងលើកដំបូងបង្អស់នៅក្នុងសហរដ្ឋអាមេរិកដែលទទួលបានការអនុញ្ញាតឲ្យចាក់លើកុមារអាយុចាប់ពី ១២ ឆ្នាំឡើង។ ការអនុញ្ញាតនេះបានធ្វើឡើង នៅចំពេលដែលសហរដ្ឋអាមេរិកកំពុងស្វះស្វែងចាក់វ៉ាក់សាំងឲ្យប្រជាពលរដ្ឋឲ្យបានចំនួនកាន់តែច្រើន ហើយនឹងទំនងជាធ្វើឲ្យសិស្សថ្នាក់អនុវិទ្យាល័យនិងថ្នាក់វិទ្យាល័យរាប់លាននាក់អាចចាក់វ៉ាក់សាំងនេះបាន មុនពេលបវេសនកាលថ្មីចូលមកដល់នៅរដូវស្លឹកឈើជ្រុះខាងមុខ៕	2021-05-11T07:00:00+07:00	khmer.voanews.com	https://khmer.voanews.com/a/us-approves-pfizer-covid-19-vaccine-for-children-as-young-as-12/5886213.html
77f98d2e-cce8-455f-9a7e-3351876130ab	BREAKING: ខេត្តបាត់ដំបង រកឃើញមនុស្ស៩នាក់បន្ថែមទៀតវិជ្ជមានជំងឺកូវីដ១៩, ម្នាក់ជាអ្នកដំណើរមកពីភ្នំពេញ និង៨នាក់ជាពលករមកពីប្រទេសថៃ	រដ្ឋបាលខេត្តដំបង នៅយប់ថ្ងៃទី១០ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការរកឃើញមនុស្សចំនួន៩នាក់បន្ថែមទៀត វិជ្ជមានជំងឺកូវីដ១៩ ក្នុងនោះម្នាក់ជាអ្នកដំណើរមកពីរាជធានីភ្នំពេញ និង៨នាក់ផ្សេងទៀត ជាពលករមកពីប្រទេសថៃ។ ក្នុងសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានរដ្ឋបាលខេត្តបាត់ដំបង បានបញ្ជាក់ថា អ្នកជំងឺកូវីដទាំង៩នាក់នេះ បានយកសំណាកទៅវិភាគទទួលលទ្ធផលវិជ្ជមាន នៅថ្ងៃទី១០ ខែឧសភានេះ ហើយបានបញ្ជូនទៅសម្រាកព្យាបាលនៅមន្ទីរពេទ្យបង្អែកខេត្ត។ សូមជម្រាបថា រហូតមកដល់ពេលនេះ ខេត្តបាត់ដំបង មានអ្នកឆ្លងជំងឺកូវីដ១៩ សរុបចំនួន៥៧នាក់ បានព្យាបាលជាសះស្បើយ ចំនួន២៩នាក់ និងកំពុងសម្រាកព្យាបាល ចំនួន២៨នាក់៕	2021-05-11T05:03:00+07:00	freshnewsasia.com	https://m.freshnewsasia.com/index.php/en/localnews/197288-2021-05-10-15-03-42.html
a586ae94-e604-4797-9f37-f323241d325a	អាជ្ញាធរខេត្តបាត់ដំបង រកឃើញអ្នកឆ្លងជំងឺកូវីដ១៩ ថ្មីចំនួន៩នាក់ ក្នុងនោះពលករខ្មែរ មកពីថៃ៨នាក់ និងមកពីភ្នំពេញម្នាក់	ភ្នំពេញ៖ រដ្ឋបាលខេត្តបាត់ដំបង នៅយប់ថ្ងៃទី១០ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីការរកឃើញអ្នកឆ្លងជំងឺកូវីដ១៩ថ្មី ចំនួន៩នាក់បន្ថែមទៀត ក្នុងនោះជាពលករទើបត្រឡប់ មកពីប្រទេសថៃ ចំនួន៨នាក់ និងម្នាក់ទៀតពាក់ព័ន្ធព្រឹត្តិការណ៍សហគមន៍២០ កុម្ភៈ។	2021-05-11T04:25:00+07:00	dap-news.com	https://dap-news.com/national/2021/05/10/145091/
84ecedae-d3e5-470c-b188-0de9930df9e1	អាជ្ញាធរខេត្តព្រៃវែង រកឃើញ អ្នកឆ្លងជំងឺកូវីដ១៩ថ្មី ៤នាក់ទៀត មកពីតំបន់ក្រហម រាជធានីភ្នំពេញ	ភ្នំពេញ៖ រដ្ឋបាលខេត្តព្រៃវែងនៅថ្ងៃទី១០ ខែឧសភា ឆ្នាំ២០២១ បានបង្ហាញអត្តសញ្ញាណមនុស្សចំនួន ៤នាក់ មកពីរាជធានីភ្នំពេញ (សង្កាត់ស្ទឹងមានជ័យ តំបន់ក្រហម) ។ រដ្ឋបាលខេត្តបញ្ជាក់ថា អ្នកវិជ្ជមានខាងលើ បានធ្វើដំណើរដោយម៉ូតូផ្ទាល់ខ្លួន ដែលមានស្រុកកំណើត នៅស្រុកកញ្រ្ជៀច ត្រូវបានរកឃើញថា វិជ្ជមានជំងឺកូវីដ-១៩ បន្ទាប់ពីបានធ្វើតេស្តរហ័ស ( Rapid Test ) បច្ចុប្បន្នអាជ្ញាធរមូលដ្ឋាន និងក្រុមគ្រូពេទ្យកំពុងរៀបចំយកមកព្យាបាល និងស្រាវជ្រាវរកអ្នកពាក់ព័ន្ធ បន្ថែមទៀត។ គួររម្លឹកផងដែរថា រដ្ឋបាលខេត្ត សូមអំពាវនាវឱ្យ បងប្អូនប្រជាពលរដ្ឋរស់នៅក្នុងខេត្តព្រៃវែងទាំងអស់ បង្កើនការប្រុងប្រយ័ត្នខ្ពស់ចូលរួមអនុវត្តវិធានការ ៣កុំ ៣ការពារ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព។	2021-05-11T04:22:00+07:00	dap-news.com	https://dap-news.com/national/2021/05/10/145081/

Subsets and Splits

No community queries yet

The top public SQL queries from the community will appear here once available.